
أصل الحكاية 


في كل حتة في الدنيا وطول الوقت» العلاقة بين الراجل والست 
موضوع مفتوح للنقاش. من التريقة والنكت.. للحكايات والنميمة.. 
للمشاكل والماسى.. دايا العلاقة بالجنس الآخر مثار للجدل.. والسبب 
دايها هو الاختلاف الكبير في الطريقة اللى الجنسين بيشوفوا بيها 
الأمور. 

فيه اختلافات بين الرجالة والستات كلنا بنقبلها وبنشوفها عادية. 
زى الاختلافات الجسدية مثلا. مفيش راجل بيتضايق من الاختلاف 
في حجم الصدر بينه وبين الست.. ومفيش ست بتحس بالغيرة علشان 
الراجل عنده شنب أو دقن وهى لأ.. بالعكس.. الاختلافات دي مصدر 
انجذاب أساسى من كل طرف للطرف الآخر. لكن لما نيجي للاختلافات 
السلوكية والنفسية.. طريقة التفكير.. المشاعر.. الأولويات.. الموضوع 
بيتحول لاستغراب ونفور وبيحطنا قدام سؤال أساسبى ومهم جدا.. 
هو ليه الجنس التاني عامل كده؟ 

ليه الرجالة ما بيفتكروش الحاجات المهمة زي تاريخ الجواز أو عيد 
الميلاد؟ ليه الست بتشتكى من مشكلة وبعدين لما الراجل يحل المشكلة 

الست بتفضل متضايقة.. ده لو ما اتضايقتش أكتر؟ ليه فيه صفات في 
الرجالة والستات مش متناسبة مع شكل الحياة اللي إحنا عايشينها؟ 
يعني مثلا.. إحنا بنقول الجواز سنة الحياة» وإنه مهم وأساسي علشان 
الحياة تستمر.. طيب ليه الرجالة عينيهم زايغة؟ ولو هما عايزين يلعبوا 
بديلهم طول الوقت بيتجوزوا ليه أصلا؟ ليه الستات لما بتتحصل مشاكل 
بينهم وبين الرجالة بيطلبوا الطلاق.. لكن لو الطلاق حصل بينهاروا 
ویکتئہواء رغم إنها كانت رغبتهم؟ 

كتب كتير اتكلست عن ا موضوع 5 ا خض اشن عالاقات زو حة 
ودكاترة علم نفس كلمونا عن الاختلافات السلوكية بين الرجالة والستات 
وشرحوها باستفاضة.. ونصحونا نتعامل معاها إزاي.. وده ساعد على 
حل المشكلة جزئيا.. لكن ما حدش قال لناهى الاختلافات دي موجودة 
ليه أصلا؟ وده الشىء المختلف فى الكتاب ده.. إحنا هنا حنحاول نفك 
شفرة السلوكيات والتصرفات اللى الطرفين بيستغربوها في بعض» ونقدم 
ها تفسيرات منطقية وميئية غلى أساس علمى. 

في الفترة الأخيرة حصلت طفرة كبيرة في المعلومات المتوفرة عن 
الدوافع النفسية والبيولوجية لسلوك البني آدمين.. علوم كتير ساهمت 
في الطفرة دي» وكل علم اسهم في إلقاء الضوء على جانب كان مستخبي 
قبل كده.. علوم زي الأنثتروبولوجي (علم الإنسانيات) والبيولوجي 
(علم الأحياء) وعلم النفس» وشوية كيمياء وتاريخ.. المنهج كله يعني. 
العلوم دي كلها خلتنا نشوف ونعرف حاجات ما كناش نتخيل إنها 
موجودة وبتأثر على تصرفاتنا وطريقة تفكيرنا من غير ما نحس.. كأن 
الحاجات دي مستخبية ورا ستارة وإحنا مش شايفينها ولا واعيين بيهاء 

في الوقت اللي هي فيه المتحكم الفعلى في سلوكنا وتصرفاتنا كستات 
ورجالة. 


الكتاب حياخدنا ورا الستارة دي ويشرح لنا الدوافع المستخبية 
ويخلينا نفهمها ونبقى واعيين بيها.. بس طبعا الحاجات العلمية دي 
بيبقى دمها تقيل قوى.. علشان کده لازم نبسط الموضوع ونحطه في 
شكل يخليه مقروء وممتع بالنسبة لنا.. وأحسن طريقة نعمل بيها ده هي 
إننا نحكى حدوتة.. بس قبل ما نتكلم عن الحدوتة لازم الأول نفهم 
إيه علاقة روميو وجولييت بالموضوع. 


لو عايز تحط وصف لكل الاحتمالات الممكنة لشكل العلاقة بين 
الراجل والست بين قوسين.. روميو وجولييت حيكونوا القوسين دول.. 
ليه؟ لأن قصتهم رسمت حدود العلاقة بين الراجل والست» وراحت 
ن أقصى درجات الحب والسعادة لأقصى درجات الال والحرمان.. 
وبالتالي الحدوتة بتاعتهم هي رمز بيفكرنا إن كل علاقة شايلة جواها 
بذرة سعادة وبذرة شقاء.. الى حيحصلا في العلاقة بيعتمد بشكل كبير 
علينا وعلى سلوكياثنا وقراراتنا.. وده بدوره بيعتمد على درجة وعينا 
وفهمنا لنفسنا وللطرف التاني.. وده الهدف التاني من الكتاب.. إنه 
يخلق درجة وعي أكبر عند القارئ تخليه يفهم علاقته بالجنس الآخر 
بشكل أعمق. وبالتالي يقدر عر ك العلاقة دې ف انجاه بيحقق قدر أكير 
من السعادة والرضا. نرجع بقى للحدوتة اللي اتكلمنا عليها. 

من روميو وجولييت لكريم وسارة 

الكتاب حيشرح لنا أسرار الاختلافات بين الرجالة والستات من 
خلال قصة ولد وبنت اسمهم كريم وسارة.. اتقابلوا وحبوا بعض 
واتجوزوا.. علاقتهم عدت بتحديات كتير» والدنيا طلعت بيهم ونزلت 
قبل ما يوصلوا بعلاقتهم لمرحلة نضح عالية» ادتلهم السعادة والرضا 
اللي كانوا بيدوروا عليه.. الكتاب حيمشي معاهم في رحلة حياتهم من 
ساعة ما يتولدوا لحد ما يتقابلوا ويتجوزوا ويعدوا بالحلو والمر بتاع 
الجواز.. وإحنا ماشيين معاهم في الرحلة دي حنتعرف على الحاجات 
اللي بتأثر في شخصيتهم وتركيبتهم كراجل وستء واللي بتلعب دور 
كبير في تشكيل سلوكهم وقراراتهم من غير ما يكونوا واعيين بيها.. 
اک ور السعارة 

الكتاب فيه ٣‏ أنواع من المعلومات.. معلومات حتساعدنا إننا نتغير 
ونغير الواقع بتاعناء ونتصرف بشكل مختلف يسهل حياتنا مع بعض 
كرجالة وستات.. وفيه معلومات تانية مش حتساعدنا إننا نغير الواقع. 
لكن حتساعدنا إننا نتعامل مع الواقع ده بشكل أفضلء وبالتالي نقلل من 
تأثيره السلبي علينا.. وفيه معلومات مش حتساعدنا إننا نغير الواقع. 
ويمكن کان ما تساعدناش إننا نتعامل معاه بشكل أحسن.. كل اللي 
حناخده منها هو إننا حنبقى على وعي أكبر بواقع ما نقدرش نغيره. 
وبالتالي نبطل نضيع فيه وقت ومجهود. 

شوية توضيحات قبل ما نبتدي.. الكتاب ده مش رواية أبطالها كريم 
وسارة.. كل ما في الأمر هو إننا بنستخدم الشخصيات دي علشان 

وبالتالي الكتاب لا يخضع لقواعد الدراماء وبتحصل فيه قفزات كبيره في 
الوقت بدون دخول في تفاصيل كتير» علشان نقدر نغطى أكبر مساحة 
من حياة الاتنين ونتكلم على كل المراحل اللي بتعدي بيها علاقتهم. 


نقطة تانية مهمة.. إنت مش كريم وإنتي مش سارة.. جزء كبير من 
السلوكيات بتاعة كريم وسارة بتستخدم التعميم.. يعني التصرفات اللي 
بتشكل عامل مشترك بين «كتير) من الرجالة و«كتير) من الستات.. 
السلوكيات اللي علماء الاجتماع وعلماء النفس قالوا إنها شايعة في البني 
آكمين... ولذلك مش بالضرورة کل سسابعة قيهم يقتطيق خليفاء ولو 
انطبقت فش بالضرورة تبقى بنفس القدر. فيه کان خرغ من تضرفات 
كريم وسارة حيكون مرتبط بشخصية كل واحد فيهم في سياق الحدوتة 
بتاعتنا.. يعني مربوطة بالدراما بتاعة الحدوتة» وبالتالي هي صفة مرتبطة 
بالشخصية مش بعموم الرجالة والستات. 


حاجة كان مهمة.. رغم إن المعلومات اللي في الكتاب علمية.. إلا 
إن أسلوب السرد بيدور في إطار قصصى.. والهدف من ده هو التبسيط› 
علقات الاه الک قى شيقة رر للاهتمام.. وبالتالي الحكايات 
الي في الكتاب حكايات خيالية ومش بالضرورة تكون حصلت.. لكن 
الا ات العامة الل وراه مع مات سلا ا ده ادر 
علمية.. لذا لزم التنويه. 


حاجة أخيرة.. الأحداث اللي كريم وسارة حيعدوا بيها تم اختيارها 
علشان تعرض أكر قدر فكن من التخديات الل بتقابل الرجالة والستاث.. 

هل اللي بيحصل لكريم وسارة في قصتنا هو اللي لازم يحصل؟ أو 
هل ده الى داي] بيحصل؟ الإجابة في الحالتين لا.. كل ما في الأمر إن 
سلسلة الأحداث دي حتساعدنا نشوف أكر قدر ممكن من المواقف 
الى الستات وال رجالة بيتعرضواها. 

أهلا بيكم ورا الستارة مع الأستاذ كريم والأخت سارة. 


توكلنا على الله.. 

ه نقطة البداية ه 


بعد كام أسبوع من فرح الأستاذ حسين (والد كريم) ومدام تهاني 
(والدته)» وفي ليلة مفترجة» العرسان دخلوا في مود شقاوة والموضوع 
قلب جد. حيوان منوي نشيط وطموح شق طريقه في الضلمة وكافح 
كفاح مرير ضد أكتر من ١ه‏ مليون حيوان تاني» كانوا دفعته وبيتنافسوا 
معاه على الوصول للبويضة بتاعة مدام تهاني.. وطبعا البويضة قاعدة 
في مكانها تقلانة والحيوانات المنوية مهدود حيلها وهى بتحاول توصل 
ها. المهمء في الآخر الحيوان الشجاع ده نجح إنه يوصل وتم الاتحاد بينه 
وبين البويضة.. ودي كانت أول خلية تتكون في جسم كريم.. وطبعا 

الى حصل في حالة سارة ما اختلفش كتير. 
الحيوان المنوي بتاع الأستاذ حسين» والبويضة بتاعة مدام تهاني. 
كانوا شايلين جواهم مجموعة التعلييات اللي على أساسها حيتشكل 
جسم کریم» وحاتتشكل الملامح الأساسية لشخصيته. التعلييات دي 
۱۲ 

بتكون مكتوبة على الجينات اللى بيورثها كريم من أبوه وأمه» واللى هما 
بالتالي ورثوها عن آبائهم وأمهاتهم» وهكذا. علشان كده. كريم وسارة 
لا اتولدوا ما نزلوش صفحة بيضا.. هما الاتنين كانوا بالفعل شايلين 
صفات كتير فضلت تتنقل من جيل لحيل لحد ما وصلت هم. الصفات 
الميول الجنسية.. درجة الانطواء أو الانفتاح على الناس» إلخ. 

المزج بين الصفات اللي جاية من الأب والصفات اللي جاية من الأم؛ 
ممكن يتكتب عليها كتاب لوحدها.. بس ده مش موضوعنا الأسامي.. 
السؤال المهم بالنسبة لنا هو الصفات دي اتكونت إزاي؟ وليه؟ 


جزء كبير من التصرفات اللي بنستغربها في الجنس الآخر بتكون 
باغ عرد مات ورقاغاو ا رضت جر اا لسبب ما سیب هول 
بالنسبة لنا.. ولو كنت زیي وبتحب تتفرج على أنيهال بلانيت وناشيونال 
جيوجرافيك؛ فأنت بالتأكيد عارف إن ما فيش صفة موجودة في آي 
كائن حي إلا لو كان ليها لازمة أو وراها منفعة للكائن ده. علشان 
كده» قبل ما نبتدي الرحلة مع كريم وسارة لازم الأول نجاوب على 
السؤال الأساسى.. هي الصفات اللي احنا بنستغر ما في الجنس الآخر 
حص جين ايه ا عن عرسا و کار ع[ اران 
ده لازم ناخد الأول درس سريع في الأحياء. 


1 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





درس سريع في الأحياء 


الحتة دي حتحتاج تركيز شوية بس حتسهل علينا الدنيا جدا بعد 
كده.. فلو سمحت استحملنى في الصفحتين اللى جايين دول. 


قبل ما نبتدي الدرس ده اسمح لي الأول أهنيك.. إنت ما حصلتش.. 
إنت فلتة.. إنت معجزة من معجزات الحياة.. ليه؟ لأن من بين كل 
المخلوقات اللي عاشت على سطح الأرض من بداية الخلق لحد النهارده. . 
حضرتك بتنتمى لفئة خاصة جدا.. المجموعة النادرة دي الى حضرتك 
جزء منهاء بيجمع بين أفرادها ۲ عوامل مشتركة وأساسية. أولاء كل جد 
من جدودهم بلا استثناء نجح إنه يفضل عايش لحد ما وصل لمرحلة 
البلوغ.. ثانياء كل جد من جدودهم نجح بي إنه يهارس الجنس.. الثاء 
كل جد من جدودهم نجح إنه يخلف ويسيب ذرّية هي کان عرفت 
نحقق ال ؟ حاجات دول. 


فكر فبهنا كله.. لو شرظ ورالد من ال" شروط دول فا امحققش 
لأى جد من جدودك من بداية الخليقة.. حضرتك ما تبقاش موجود 
النهارده. طبعا إنت حتقول طيب ما هو عادي.. كل اللي حواليا كله.. 
وده صحيح.. بس لما تعرف إن الغالبية العظمى من كل الكائنات الحية 
اللي عاشت على الكوكب ده ما قدرتش تحقق ال ۲ شروط دول.. 
حتلاقي إنك حاجة نادرة ومختلفة.. والسر اللي خلاك تبقى ضمن القلة 
المحظوظة دي هو الصفات اللى إنت ورثتها عن جدودك.. صفاتك 
هى الل ساعدتك قق ال + شر وط دول» وهى السيس"الأسامى الل 
علاك بقل م جرد النهار ةه وخا الكتانت دم آل مر ركا ۰ 

بساظة. . ایا مهيل تستفر من غير ال ۲ شر وط دول.: علشان 
كده الشروط دي اتزرعت جوانا في صورة غرائز عميقة ليها سلطان قوي 
جدا عليناء وصعب مقاومتها والتغلب عليها: غريزة حب البقاء» غريزة 
الجنسء وغريزة الأمومة والأبوة.. ودي بداية الخيط اللى حيساعدنا 
على تفسير لغز الصفات اللي فينا ومش فاهمين سبب وجودها إيه. 


الحاجة المهمة اللي إحنا مش عارفينها لأنها مستخبية ورا الستارة 
هي إن في قانون بيتحكم في الصفات بتاعتنا وبيغيّر فيها لمصلحة ال ۲ 
شر وط دول.. القانون ده دوره إنه يعمل (انتقاء» للصفات اللى تساعد 
على تحقيق ال ٣‏ شر وط ويعمل «استبعاد» للصفات اللى ما تحققهمش.. 
علشان كده التفسير المبدئى لوجود الصفات اللى إحنا بنستغريها في بعض 
هو إنها صفات مفيدة وليها دور مرتبط إما ببقائنا.. أو بزيادة فرصنا 
للتزاوج.. أو بقدرتنا على الحفاظ على النسل بتاعنا. تعالى بقى نشوف 
الصفات بتتكون إزاي.. والقانون اللي بيغيّرها ويعدها بيتطبق إزاي؟ 


القانون الخفى 

الفكرة بسيطة جدا بس عبقرية.. أي فصيل من الكائنات بيبقى 
فيه تنوع في الصفات بين أفراده لأسباب كتير مش مجال الدخول في 
تفاصيلها.. يعني مثلا تلاقي فراشة لونها فاتح وفراشة لونها غامق.. 
طاووس ديله طويل وطاووس ديله قصبر» وهكذا.. ساعات ولأسباب 
حنق ولا دلوقت.. واحدة من الصفات دي بتدي للكائن ميزة تساعده 
على تحقيق ال ٣‏ شروط اللي ذكرناهم أكتر من الصفات التانية.. لما ده 

بيحصل» النتيجة بتكون إن الكائن ده بيقدر يسيب ذرّية أكبر من زمايله 
الى ماعندهمش الصفة دي.. وبمرور الوقت.. الصفة دي بتنتشر وبتبقى 
صفة سائدة في الفصيل ده. طيب ده بيحصل إزاي؟ خلينا ناخد المثال 
بتاع الفراش لأنه حصل في الحقيقة. 

إنجلترا كان فيها فصيل من الفراش اسمه ..«Peppered moth)‏ 
والفراش ده كان فيه منه نوعين.. فراش فاتح وفراش غامق.. والفراش 
الفاتح كان عدده في النوع ده أكبر بكتير من الفراش الغامق. لما الثورة 
الصناعية قامت» اهباب اللي خارج من مداخن المصانع غطى المباني 
والشجر وخلى لونها بقى أقرب للأسود.. ده كان تغيير كبير في البيئة 
بعاعة القراش: 

اللي حصل نتيجة للتغيير ده هو إن الفراش الغامق بقى عنده ميزة 
عن الفراش الفاتح.. لأن الخلفية اللي بيقف عليها بقت غامقة زيه 
وده خلى عنده قدرة أكر على التخفى.. وطبعا التغيير ده حط الفراش 
الفاتح في مشكلة كبيرة.. لأنه لما بيقف على الخلفية الغامقة دي بيبقى 
باين» وأي عصفورة معدية حتشوفه بسهولة وتاكله. 

التغيير في البيئة المحيطة ده بنسميه «ضغط بيئى).. لأنه فعلا بيحط 
ضغط يآثر عل قدرة الان هل البقاء.. الى تيحص بغ ذكذه عو إن 
لكاب الل القبطة تاف ساعد جناب عل الفط ال بكرن 
فرصه في البقاء أعلى» وبالتالي بيسيب ذرّية أكتر.. والكائن اللي الصفة 
بتاعته بتعرضه لخطر أكبر ناتج من الضغط البيئي فرصه في البقاء بتبقى 
أقل» وبالتالي بيسيب ذرّية أقل.. وبمرور فترات زمنية طويلة (مئات 

أو آللاف السنين) ذرّية الكائن اللى شايل الصفة المفيدة بتنتشر» وبتنشر 
التق معاهاً من خلال الرر الا وبهرور الزن الصفة اللقيدة بتتعرل 
لصفة سائدة في الفصيل ده.. وطبعا العكس صحيح.. بمرور الوقت 
ذرية الكائن اللي شايل الصفة غير المفيدة بتقل» وبيقل معاها انتشار 
الصفة دي. 1 


وهو ده اللي حصل فعلا في المثال بتاعنا.. الفراش الفاتح أعداده 
بقت بتتناقص بمرور الوقت نتيجة لسهولة اصطياده» والفراش الغامق 
ابتدت أعداده تتزايد لحد ما صفة اللون الغامق بقت هى الصفة السايدة 
في النوع ده من الفراش.. قانون «الانتقاء الطبيعي» قال كلمته» والصفة 
اللي بتساعد الكائن على البقاء هي اللي بتكسب وبتنتشر. 

.١‏ بيحصل تنوع في الصفات نتيجة لتغيرات في الجينات الوراثية. 

۲. لما بيحصل ضغط بيئى.. فيه صفة بتتميز على الصفات التانية. 

3 الضفة المميؤة بتساعد عل تحفيق واد أو أكثر مخ ال" قر وهل 

(البقاء» التزاوج. الحفاظ على الذرية). 

٤‏ الكائن الحامل للصفة دي بيسيب ذرية أكبر. 

0 بمرور وقت طويل جدا.. الصفة تنتشر وتبقى صفة سايدة. 

طبعا إنت مش بتقرا الكتاب ده علشان تعرف حاجات عن الفراشات.. 
إنت عايز تعرف ليه كريم وسارة عاملين كده.. والحقيقة إن الصفات 
الى بنستغرمها في بعض كرجالة وستات اتكونت بنفس الطريقة.. الصفة 
اللي بتساعد البني آدم يعيش ويتزاوج ويسيب ذرّية بتنتشر» والصفة 

اللي بتعطل ده بتنحسر. تعالى نشوف الخمس خطوات اللي فوق دول 
بيشكلوا الصفات الجسدية والسلوكية بتاعة الستات والرجالة إزاي. 


صدر سارة 


حانبتدي بصفة جسدية» والمثال بتاعنا حيكون على سارة. إحنا عمرنا 
ما سألنا نفسنا هو ليه فيه فرق في حجم الصدر بين الراجل والست؟ 
إحنا طلعنا لقينا الدنيا كده.. ولو كنت راجل فالفرق ده بالنسبة ليك 
جوهري ومستحب ومطلوب.. ولو كنتي ست فالفرق ده مکن يكون 
مصدر راحة وفخر واعتزاز» وممكن يكون مصدر تعاسة وإحباط.. 
كله يعتمد على الحجم. لكن نرجع تاني للسؤال بتاعنا.. هو ليه فيه فرق 
أحجام بين الراجل والست؟ 

معلومة تاريخية.. الفرق ده في الزمن الغابر ما كانش كبير.. صدر 
الت رمان مل چ كان امغر کر مره ولواقت. . دہ كان دامر 
تماما. الثدي في الإناث له دور أساسىء الى هو الرضاعة.. وعلمياء 
حجم الثدي ما لوش أي تأثير على كمية اللبن.. في واقع الأمرء الثدي 
الممتلئ ده مش مريح للطفل وهوه بيرضع.. ما بيعرفش يوصل للحلمة 
بسهولة» ولا بيو صل ها بيتخنق من الكتلة اللحمية الحائلة اللى بتسد 
مدره زا ساغد زق عل التنفس أثناء الرضاعة.. اتان الظمًا. 
مالوش أي مصلحة إن الثدي يبقى كبير.. والحقيقة برضه عمرنا ما 
سمعنا عن ست بتكبّر صدرها بدافع الأمومة! 


الملوضوع إذن فيه سر.. والسؤال المشروع هو.. إيه لازمة النمو 
لاما الهائل للعضو المحترم ده ؟ أقول لحضرتك. 

من قات الالافك.مالسنين.. اة من جذود سارة كانت ابا 
في وسط القبيلة بتاعتهاء وكانت ي المجمل بنت زي معظم البنات اللي 
حواليها من ناحية الشكل والطباع ومستوى ال حمال.. ما عدا فرق صغير 
وبسيط .. جدة سارة دي.. ونتيجة لتغير في الحينات.. ظهرت فيها صفة 
جسدية جديدة خلتها ختلفة شوية عن البنات التانيين.. حجم الثدي 
عند جدة سارة كان أكبر من العادي بتاع الوقت ده.. كان حجم قريب 
من متوسط حجم الثدي عند ستات اليومين دول.. في الوقت ده دي 
كانت حاجة غريبة جداء وظاهرة الناس ما كانتش عارفة تتعامل معاها 
إزاي.. والغلبانة جدة سارة كانت في وسط هدومها وهى حاسة إنها 
مش طبيعية والكل بيبص لها.. واللى زوّد الطين بلّة إن ما كانش فيه 
هدوم ولا حاجة. ولكن جدة سارة ما كانتش مدركة للدور الريادي 
اللي القدر حيخليها تقوم بيه. 

لسبب ما.. الصفة الحديدة» الى هى الثدي الممتلى عند جدة سارة» 
كانت مصدر انجذاب للرجالة.. الموديل الجديد ده كان ختلف.. مغري.. 
ومثير للفضول.. الرجالة في الوقت ده شافوا إن شكله أحلى من الثدي 
الضامر.. واللي كبر الموضوع زيادة.. إنه لما حصل تعامل مباشر مع 
هذا الجسم الغريب عن طريق اللمس.. الفضول تحول لإثارة ومتعة.. 
وفي حظة.. ثدي المرأة اكتسب أهمية أكبر بكتير من كونه مجرد أداة 
للرضاعة.. فجأة الثدي بقى بالنسبة للرجالة نداء صعب المقاومة. 
ووعد قاطع بلحظات نادرة من السعادة والمتعة.. ودي كانت لحظة 
تحول فاصلة في نظرة الجنس البشري لثدي المرأة» وإعادة تعريف شامل 
لدوره والهدف من وجوده في الحياة. 

هنا ييجي الدور بتاع لعبة الانتقاء.. لما حصل ضغط بيئي زي حرب 


وده كان بيحصل كتير في الزمن الغابر.. ستات كتير لللأسف ما لقتش 
ابن الحلال اللى يسترها.. لكن جدة سارة الدنيا عندها كانت مختلفة.. 
الصفة الجديدة ادتها ميزة وأفضلية عن البنات التانيين» وبالتالي الموضوع 
اک کا و ا قوق ا کر ليه ران 
کاو و اقفن بالطايور....وطبعا لفت ولاة وبنات كتير» ووطبعا النتات 
الل خلفتهم اكتسبوا نفس الصفةه وبقى عندهم تفس الميزة اللي زودت 
فرصهم هما كان في التزاوج والإنجاب.. وجيل ورا جيل» وبتكرار 
الضغوط البيئية.. الستات اللي شايلين الصفة الجديدة عددهم بقى أكتر 
من الستات التانيين» والصفة الجديدة (المفضلة عند الرجالة) انتشرت 
وبقت هي الوضع الطبيعي الحديد. 


اللي حصل مع جدة سارة هو بالمللي قانون الانتقاء اللي اتكلمنا عليه.. 
«انتقاء طبيعي) لما الصفة اللي بنتكلم عليها تكون بتساعد الكائن على 
البقاء (الشرط الأول من الشروط التلاتة) لكن لما الصفة تكون بتساعد 
الكائن على التزاوج» واللي هو الشرط التاني في ال ٣‏ شروط بتوعناء 
زي الحالة بتاعة جدة سارة كذه.. بنسمى ده «انتقاء جنسى).. الاتنين 
بيعدوا بنفس الخطوات» بس الفرق الأساسى بين الانتقاء الطبيعي 
والانتقاء الجسى هو إن الأولاني مبنى على أسس عملية وحسابات 
مرتبطة بالمنفعة المباشرة والل هي استمرار الكائن وبقاؤه على قيد 
الحياة.. لكن في حالة التاني الصفة اللي بتنتشر ماهاش أي ميزة عملية» 

بالعكس.. دي ممكن تكون بتشكل عبء على الكائن» أو بتصعب 
عليه عيشته (أو عيشة الطفل اللي عايز يرضع).. بس بيكون ليها ميزة 
عاطفية أو نفسية مغرية للجنس الآخر.. ميزة مرتبطة بالرغبات مش 
بالاحتياجات.. وكالعادة العواطف مش دايا! بتبقى منطقية أو مفيدة. 

مئال شهير على الانتقاء ا لجسي في الطيور هو ديل الطاووس.. 
واحد من أجمل المناظر اللي تمكن تشوفها طاووس فارد ديله.. منظر 
رائع وجميل.. مش بس ليكء إن لأنثى الطاووس كان.. الموضوع ده 
بيفرق معاها جدا وبيأثر تأثير عميق على مشاعرها.. الديل بيجذب 
الإناث» بس بعد ما دوره بينتهي بيبقى حمل تقيل.. من ناحية لأنه بيزوّد 
وزن الطاووس وبيخلي حركته صعبة.. ومن ناحية تانية لما الطاووس 
بيفرد ديله الغابة كلها بتعرف هو فين» وأي حيوان جعان وبيدور على 
«سناك» حيكون عنده في ثانية. بس من غير الديل.. الطاووس مش 
حيقدر يخلف.. علشان كده المخاطرة ليها مردود إيجابي» وبالتالي تستاهل 
تتاخد. على الوش» المنطق بيقول إن الطاووس بيتحط في خطر بسبب 
الديل الطويل.. بس المنطق المستخبي ورا الستارة بيقول إن اللي خف 


ما ماش . 

القصة بتاعة جدة سارة ما اختلفتش في الخطوات عن قصة الفراشات.. 
الأول تنوّع في الصفات.. وبعدين صفة منهم بيبقى ليها ميزة نتيجة 
أو التزاوج والإنجاب بتزيد» وبالتالي بيسيب ذرية أكبر.. وبمرور الوقت 
الصفة دي بتنتشر بالوراثة لحد ما تبقى صفة سايدة. 

الأمثلة الى ذكرتها لحد دلوقت كانت متعلقة بصفات جسدية.. بس 
۲۲ 

نفس العملية بتحصل في الصفات السلوكية» ونفس المنهج بيتحكم 
في الدوافع النفسية اللي بتحكم تصرفاتنا.. يعني خد عندك مثلا صفة 
من صفات كريم.. الولد ده كان من صغره بيموت في البصبصة.. زي 
مأ بیقر لوا ية ما ينلاهاش غير الترآب.. ما فيش يقث معدية إلا 
وتلاقي كريم قلب عينيه لسکانر وعمل مسح كامل وشامل لتضاريس 
جسمها.. حتى بعد جوازه من سارة» واللي المفروض إنه يكون سبب 
إنه يتهد ويعقل ويبطل الداء المهبب ده.. كريم فضل على حاله. يا ترى 
ليه؟ ليه فيه رجالة عينيهم زايغة؟ علشان نعرف تعالوا برضه نزور جد 
من جدوده الل كانوا عايشين من آلاف السنين. 


عين كريم الزايغة 

جد كريم اللي حنزوره ده كان برنس.. صحته كانت زي الفل» وجسمه 
كان ما شاء الله عضلات وعصب.. وكان الله ير حمه عدواني شوية.. 
خت السيطرة وبياخد اللي هوه عايزه بالدراع.. المهم في الموضوع 
بالنسبة لنا هو إن أخيئا ده كان بيموت في الستات.. ما كانش بيعتق.. 
معاركه الجنسية كانت لا تقل في الكم والعنف عن معاركه لفرض 
السيطرة وبسط النفوذ.. ولآن في الوقت ده ما كانش فيه قانون ولا 
دين ولا أي ضوابط أخلاقية والسائد هو قانون الغاب؛ صاحبنا ده كان 
بيعمل اللى هو عايزه في أي ست تعجبه وماحدش كان بيقف قدامه. 

في نفس الوقت ده جد كريم كان له أخ بس كان ختلف عنه.. كان 
راجل محترم جدا.. قنوع وعينه مليانة وبيرضى بقليله.. احتياجاته الجنسية 


نف 

كانت محدودة» وما كانش بيجد صعوبة في إشباعها نتيجة للظروف 
وكام بنت.. أما بقى بالنسبة للراجل المنفلت أبو عين زايغة جد كريم.. 
للأرقام القياسية. 

ده التنوع في الصفات اللي إحنا الكلمنا قلي : جد كريم وة 
كان فيهم صفتين محتلفتين.. واحد كان عقئدة شغنت سند بالستات: 
والتاني كان عنده اهتمام محدود بالستات واحتياجاته الجنسية كانت 
في حدود المعقول.. وطبعا في الوقت ده كان فيه رجالة كتير زي جد 
كريم» وبرضه كان فيه رجالة كتير زي أخوه.. الصفتين: «العين الزايغة) 
و«القناعة الجنسية» كانوا موجودين بنفس القدر.. لكن زي ما شفنا 
قبل كده. الدنيا ما بتفضلش على حال.. والضغوط البيئية بتلعب لعبتها 
إن اجلا أو عاجلا. 

الحبأة الى الآ خن دول گائو اعايشهنها كانت عماة ضعبة وشاقة.. 
سامة ومؤذية وناس تانية بتهجم عليهم طول الوقت. سد الرمق والنجاح 
في البقاء على قيد الحياة كان شغلهم الشاغل.. الأمراض ما كانش 
ليها علاج» واي إصابة بتحصل لحد منهم وتعيق حر كته بتبقى شهادة 
كان فيه كم هائل من الضغوط البيئية اللي بتأثر في حياة الرجالة دي. 

في الوقت الصعب ده.. الحياة كانت رخيصة والموت كان الاحتمال 
الأكبر.. لذلك الأخين دول عمرهم كان قصير.. ولا حان أجلهم.. 


۲٤ 

واحد منهم كان سايب في الدنيا ولاد كتير قوي» ومعظمهم طبعا 
طالعين لأبوهم» والتاني كان سايب شوية صغيرين» وبرضه خيبانين 
زي أبوهم.. وبقية الحدوتة إحنا عارفينه.. صفة العين الزايغة بتنتشر 
لأنها بتدي الشخص فرص أكرر للبقاء من خلال زيادة النسل.. وصفة 
القناعة الجنسية بتتراجع لأن عدد اللي حاملين الصفة دي بيقل بمرور 
الق 

العين الزايغة كانت إستراتيجية ناجحة جدا للبقاء والحفاظ على 
النوع في ظل الظروف الصعبة والضغوط البيئية اللي الإنسان البدائي 
كان بيعيش فيها ويتعرض ها.. ضعف الإنسان قدام الطبيعة ومخاطرهاء 
وغياب الوسائل اللى تمكنه من الحفاظ على حياته» كان حله الأمثل هو 
ترك أكبر عدد ممكن من الأبناء لموازنة المخاطر دي.. علشان كده الصفة 
دي بتبان غريبة النهارده.. لأن الظروف اللي خلتها تظهر ما بقتش 
موجودة.. وده مربط الفرس في الموضوع بتاعنا والسبب الأساسي اللي 
بيخلى الرجالة والستات يستغربوا من سلوكيات بعض.. الصفات اللي 
إحنا بنستغربها اتكونت وتم انتقائها لأها كانت بتساعد البني آدمين 
يواجهوا الضغوط البيئية اللى كانوابيتعرضواليها.. النهاردة الضغوط 
دي اختفت.. بس الصفات لسه موجودة» وهي دي المشكلة. 


كل كائن حي بيتكيف ويتأقلم مع البيئة والظروف اللي هو موجود 

بتاعة الظروف دي. يعني مثلا لما دبة تعيش في حتة برد وفيها تلج زي 
القطب الشهالى.. عملية الانتقاء حتدي أفضلية للصفات اللى بتساعد 
الدبة دي على التكيف مع البيئة المحيطة.. الفرو حيتحول بالتدريج 
للون الأييض علشان يساعد الدب عل التعخفي.. كمية الدهن الل 
متخزن في الجسم حتزيد علشان تكون عازل يحمي من البرد. وهكذا.. 
وطبعا التغيرات دي بتاخد عشرات الآلاف من السنين علشان تحصل . 

تعالى بقى وانقل الدب ده من القطب الشالى إلى شبه الحزيرة العربية.. 
إيه الى حيحصل ؟ بالتأكيد مأساة.. الدنيا بقت حر جدا عليه» والفرو 
بتاعه ما بقاش مناسب للمكان الجديد.. مش حيعر ف ياكل لأن غذاوه 
الأساسى اللى هو حيوانات الفقمة وكلب البحر اختفى» وحل محله 
الكبسة والبرياني. ولك أن تتخيل حجم المعاناة اللي حيعانيها الدب ده 
طول فترة عقده في الخليج» ده غير مشكلة الكفيل والإقامة. اللي حصل 
للدب ده هو بالظبط اللى حصل للبنى آدمين وخلى الرجالة والستات 
يشتكوا من عدم منطقية تصرفات الطرف التاني.. إحنا اتنقلنا من بيئة 
كل صفاتنا اتكونت علشان تساعدنا نعيش فيها.. لبيئة تانية الصفات 
بقاغتا مشن متم دة غليها ولا مدامعية ليها 

المؤشرات والأبحاث في العلوم المختلفة» زي الجيولوجيا وعلم 
الأحياء وغيرهاء بتقذر زمن وجودنا كجنس بشري على الأرض بحوالي 
٠‏ آلف سنة.. المعلومات اللي عندنا برضه من ناحية التاريخ بتقول 
إن عمر الحضارة الإنسانية بشكلها اللى إحنا نعرفه النهارده. واللى هى 
لها عشر آلاف سنة بس.. الكلام ده معناه إن البني آدمين كانوا عايشين 
إلى 

دة ٠۹٠١‏ آلف سنة في ظروف مختلفة تماما عن الظروف اللى هما عايشين 
فيها خلال العشر آلاف سنة الى فاتوا.. يعنى 1١‏ من عمر الجنس 
قاعنا كا يت و اة فة د يالك رفخ رط بشت مابش مو جر .انت 
وأصبحت ماضي وتاريخ.. زي القطب الشالي ما بقى ماضي بالنسبة 
للدب الخليجى بالظبط.. قعد آلاف السنين عايش في ظروف بيئية 
سیا وهجأًة لتتى نفسه فى ظروف عبلفة تنأما. 

الجزء الأكبر من ال ٠۹١‏ آلف سنة دول البني آدمين كانوا بلا دين 
ولا قانون ولا نظام.. كانوا بلا علم ولا طب ولا وعي.. كانوا في 
واقع لامر عايشين زي الحيوانات» وبالتالي تعاملهم مع التحديات اللي 
كانت بتواجههم ما كانش بياخد في اعتباره أي قيمة من القيم اللي إحنا 
عايشين بيها النهارده كمسجتمعات متتحضرة. من عشرات الأللاف من 
السنين الست ما كانتش بتدي الراجل فوق دماغه لما تشوفه مع واحدة 
تانية.. ده كان الطبيعي والعادي والمتعارف عليه.. والصفات اللي إحنا 
النهاردة بنبهدل الراجل عليها كانت في الوقت ده هي الوسيلة الأمثل 
لاستمرار الجنس البشري. 

إذن نقطة البداية بالنسبة لنا هى إننا نعرف أصل المشكلة جاي 
منين.. اللشكلة آل مقابلانا النهارده هى إن الصفات الل اتشكلت 
في فترة ٠۹١‏ ألف سنة مش حتلحق تختفي أو تتغير في فترة ٠١‏ آلاف 
سنة» وعلشان كده الستات حتستغرب صفات كتير في الرجالةء لأن 
الصفات دي اتوجدت علشان تحل مشاكل اختفت خالا ص.. ونفس 
الكلام بالنسبة للرجالة اللي حيبقوا مش فاهمين كتير من تصرفات 
الستات» لأنها كانت بتساعدهم على التعامل مع واقع ما بقاش موجود. 

طول ما اسنا مناثبين فى الاب . سابل مات وسار کنات 
كتير بتحكم تصرفاتناء وحنتعرّف على أنظمة مختلفة داخل أجسامنا 
وعقولنا اتكونت واتشكلت علشان محمينا وتحمى وجودنا في ظروف 
تانية» مختلفة عن الظروف اللى إحنا ای ادل فك . وده الى 
ما كناش عارفينه وشايفينه.. لأنه كان مستخبي ورا الستارة.. معرفتنا 
بالأسباب دي مش مبرر إننا نقبلها ونسلم بيها كأمر واقع.. إن وعينا 
بمصدرها وفهمنا لسبب وجودها حيخلينا نلاقي ها حلول واقعية. 
وتعاملنا معاها حيكون فيه حكمة أكبر وفهم أعمق. 


۲۸ 

ه السنين الأولى ه 


الاختلاف بين كريم وسارة كان باين من بدري جدا.. من مرحلة 
الطفولة تقدر تشوف الفرق اللي بينهم في حاجات كتير.. مثلا في الطريقة 
اللي بيلعبوا بيها.. كريم وأصحابه لعبهم مبني على المنافسة والعنف.. 
سارة وصاحباتها بيميلوا أكتر للمشاركة والتعاون.. كيان في حجم الطاقة 
وشكلها.. كريم حركته كانت كتيرة وما بيعرفش يقعد على بعضه.. 
سارة برضه كانت نشيطة» بس نشاطها مختلف وحركتها أقل كتير من 
كريم.. الولد الطبيعي حركته أكتر من ۷١‏ من البنات اللي في سنه. 


السلوك كان كان مختلف.. كريم وأصحابه سلوكهم كان أهوج وما 

عندهمش القدرة على تقدير عواقب اللي بيعملوه بشكل سليم» وشهيتهم 

للمخاطرة والمجازفة كانت كبيرة. سارة في المقابل كانت حريصة أكتر 

على الالتزام وأهدى في انفعالاتها.. إحساسها باللي بيحصل حواليها 

ووعيها باحتياجات الآخرين كان أكبر بكتير من كريم.. علشان كده 
داي| يقولوا البنات عاقلين. 

۲۳۹ 

اختلاف تاني مهم هو الحاجات اللي بتجذب انتباه الولاد والبنات.. 
فضول كريم كان رايح ناحية الحاجات اللي حواليه» وهمّه يعرف هي 
بتشتغل إزاي.. علشان كده كان طول الوقت بيعمل تجارب كارثية.. 
زي مثلا إنه يحاول يعرف إيه اللي حيحصل لو ولع عود كبريت ورماه 
على السجادة؟ أو إيه اللي حيحصل لو حط القلم في عين ليلى (أخته 
الصغيرة)؟ أو التجربة العبقرية اللي قام بيها لما خد بيضة رخام من اللي 
بيتحطوا زينة وقعد عليها علشان تفقس ! 

في المقابل» فضول سارة كان رايح ناحية البني آدمين.. طول الوقت 
كانت بتحاول تقرا وشوش الناس.. نبرة صوتهم.. تصرفاتهم وانفعالاتهم.. 
جزء كبير من طاقتها كان رايح في محاولة استشفاف المشاعر ومحاولة 
فهم الرسائل العاطفية اللي الناس بتبعتها بشكل غير مباشر من خلال 
تصرفاتها وسلوكها. 

اهتمام كريم بالبيئة اللي حواليه» وتركيزه اللي كان رايح على «الأشياء). 
متناسب مع الدور اللي كان جدوده بيتجهزوا له في ٠۹١‏ آلف سنة 
الأولانيين من تاريخنا كبشر.. دور كريم كان حيبقى إنه ينصب الخيمة» 
ويحفر البير» ويسن السكينة» ويشد الوتر بتاع القوس اللي حيصطاد بيه. 
ويحط علامات يعرف بيها طريقه في الغابة وحايرجع إزاي» وهكذا.. 
غلشان كده التجربة والاستكشاف بيعلموه حاجات كتر مفيدة للدور 
ده.. والفضول وحب الاستطلاع والمغامرة هي صفات تم انتقاءها لأنها 
بتزود فرص كريم وجدوده من قبله في البقاء والتناسل . 

ليه الاهتمام بالمشاعر وقراية الرسايل العاطفية مهم بالنسبة لسارة؟ 
تخيل لو سارة بعد ما تخلف ما تقدرش تميّز أو تعرف ابنها اللي هاري 

نقسة عياط ذه يعبط آله ؟ ط لدان هيل ول ؟ و لاحلشان مده مغر ل 
علشان سخن؟ أو لو كانت ما تقدرش تحس وتعرف ما إذا كان الأخ 
الى بيحوم حواليها وعّال يجيب لها موز وبرتقال (في ال ٠۹١‏ ألف سنة 
الأولانيين.. الحاجات دي كانت جامدة جدا) ناوي يرمى بذرته جواها 
ويخلع ؟ ولا حيقعد ويربي معاها العيال؟ القدرات دي كانت مهمة جدا 
ليها علشان تحافظ على نسلها وعلى حياتها أيام الغابات والكهوف. 


الراجل والست بيتم تجهيزهم لأغراض عملية» ولأدوار كل واحد 
فيهم حيقوم بيهاء ولمجموعة من المهام اللي بتبقى مرتبطة ارتباط وثيق 
بالظروف اللي هما عايشين فيهاء أو بمعنى أصح اللي كانوا عايشين فيها.. 
وطبعا الأدوار دي محكومة بال ؟ شروط اللى بيحرٌكوا كل حاجة من 
ورا الستارة. التجهيز ده بيبتدي من قبل حتى ما يتولدوا.. من وهما 


فترة الحمل 

بداية من فترة الحمل.. كريم وسارة حيمشوا في سكتين مختلفتين.. كل 
واحد فيهم جسمه حيتشكل بطريقة مختلفة عن التاني.. وده بيبقى واضح 
ومعروف.. إن الجزء المهم واللي إحنا مش شايفينه» لأنه مستخبي ورا 
الستارة» هو إن مخ كل واحد فيهم كان حيتبني ويتركب بطريقة محتلفة 
اختلاف كبير عن مخ التاني.. ده طبعا حينعكس على طريقة تفكيرهم 
وعلى سلوكهم وتصرفاتهم.. ورغم إن مخ الراجل ومخ الست فيهم 
نفس الأجزاء ونفس المراكز العصبية.. إلا إن فيه اختلافات كبيرة في 

الاختلافات دي بتيجى منين؟ من المخدرات! 


دي الحقيقة.. كريم وسارة من وهما لسه في بطون أمهاتهم حيتعرضوا 
لعملية حقن تمنهجة بالمخدرات.. والمخدرات دي حيعيشوا عليها طول 
عمرهم بعد كده.. بس مش دي المشكلة.. المشكلة نهم حياخدوا أنواع 
مختلفة من المخدرات.. لو كانوا بياخدوا نفس المخدر وعاملين نفس 
الدماغ كانوا حيعيشوا في تبات ونبات.. لکن تخيل اتنين عايشين مع 
بعض.. واحد بياخد خدر بيخليه مسطول وكسلان.. والتاني بياخد مخدر 
بيخليه نشيط وعايز يتحرك.. متخيل الجحيم اللي حيبقوا عايشين فيه 
وهما بيحاولوا يتفاهموا مع بعض؟ هو ده اللي حصل للرجالة والستات.. 
موضوع غريب شويه؟ خليني أشرح لك. 

المخدرات مواد كيميائية بتمشى في الدم وبتعمل تأثير معيّن على المخ 
بيبان في سلوك اللى بياخدها.. وکل مخدر له تأثير بيختلف باختلاف 
توعه وكميته.. نفس الكلام ده ينطبق على الحاجة اللي إحنا بنسميها 
الهرمونات. الهرمونات هي كران مواد كيميائية بتمشي في الدم وبتأثر على 
الجسم وال مخ» والتأثير بتاعها بيختلف حسب نوع هرمون وكميته. فيه 
هرمون بيزود الارتباط العاطفي.. وفيه هرمون بيزود العدائية والعنف.. 
وفيه هرمون بيشجّع على المخاطرة» وفيه هرمون بيشعل الرغبة.. وهكذا. 

الرجالة والستات عايشين على ال هرمونات دي طول الوقت» وكل 
واحد منهم بياخد جرعات متفاوتة من ال هرمونات المختلفة بتأثر على 
سلوكه وحالته النفسية. المرمونات مخدرات طبيعية أجسامنا هي اللي 
بتعملهاء ووجودها له حكمة لأها بتتحكم في سلوكنا وتصرفاتنا بالشكل 
۲۲ 

أثناء الأسابيع الأولى من فترة الحمل ما بيكونش فيه فرق بين كريم 
وسارة.. كل يوم ملايين الخلايا الجديدة بتظهر وبتشكل الأجزاء المختلفة 
من جسمهم.. كل شوية عضو جديد بيتكون أو عضو موجود بينمو 
ويكتمل.. لكن ي الاسبوع التامن فيه عضو بيظهر وبيعمل ثورة كيميائية 
بتكون بداية الاختلاف الكبير اللي بين كريم وسارة.. العضو ده بيعدل 
المسار اللي مخ كريم بيتشكل على أساسه.. لن علميا الأصل في تكوين 
وتركيب مخ الإنسان هو مخ الست.. يعني لو العضو ده ما شافش 
شغله وعمل التغيير المطلوب.. كريم حيبقى «كوكي). 

العضو المهم اللي إحنا بنتكلم عليه هو الخصية.. وأهمية الخصية 
جايه من إنها المسؤولة عن إفراز هرمون اسمه التستوستيرون. الهرمون 
ده قوي.. عنيف.. عامل زي ما يكون جندي مكلف بمهمة خطيرة.. 
ما عندوش رحمة» وعنده هدف واضح ومحدد. هدف اهرمون ده هو 
لتركيبة ووزن العضم.. لظهور الشعر في مناطق الوجه والصدر وأي 
حاجة تانية إحنا بنربطها بالرجولة. 

من ناحية تانية التستوستيرون بيآثر في بناء مراكز المخ المختلفة اللي 
الذكوري.. زي العدوانية.. حب السيطرة.. الميل للعنف.. وطبعا النشاط 
الحنسيى الزائد. من غير الطرمون ده.. الراجل لا حيعرف يصطاد.. ولا 
حيقدر يحارب.. ولا حيبقى عنده النخوة اللي تخليه يدافع عن الحريم 
بتاعته وعياهم. 

نف 

ولآلاسارة مقن سح فض الهج الک سكاع الو ست رون: 
فمخها حيتطور وينمو بالشكل الاعتيادي ل مخ الأنثى.. الحرمون اللي 
حيأثر على تركيبة ها هو الإستروجين.. الدور المهم بتاعه هو إنه حيزود 
كثافة الوصلات بين المراكز المختلفة في المخ» وده حيعمل اختلاف كبير 
بين سارة وكريم في طريقة التفكير زي ما حنشوف دلوقت. 


بداية الاختللاف 


معروف علميا إن المخ مقسوم فصين» وكل فص منهم فيه مراكز 
مرتبطة بوظائف الجسم المختلفة.. الرجالة بشكل عام عندهم ميل 
للتركيز على استخدام فص واحد من المخ» في الوقت اللي الستات 
بيستخدموا فيه الفصين بتوازن.. لما الراجل بيستخدم الفص الشمال» 
واللي بتكون فيه المراكز المسؤولة عن التعامل مع الأشياء والحقائق 
والأرقام» بيبان عليه قدر عالي من التناحة وفقر التعبير عن المشاعر.. 
ولما بيستخدم الفص اليمين» واللي بيرتبط أكتر بالعواطف والخيال 
والإبداع» برضه بتبان عليه الأعراض دي بشكل مبالغ فيه. 

الستات في المقابل عندهم قدرة أكبر على استخدام الفصّين بشكل 
متوازن نتيجة لكثافة الوصلات بينهم.. وده اللي بيخليهم يربطوا كل 
حاجة ببعضها.. يجمعوا المنطق على العواطف.. ويربطوا الماضى بالحاضر.. 
وال حصل في حتة باللي حصل في حتة تانية.. وهكذا. ٠‏ 

الستات نظرتهم شمولية.. الرجالة نظرتهم انتقائية.. الستات بتميل 
لربط الأمور ببعضها.. الرجالة بتميل للتعامل مع كل أمر على حدة. 
۲٤‏ 

دول أسلوبين مختلفين تماما في حل المشاكل والنظر للأمور.. خد عندك 
مثلا الحوار اللي سارة سمعته مرة بين والدها ووالدتها: 
اليه اها 


- مش بتسقع زي الأول. 

- طبعا.. ما انتم طول النهار فاتحين با ها زي ما يكون باب أوضة.. 
حكلم إبراهيم بكرة. 

-هو إبراهيم متجوز؟ 

- إيه علاقة ده بالموضوع؟ 

- تفتكر ينفع عريس لريهام جارتنا؟ 

- إبراهيم متجوّز ومخلف كان! 

- طيب ما عندكش حد ينفع ريهام؟ دي بنت زي الفل بس حظها 
ا 

-انتي عايزة تصلحي التلاجة ولا تجوّزي ريهام؟ 

-هو یا ده.. یاده؟ يعني آنا ماعرفش آخد وأدي معاك أبدا؟ خلاص 


می مھ ماٹساش تكلم إبراهيم زل اجات الل سايتها عل 


طبعا لو إنت راجل حتحس إن مش التلاجة بس اللي بايظة.. 


۲۵ 

بس لو إنتي ست حتتفهمي تماما حالة آم سارة.. لأن على عكس أبو 
سارة اللى في اللحظة دي ما بقاش شايف حاجة غير التلاجة ومهمة 
تصليحها:. الدنيا بالتسبة لأم سارة مش تلاجة بس.. فيه سحوالين 
التلاجة عام متكامل من الأشياء والأشخاص والأحداث اللي بتفكر 
فيها وشاغلة دماغها.. علشان كده عمر أبو سارة ما قدر يفهم السلوك 
ده.. والحقيقة برضه أم سارة ما كانتش بتفهم ليه التلاجة فجأة بقت 
أهم عند أبو سارة منها ومن سارة نفسها. 


إذن بداية الاختلاف بين كريم وسارة جاية من إنهم بيتنقعوا في 
الهرمونات أثناء فترة الحمل» والفروق اللي بينهم بتتشكل نتيجة لده.. 
الولاد والبنات في السن ده احتكاكهم ببعض بيكون قليل واهت امهم 
بالجنس الآخر يكاد يكون منعدم.. وبالتالي كل واحد منهم بيبقى في 
حاله وکان التانى مش موجوة. ‏ لكن ذه فش خیستمر كثير. ده زی 
ما عطرلوا و الى سبق اا عا اراهن 


مأساة كريم 

سن المراهقة.. أو بتعبير أدق سن البلوغ.. هو مرحلة ثورة حقيقية 
عند الولد والبدت.. المدول الزمنى الل الات اتصمموا عليه بيقول 
إن ده الوقت المناسب لتحقيق الشرط التانى من ال ؟ شر وط بتوعنا.. 
شرط التزاوج.. علشان كده ا حرمونات بتلعب لعبتها الكبيرة في الوقت 


8 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





ده علشان تجهز كريم وسارة للمهمّة الأساسية دي.. وا هجوم بتاعها 
على أجسام البنات والولاد بيكون شرس ومؤثر جدا.. وطبعا لأن 
الظروف اللي إحنا عايشين فيها النهارده ما بتسمحش بالل المفروض 
يحصل في السن ده.. فالنتيجة بتكون إن فوران ال هرمونات بيتحوّل للعنة 
عواقبها بتكون عنيفة على الولاد والبنات وعلى أهاليهم وعلى أي حد 
حظه السىء بيحطه في سكتهم في الوقت ده. 


مدام تهاني عمرها ما حتنسى عيد ميلاد كريم العاشر.. دي كانت 
آخر مرة تشوف كريم اللي اتعوّدت عليه وعرفته في العشر سنين اللي 
عاشتهم معاه.. من بعدها كريم دخل مرحلة تحول كبير.. في الوقت 
ده مستوى التستوستيرون زاد ي جسمه ٠‏ مرة.. الكم المذهل ده من 
الحرمون هو اللي بيخلي الأجزاء المرتبطة باجنس في مخ كريم أكبر مرتين 
ونص عن حجمها في مخ سارة.. وده السبب اللي بيخلي الرغبة الجنسية 
عتل الو لاد أعل مراك نتيا جد البعات. 


القصة دي خلت كريم مش عارف يفكر في أي حاجة غير الجنس .. 


من اللحظة دي ولحد سن اليأس (أيوة فيه سن يأس للرجالة) الجدس 
حيحتل جزء مش قليل من تفكير کریم» وساعات حيبقى له تأثير كبير 
على تصرفاته.. مصايب كتير بتحصل للرجالة بسبب الموضوع ده.. ما 
فيش حاجة بتبهدل الراجل وتقل قيمته قد هرمون المجرم ده. 


ويا ريت الموضوع وقف على كله.. مجموعة هرمونات تانية انضمت 
في الوقت ده للتستوستيرون وعملت خلطة مرعبة بوظت مخ كريم 


۴۷ 

خالص .. خلته بني آدم تاني.. ابتدى ينعزل عن البيت ويقرّب أكتر من 
حاجة وأي حاجة طول الوقت.. فجأة طلعت له شخصية وبقى عايز 
يفرضها على الكل.. ابتدى يرسم حدود حوالين نفسه وبقى عدواني 
جدا لو حد تخطى الحدود دي. أوضته.. حاجته.. أصحابه.. أي حاجة 
داخلة في نطاق سيطرته بقت بالنسبة له مسألة تحدي وكرامة. 

مرحلة المراهقة عند كريم كانت فترة صعبة جدا عليه.. فيضان 
المرمونات الى في جسمه كان بيزقه في سكة هو ما اختارهاش.. الآثار 
ا جاننية بتاعة اهرمونات دي خلته مشتت.. تايه.. جواه رغبات كتير 
ورغباته في الوقت ده كانت ضعيفة جدا.. والمشكلة كانت إن كل اللى 
حواليه مش فاهمين هو حاسس بإيه وفاكرين إن اللي هو بيعمله ده طيش 
وهيافة وسوء تربية.. ما يعرفوش إن ال هرمونات الدايرة في جسمه هي 
المسؤول الأول عن سلوكه الارعن»: وهي السبب الأساسي في المعاناة 
الل كان حاسس بيها. 

أكتر حتة بتبان فيها المشكلة دي هي المدرسة.. كل حاجة في نظام 
المدرسة بتشتغل عكس الطريقة اللي بيشتغل بيها مخ الولد المراهق. 
المدرسة عايزة هذدوء و جم الولد عايز حر که وتشباظ :: الملترسية 
عايزة انضباط والتزام.. الولد عايز حرية واستقلالية.. المدرسة عايزة 
روتين ونظام.. الولد عايز مغامرة واستكشاف.. لما نعرف الحاجات دي 
كلها المفروض ما نستغربش إن الولاد هما اللي مسؤولين عن 755 من 

ما بيكملوش تعليمهم بيكونوا ولاد.. وإن 1۲۰ من درجات الرسوب 
بتكو من تصبمة الو لاد الولاد ما بيغملوش كده علشان هما مش 
مؤدبين.. هما بيعملوا كده لأن الكيمياء بتزقهم في السكة دي. 


اا 


نفس اهجوم اللي حصل عند كريم حيحصل عند سارة.. هي كان 
التستوستيرون حيزيد عندها بس بنسبة أقل بكتير من كريم.. لكن 
الفيضان الحقيقي في المرمونات عندها حيكون في الهرمونات الحريمي 
(الإستروحين وال روجيساكرون).. الهرمونات دي حتولع كل دواير 
الأنوثة في جسمهاء وحتعمل إعادة هيكلة كاملة للجسم.. لدرجة إن 
سارة نفسها حتتخض من التغيير وحاتبقى متلخبطة جدا ومش عارفة 
تتعامل معاه إزاي؟ 


التغيرات الجسدية اللي حتحصل لسارة حتصاحبها تغيرات نفسية 
كبيرة. .سآزة حتبقى حساسة عاطفيا جذافى اوقت ده.. بالات من 
ناحية نظرة الآخرين ليهاء وبالتحديد من زاوية الجاذبية.. أهم حاجة 
عند البنت في سن المراهقة هو إنها تبقى جذابة ومرغوبة.. الاهتمام 
باللبس والشكل بيزيد.. البص على المراية والمقارنة بينها وبين صاحباتها 
حيبقى شاغلها الأكبر.. تركيز البنت في الوقت ده بيبقى في إيه اللي ظهر 
وإيه اللي ماظهرش؟ وإيه اللي كبر وإيه اللي ما كبرش؟ شكل الوسط.. 
حجم الصدر.. الشعر.. الحبوب.. حتبقى محتارة.. ثقتها بنفسها حتتآثر 
جدا بالمسائل دي» وني الوقت اللي حتبقى مستنية نظرات الاخرين 


۳۹ 

وعايزاها.. حتبقى مش عارفة.. النظرات اللى جاية ها دي نظرات 
إعجاب ولا استغراب ولا نفور؟ 


في الوقت ده سارة حيحصل ها تغيير جوهري تاني حيعمل فرق 
كبير بينها وبين كريم في التفكير والسلوك... هرمونات سارة ابتداء من 
سن المراهقة حتبتدي دورة لا تنتهي من الارتفاع والانخفاض.. التغيير 
الكبير في كمية ا هرمونات ده حيأثر على حالة سارة النفسية وعلى حياتها 
العاطفية» وحيخليها عرضة للتقلبات العاطفية أكتر بكتير من كريم. 


إذا شبّهنا التغير الل بيحصل في حالة الراجل النفسية والعاطفية بتغيير 
الفصول.. بيخنصا عل فارات متباعدة وف القص قترات استقرار. . 
خالة الست النفسية حتبقى غافلة زي ار ق وقت تغيير الفصول. .ك5 
يوم بحال.. وماحدش يقدر يعرف بكرة حيبقى عامل إزاي. ده بيخي 
الراجل يركب الحلزونة طول الوقت.. ساعات يقول كلام عادي يلاقي 
الست بشتعبظط. _ وساغانت عقبلافى الث كتهب قية ميث .عن مدب . 
ساطت الست ستفكرم اجات ميلك عن سكين تسا ا كان 
لسه عاملها دلوقت.. وطبعا الراجل مستحيل يفتكر حاجات زي دي 
لأسباب حنعرفها قدام شوية.. المهم بالنسبة لنا هو إن التباين الكبير 
في حالة سارة النفسية حيعمل لكريم لخبطة جامدة في حياته.. وال 
حيصعب المسائل أكتر إنه للأسف ما بيستخدمش غير فص واحد من 

د قدا 

الهرمونات بتلون العالم بتاعنا وبتخلينا نشوف الدنيا بشكل مختلف. 
وظيفتها هي تجهيز الراجل والست للدور اللي كل واحد منهم حيقوم 
بيه علشان الحياة تستمر.. طبعا طقم ا هرمونات اللي موجود في أجسامنا 
النهازدة ب ياتا وهنا للحياة الل كانت مو جر دة شلال ال.. ٠۹‏ الف تة 
الأولانيين من عمر الجنس البشري.. مش الحياة الموجودة دلوقت.. المنطق 
بيقول إن لو هرموناتنا مناسبة لنمط حياتنا النهارده كان التستوستيرون 
يشتغل بعد ما كريم يخلص الجحامعة» علشان يعرف يركز في مستقبله.. 
وكان الإستروجين يشتغل بعد ما سارة تتقري فاتحتهاء علشان كلام 
الناس والقيل والقال! 


هرموناتنا دقة قديمة.. شغالة بمنطق زمن راح وانقضيى.. بتخلي 
الست مغرية في نظر الراجل وتخلي الراجل يجري ورا الست.. مع إن 
النهارده مفيش ما يمنع إن الست هي اللي تبقى معجبة بالراجل وهي 
اللي تجري وراه.. في نفس الوقت الهرمونات بتجهز الست للأمومة 
وبتجهز الراجل للمعافرة والسعي ورا الرزق.. مع إن النهارده الست 
بتنزل تعافر زي الراجل» والراجل بقى عليه مسؤولية في التربية ورعاية 
الأطفال زي الست.. الرعاية والاحتضان اللي كانوا مسؤولية الست 
أصبحوا مسؤولية مشتركة.. وا حماية والأمان اللي كان الراجل بيوفرهم 
أصبحوا متاحين من خلال المجتمع والشرطة وفرد الأمن أو بواب 
العارة.. وهكذا. 


الصورة شوية شوية بتتضح أكتر.. الحاجات اللي مستخبية ورا 

الستارة بتظهر.. جينات» هر مونات» تركيبة مخ» وغيره.. والسلوكيات 
اللي بتنتح عن الكلام ده ابتدت مبرراتها تبان.. سلوكيات كانت مطلوبة 
لآبا كانت مفيدة في ظروف معينة.. المشكلة اللى مقابلانا النهارده 
إن الظروف اتغيرت لكن مسببات السلوك ما زالت موجودة.. هل 
الموضوع ده له حل؟ أيوة.. بس محتاجين نفهم أبعاده بالكامل قبل 
ما نقترح حلول.. لذلك في الوقت ا حالي محتاجين نكمل الرحلة مع 
كريم وسارة. 

الى إحنا شفناه لحد دلوقت هو التغيير اللي حصل لكريم وسارة في 
مرحلة المراهقة.. المرحلة اللى بتعتير بداية الحياة الحقيقية.. واللى وعينا 
بنفسنا وبالعالم اللي حوالينا بيبتدي يتشكّل فيها وبنبتدي نختبر الحياة 
بكل ما فيها من متع ومتاعب.. دي المرحلة اللي بنكتشف حاجات 
كتير عن الدنيا وعن نفسنا.. بس أروع اكتشاف في كل الاكتشافات 
الى بتحصل في المرحلة دي هو اكتشاف الحب. 


وده مو صوع الفصل الحاى. 

كيميا الحب ِ 


اليوم اللي سارة شافت فيه حاتم (أيوة حاتم مش كريم) حصل 
زلزال.. العالم اتبدل ومعالمه اتغيرت والدنيا ما بقتش الدنيا اللي كانت 
موجودة قبل كده.. بقت دنيا تأنية غريبة.. كل حاجة فيها مضروبه 
في عشرة.. الفرح مضروب في عشرة.. الوجع مضروب في عشرة.. 
وهكذا. ما حدش حس بالزلزال ده غير سارة. حتى حاتم نفسه 
ما كانش عار ف إنه بقى مركز الكون ومبعث الأمل في قلب سارة الرهيّف. 

وزي ما الدنيا اتغيرت.. سارة ما بقتش سارة.. كيانها اتشقلب 
وخباما اتلخبطت وابتدنت تظهر غليها أعراض غريبة: نفسها اتسدت 
عن الأكل.. ونومها قل.. وبطنها بقت بتكركب كل ما طيف حاتم 
ييجى في خيالها. زيادة على ده كله جاها وسواس قهري.. كل دقيقة 
تبص على التليفون تشوفه اتكلم ولا لأ رغم إنها عارفة إن التليفون 

حيرن لو ده حصل.. ده غير ال هوس بأسئلة ما هاش إجابة.. «يا تري 
هو بيعمل ايه دلوقت؟).. «يا تري بيفكر فيا زي ما بافكر فيه؟).. 
«یا ترى هو حاسس بيا ولا لأ؟»).. مودها اتلخبط خالص.. ساعات 
مبسوطة ومتفائلة.. وساعات محبطة ويائسة.. كل ده في وقت قصير 
وبدون أي أسباب منطقية.. باختصار.. سارة حاها بقى يصعب على 
الكافر .. والسيس طبعا الب وسئينه. 


ا لحب الرومانسى ظاهرة كونية.. موجودة في كل الثقافات وكل 
المجتمعات.. جزء اساسي من تركيبتنا كبشر.. لو كائن فضائي نزل 
البني آدمين بيعملوها في كل مكان على كوكب الأرض؛ حيفتكر إن 
الحب هو الهدف الأسامى للحياة على الكوكب ده.. وحيستنتح إن 

الحب الرومانسى هوس .. بينسينا نفسنا وبيلخبط إحساسنا بالواقع.. 
بيخر جنا من العالم العادي» الروتيني» الرتيب.. ويودينا عا م تاني مختلف.. 
ساعات بيبقى مليان مبجة ونشوة وسعادة.. وساعات بيبقى مليان ألم 
ومعاناة وعذاب.. بس ٤‏ الحالتين.. الحب بيجيب آخرنا.. بيخلينا 
عايشين بأقصى طاقتنا.. تأثير ا لحب علينا بيبان من وصفنا له.. «نار» 
الحس» «جنة» الحس» «روعة» الحب» «جنون» الحب» (عذات» الحب» 
ااسحر) الحب. فيه ناس بتتجنن علشان الحب (قيس).. فيه ناس بتموت 
الحياة (يوسف وهبي). 


معظم الناس تقييمها للحب الرومانسي إنه عاطفة.. بس الحقيقة 

إن الحب الرومانسى أكر وأعمق من كونه عاطفة أو إحساس.. المحب 
الرومانسي دافع أسامي في الحياة ومحرك قوي للإرادة والفعل.. الكلام 
ده مش مبالغة أو وصف جمالي.. دي حقيقة علمية.. الحب الرومانسي 
بتحركه منظومة كاملة في مخنا.. مراكز عصبية وهرمونات وإشارات 
كهربائية ورسايل رانحة ورسايل جايه.. شغلانة كبيرة واستثار مش 
قليل في الحجم والطاقة.. وزارة كاملة بموظفينها معمولة جوه دماغنا 
لخدمة الإحساس الرائع.. وده بيقول إن ورا الستارة الموضوع ده وراه 
حاجة أهم بكتير من كونه مجرد إحساس . 


وكر الملذات 

الجزء من المخ اللي بنتكلم عليه اسمه منظومة الإثابة (20هتتجع ]1 
0 . دي ببساطة شديدة وكر الملذات اللى في دماغنا.. جزء 
بيتشط لما بنعمل اللحاجات الل فيها نشوة أو بيجة أو إثارة» وبيبقى 
مسؤول عن شعور النشوة والإثارة اللي إحنا بنحس بيه.. وهي دي 
المنظومة اللي بتحفزنا نعمل أي حاجة علشان نفضل نستمتع بالأحاسيس 
دي. علشان كده المنظومة دي لما بتشتغل بيحصل لنا نوع من اهوس 
بالحاجة اللى بتدينا المتعة وبتخلينا نفضل نجري وراها بإيدينا وسنانا. 


ده الجزء اللى بيشتغل لما الناس تاخد مخدرات زي الكوكايين أو 
ارو عا ا ور تيكل بر قزر 
بالمنظومة دي.. إدمان أكل (الشوكلاتة).. إدمان حازفة (القمار).. إدمان 
الشغل.. وهكذا. وعلشان کده فيه شبه كبير بين أعراض الحب الرومانسى 
وأعراض الإدمان. ش 

اللي بيحرك الجزء ده من المخ وبيوصل لنا الأحاسيس الرائعة دي 
عنصر اسمه الدوبامين.. ده أكسير السعادة ومصدر البهجة والمتعة في 
حياتنا. الدوبامين مادة كيميائية بتفرزها الخلايا العصبية في المخ علشان 
تبعت من خلالها إشارات للخلايا العصبية التانية» علشان كده اسمه 
«(موصل عصبي).. له في الجسم مهام ووظائف كتيرة ومختلفة.. بس 
واحدة من أهم نشاطاته هي تفعيل منظومة الإثابة وإعطائنا الأحاسيس 
الرائعة اللي بنحس بيها وإحنا بنعدي بأي تجربة ممتعة» زي الحب.. ده 
الي يزرع الخافز اليف الى يبشلينا نجرني ورا حاجة» وهو اللي بيدينا 
الاحساس بالإشباع والمتعة لما الحاجة دي نحصل . 


الدوبامين بيزيد إفرازه لما يبقى فيه مصدر إثارة.. نظرة ليها معنى.. 
كلام حلو بيتقال.. لمسة إيد خفيفة.. كل دي حاجات بسيطة بس ليها 
أثر السحر.. علشان كده أمهات كتير بتحذر بناتها وتقول هم «ما تخليش 
حد يضحك عليكي بكلمتين حلوين».. أو «إوعي تخل ولد يلمسك أو 
يحط إيده عليكي».. هما عارفين تأثير الحب والكلام الناعم على وعي 
بناتبم» وعارفين إن الواحد ممكن في لحظة يبقى مش متحكم في نفسه 
ومش قادر يعقل الأمور.. وعارفين إن لحظة ضعف من دول بمكن 
تودي لطريق مالوش رجوع.. صحيح الأمهات ما يعرفوش حاجة عن 
الدوبامين.. لكن عارفين التأثير بتاعه.. ما يعرفوش إن الكيمياء بتاعة 
مخنا بتتغير فعليا وبتفقدنا القدرة على الحكم المنطقي.. لكن عارفين إن 
الحب بيخلينا مسلوبين الإرادة ومقاومتنا ضعيفة. 


والحاجة الصفرا اللي البطل كان بيسقيها للبطلة زمان في الأفلام طلعت 

مش مهمة قوي.. ديتها شوية دوبامين زيادة واللمبة تتحرق من نفسها. 
الكلام ده بالمناسبة ينطبق على الرجالة كمان.. ياما أسرار دول تم إفشاءها 
تحت تأثير الدوبامين» وياما ملوك تخلوا عن عروشهم وسلطتهم علشان 
يفضلوا محتفظين بالإحساس الرائع ده. يعني لا تعايرني ولا أعايرك.. 
الحب طايلني وطايلك. 


من الحاجات اللي الدوبامين كان بيعملها إنه بيقلل إفراز مادة في المخ 
اسمها «السبراتونين».. المادة دي بتلعب دور كبير في التوازن النفسى 
وبتنظم انفعالاتنا ومزاجنا العام.. قلتها بتؤدي لتقلبات مزاجية جامدة 
وبتسبب الوسواس القهري.. ده اللي بيفسر ليه سارة كان مزاجها بيتغير 
بسرعة وبدون أسباب واضحة» وبيخليها تبص على تليفونها كل دقيقتين. 

أما بقى حالة الجنون المصاحبة للحب الرومانسى؛ فدي نتيجة اتحاد 
الدوبامين مع هرمون تاني شبه الأدرينالين» بيخل قلبنا يدق جامد لما 
نشوف اللي بنحبه» وبيخلينا نعرق وبطئنا تک رکب وإحنا بنفكر في حبيب 
القلب.. ا هرمون ده لما بيبقى موجود مع الدوبامين الدنيا بتسخن على 
الآخر.. كمية طاقة غير عادية بتطلع.. الإحساس بالتعب بينعدم.. 
علشان كده ما تستغربش لا تلاقي اللى بيحبوا بيقعدوا على التليفون 
بالساعات ما بيزهقوش.. وتلاقيهم سهرانين لحد الفجر من غير مشاكل» 
وما بيشبعوش من بعض . 

الخلطة الكيميائية دي كبان بتجمّد القلب وتزود الجرأة» وتخلى الناس 
تعمل حاجات ما يقدروش يعملوها في الوضع العادي.. ده اللي بيفسر 
شوية الجنان اللي بيطلع والحب لسه في أوله. ويخلي واحد مثلا يسافر 

٠‏ كيلو علشان يشوف حبيبته وهو مش عارف حيبات فين ليلتها.. 
أو يخلي البطلة في الفيلم تقف تصرخ في وسط الشارع وتقول لحبيبها 
إنها بتحبه وبتموت فيه قدام الناس.. أو يخلي الراجل ينطس في نافوخه 
ويجيب ورد (أه والله ورد!) للست اللى بيحبها. 


مؤامرة كيميائية 

الكيمياء لما بتتلخبط نظرتنا للواقع بتتلخبط هي كبان. الناس اللي 
تعرف حاتم كويس كانوا مستغربين سارة جدا وبيقولوا عليها عايشة 
في الوهم.. السؤال المشترك عند معظم الناس دي كان (هي شايفة فيه 
إيه علشان تعمل ده کله؟).. وده سوال وجيه. 

تحت تأثير الحب سارة ما كانتش قادرة تشوف حاتم على حقيقته.. 
مش عارفة تشوف عيوبه ولا تحكم على تصرفاته بشكل موضوعي. 
ا لحب لبط لما خها وبوظ حتة المنطق اللي كانت بتساعدها على التقييم 
العقلاني.. خلاها ترسم حاتم صورة مش حقيقية.. مزيفة وغير منطقية.. 
صورة بتخلى العيوب صغيرة قوي وليها مبرراتها.. وبتخلىي المميزات 
ضخمة جدا ومبالغ فيها.. زي ما بيقولوا مراية ا لحب عميا.. بس الحقيقة 
إن المراية مش عميا.. سارة هى اللى اتعمت ونزلت على عينيها غشاوة. 
علشان كده القرارات اللي بتتاخد تحت تأثير الحب الرومانسي وبمعزل 
عن العقل والمنطق ممكن تؤدي لعواقب وخيمة بعد كده. 

إذك اکتا تمه سكو ككك تأثر ضبان م الو اد الكيميافة 
اللي بتأثر على جسمنا ومخناء وبتغير صورة الواقع بتاعناء وبتحطنا في 

خا من آلا اة و لتا درق عام غريية ومر سقى عددثا 
استعداد نعمل أي حاجة علشان نفضل حاسين بيها. طبعا كل ده مش 
بيحصل لوجه الله ولا علشان متعتنا وانبساطنا.. فيه سبب تاني أهم.. 
في إيد خفية بتلعب من ورا الستارة.. جزء من خطتها إن سارة تنسى 
روحها وتنجرف في التيار بدون مقاومة؛ علشان توصل للنقطة الل 
ليه انيدي عارينها و هيا لامو ESE‏ 
الغير واقعية دي ليها وظيفة وهدف» وبتفضل موجودة لحد ما الهدف 
ده يتحقق وبعدين تختفي.. إيه هو ال هدف الغير معلن؟ وإيه القوى 
المحركة للمؤامرة الجميلة دي؟ 

الجاني والفاعل الخفي في لعبة الحب الرومانسي هو ال ؟ شروط 
بتوعنا.. شروط البقاء والتناسل والحفاظ على الذرية. ال ٣‏ شروط 
دول طوّروا ۲ منظومات في مخنا بيشتغلوا مع بعض علشان يخدموا 
الأهداف التلاتة اللي اتكلمنا عنهم قبل كده. المنظومة الأول هي 
(منظومة الجنس).. ودي مرتبطة بالشهوة» ومسؤولة عن الانجذاب 
القوي للجنس الآخر بشكل عام.. مش لشخص معين.. دي منظومة 
تركيزها الأسامى على الرغبة الجسدية» وغير مرتبطة بأي معاني سامية أو 
ليا أو ريهام.. المنظومة التانية هي (منظومة الحب الرومانسي).. دي اللي 
إختا اتكلمنا عليهاء والل هى فنسؤولة عن تر بك المشاغر رالا خاسيس 
تجاه شخص ما.. دي اللي بتاخد الانجذاب العام للجنس الآخرء الل 
بتحركه المنظومة الأولى» وتركزه في شخص معين.. والمنظومة التالتة 
هي (منظومة الارتباط العميق)» ودي مسؤولة عن إحداث التوازن 
والاستمرارية والشعور بالأمان في وجود شخص معين.. ودي المنظومة 
اللي بيتبني عليها الاستمرارية في العلاقات الإنسانية. 

كل منظومة من المنظومات التلاتة ليها مراكزها في المخ وليها الكيمياء 
بتاعتها وليها الدور الجوهري اللي بتلعبه.. حياتنا بشكلها اللي إحنا 
عايشينه ما تنفغش من غير المنظومات دي ما تكمّل بعض.. لو انس 
قو ال ال رد عجرا ما کاو ذفن علاقات. . ولو الب هو 
المحرك الوحيد عمرنا ما كنا حنجيب عيال.. ولو الاتنين موجودين 
من غير المحرك التالت. واللى هو الارتباط والاستمرارية» كان زماننا 
بنجري من شهوة لشهوة ومن حب لحب» وعمرنا ما كنا حنبني أسرة 
ولا تجار یت کل مكظلومة ليها الذور تاعيا.. واطي الرو مات حو 
البلدوزر اللي بيكسر العقبات اللي ممكن تقف قدام الراجل والست 
وتمنع ارتباطهم. وبالتالي تمنع تزاوجهم وإنجابهم.. من الآخر يعني.. 
ا لحب الرومانسي عميل بيشتغل لحساب ال ؟ شروط إياهم. 


رغم إن ال ۲ منظومات دول موجودين في مخ الراجل ومخ الست.. 
إلا إن فيه اختلاف كبير بين الاتنين.. اختلاف من النوع اللي بيعمل 
مشاكل بين الرجالة والستات. ال ؟ منظومات دول مرتبطين ببعض 
ارتباط قوي جدا في مخ الست.. لذلك تلاقي الغالبية العظمى من 
الستات لما بتحب شخص ما بتحسش بالرغبة إلا تجاهه. وبتستمد 
إحساسها بالأمان من وجودها معاه. في الرجالة.. ال ؟ منظومات 
مش مرتبطين ببعض الارتباط الوثيق ده.. لذلك تلاقي إن الراجل 
ممكن يشعر بالعاطفة تجاه ست معينة (مراته).. لکن ده ما يمنعهوش 
إنه يشعر بالشهوة تجاه ست تانية (سكرتيرته).. ومفيش مشكلة إنه 
يكون بيحس بالأمان مع ست تالتة (أمه). وزي ما اتكلمنا في الفصل 
الأول؛ ده فرق في الاستراتيجيات لكن الهدف واحد. 

قصة سارة مع حاتم ما قعدتش كتير.. بعد شهور من العذاب واللوعة 
والسهر والدموع سارة ابتدت تفوق لنفسهاء ورج ع لما تاني الجزء اللي 
كان اختفى من عقلهاء وابتدت توزن الأمور بالميزان العادي وتشوف 
حاتم عل جني شخص عادي.. له مميزاته وله عيوبه وإيجابياته 
وسلبياته.. ووصلت للقرار النهائي إنه مش الشخص المناسب ليها. 

الأبحاث أثبتت إن التغيرات الكيميائية المصاحبة للحب الرومانسى 
تأثرهاغل الجسم بيستمر لقثرةاكتراؤ ما بین ۱۸-۲ شهر. . نخد کد 
التأثير ده بينحسر وبيقل. ده اللي بيفسر ليه ناس كتير بتشتكي إن «نار 
الحب» انطفت.. أو إن (إحسامي ناحيتها ما بقاش زى الأول».. الانحسار 
ده مش معناه إن الشخص اللي بنحبه بقى مش مهم بالنسبة لنا.. أو 
إننا ما بقيناش نحبه.. لكن معناه إن الشكل ده من الحب والمستوى ده 
من الانفعالات العاطفية صعب يستمر.. لآن التغيرات الفسيولوجية 
المصاحبة للحب الرومانسي لو استمرت تأثيرها على الجسم بيبقى مدمر.. 
والسبب التاني والأهم هو إن الهدف من وجود الحب الرومانسي اتحقق. 
والتركيز دلوقت اتنقل لتحقيق هدف تاني... بناء حياة مشتركة. 

فيه ناس حتشوف الكلام ده محبط.. لأنه بيشيل «الرومانسية» من 
ا لحب «الرومانسى»» وبيحول الشعور الرائع اللي إحنا بنحسه تجاه شخص 
ما إلى شوية مركبات كيميائية وإشارات عصبية» بتحطنا تحت تأثير معين 
علشان نقع في الفخ ونجيب عيال يشيلوا الجينات بتاعتنا وينقلوها من 
جيل لجيل. الناس كمان حتتضايق من فكرة إن الشعور بالحب مرتبط 

بوجود التأثيرات الكيميائية دي» وإن اختفاءها يعنى بالضرورة اختفاء 
ا لحب.. كأن الشخص التانی ده مالوش أي دور حقيقى» وإن إحساسنا 
تجاهه مرتبط بكيمياء جسمنا مش بشخصيته ومميزاته وأهمية وجوده في 
حياتنا.. بس مش دي الحقيقة.. وفيه رد على الكلام ده. 


أولا معرفتنا بمكونات حاجة والطريقة اللي بتأثر بيها علينا لا يعني 
على الإطلاق إننا ما نقدرش نستمتع بيها. خد عندك الشوكلاتة مثلا.. 
معرفتنا إنها بتتعمل من الكاكاو واللبن والسكر والزبدة ما بيأثرش على 
درجة استمتاعنا وإحنا بناكلها.. حتى لما الأبحاث الأخيرة عرفتنا إن في 
الشكولاتة مواد معينة بتعدل امزاج وبتحسن النفيسة (الإندورفينات 
والسيراتونين اللي جبنا سيرته من شويه).. كل ده ما ضيعش طعم 
الشوكلاتة اللذيك. ولا زوذه., الشوكلاتة «النسية لنا عتعة خفن النظر 
عن كل ده. 


05 الكلام ده ينطبق على الحب الرومانسى.. بغض النظر عن 
سر وجوده والمحركات بتاعته.. الحب الرومانسى حيفضل من أحمل 
الأحاسيس اللى أي بني آدم ممكن يجس بيها.. قصص الحب اللي بنعيشها 
بتدي للحياة طعم ومعنى» وبتدينا بداية خيط للارتباط بالشخص اللي 
بتحبةه.. يذاية خيط بسن . . لات الب الروماسى ما بيستهرش... ييا 
محله حب أعمق وأبعد في مداه وأطول في استمراريته.. بس القوة الدافعة 
بتاعة الحب الرومانسى هى اللى بتخلينا نستحمل كل العقبات الى 
الدنيا بتحطها في وشناء وبتخلينا نستحمل العيوب المصاحبة للارتباط 
الطويل بشخص ماء زي حمل المسؤولية والتخلى عن الحرية الشخصية 
وضرورة تقبل الآخر بكل تناقضاته واختلافه عناء وهكذا. 

الحاجة المهمة هنا هي إن الحب الرومانسى هو مرحلة من مراحل 
كتير بتعدي بيها العلاقة بين الراجل والست.. ولا الدور بتاعه بيتتهي 
بيرجع لورا ويفتح الباب لنوع تاني من الارتباط ونوع تاني من الحب.. 
نوع أهدأ بس استمراريته أطول.. أقل حدة بس أكثر إشباعا.. ما يخليكش 
فشي عل السحاب بس يخليك تبني غياة.. ما ببخليش بظنك تک ركب 
بس بيديلك هدف ومعنى ودور. واللطيف إن ناس كتير بتعدي مرحلة 
ا لحب الرومانسى في علاقاتها لكن بتفضل محتفظة بالمشاعر تجاه الطرف 
الآخرء وببفضل جسمها يفرز الدوبامين» وبيفضلوا يحسوا بالأحاسيس 
الجميلة اللي بيعملها.. بس بشكل متوازن وبنسبة تدي للحياة طعم 
ومعنى.. بس من غير ما تشقلبها على دماغها. 

ه قرارات صعبة ه 


أول مرة كريم وسارة يتقابلوا كانت في خروجة مع أصدقاء مشتركين.. 
الموضوع ما كانش مترتب» ومفيش حاجة مهمة حصلت يومها.. بعد ما 
أصدقاؤهم عرّفوهم على بعض.. ابتدت الدردشة والكلام.. ورغم إن 
الحوار كان بيدور حوالين مواضيع عامة ومع كل الأطراف الموجودة.. 
إلا إن بذرة اهتام اتولدت بين كريم وسارة.. الحدث البسيط ده اتحول 
بمرور الوقت لعملية تقييم وتفكير عميق» وبداية مشوار طويل ال هدف 
منه هو اتخاذ قرار من أصعب القرارات اللى الرجالة والستات بياخدوها.. 
قرار الارتباط بشخص مدى الحياة. ۰ 

في اليوم ده» وقبل ما تنزل من البيت؛ سارة وقفت قدام المراية حبة 
كويسين.. سرحت شعرها بعنايه شديدة وابتدت بإيد متمرسة ترسم 
لوحة فنية متقنة.. أدواتها في رسم اللوحة دي كانت كل مكونات 
الميك أب المعروفة.. والمهمة المطلوب إنجازها هي إنها تخلي بشرتها 

كان صائية.. غمها كان واسعة. .تقايفيا تنا ملاتا وهلا بعد 
العملية الفنية المعقدة دي سارة بقت نسخة معدلة من سارة.. نسخة 
أحلى وأكثر جاذبية.. وهي بتنقى لبسها سارة اختارت حاجات بتظهر 
أنوثتها.. حمالة صدر بتخلى صدرها يبان مشدود ومتماسك.. طقم 
بيظهر أكبر قدر ممكن من جسمها ب لا يتعارض مع قيمها وتربيتها. 
وبيخلى وسطها يبان أصغر.. وحانعرف ليه حالا.. وأخيراء ألوان تدل 
على شخصيتها ودوفها. 

سارة وهي بتعمل الحاجات دي ما كانتش بتضيع وقتها.. ده استثار 
مهم ومؤثر» والوقت والجهد اللي بيتحط فيه يستاهل.. لأن جوه عقل 
سارة الباطن فيه حقيقة اتر شخت على مدار آلاف السنين.. الحقيقة دي 
بتقول إن الانجذاب عند الراجل بيبتدي من بره.. من اللي بيشوفه.. 
وفعلا.. دي أول حاجة كريم عملها لما شافها.. عملية تقييم بصري 
شامل وسريع لتضاريسها ومنحنياتها.. التقييم الرجالي السريع ده 
ما بيخفاش على الستات» وبيحسوا بيه وبيعرفوه على طول مھا كان 
الراجل حريص ومه)| كان شاطر في الاستعباط.. وده الى خلا الستات 
يسبغوا على الرجالة الصفة الشهيرة.. اعينيهم تندب فيها رصاصة». 


كريم زي كل الرجالة» جواه سوفت وير قديم بيشتغل بدون وعي لا 
بيشوف أي أنثى قابلة للتزاوج» وبيخليه يعمل المسح ده بشكل تلقائي 
وعفوي.. ال هدف من المسح الشامل ده هو عملية تقييم لمدى صلاحية 

الأنثى اللي قدامه للمهمة اللي لازم ينجزهاء واللي هي نقل جيناته للجيل 
التالي.. مهم جدا بالنسبة للراجل إن الست تكون جديرة بالمهمة دي.. 
لازم جيناتها تكون على درجة عالية من الحودة.. ولازم تكون عندها 
القدرة على إنجاب أطفال أصحاء يقدروا يعافروا ويستمروا على قيد 
الحياة.. ولازم يكون عندها صحة وطاقة لرعاية الولاد دول والاهتام 
بيهم لحد ما يشدوا حيلهم ويعتمدوا على نفسهم. 

طبعا كريم ما بيفكرش كده بشكل واعي.. كل ده بيحصل ورا 
الستارة.. وحيث إن المعلومات دى الحصول عليها صعب لأن الست 
نفسها ممكن ما يكونش عندها المعلومة.. أصبح من الضروري عمل 
كشف الحيئة ده» واللي على الرغم من سرعته إلا إن دقته مذهلة زي 
ما حنشوف بعد شوية. جري الراجل ورا الحيوية والشباب والنضارة 
أسبابه مرتبطة بالبقاء والاستمرار.. مش بعينه الفارغة زي الستات 
ما بتقول.. الراجل مالوش ذنب في عينيه اللي تندب فيها رصاصة.. 
دي صفة كانت ضرورية لضان الحفاظ على نسله من خلال اختياره 
للأنشى المناسبة.. اهتمام الراجل بشكل الست وسنها موضوع خاضع 
للحسابات العملية والمصالح العليا. 

أبحاث كتير اتعملت وأثبتت إن كل الحاجات اللى الراجل بيبص 
عليها في الست مرتيظة ارتباط وثيق بالصحة والقدرة عل الأنجآب.. 
نعومة البشرة.. استدارة الصدر.. تناسق الحسم.. حتى الحاجات اللي 
بتشده للست من غير ما بحس مرتبطة بشكل مباشر با لخصوبة والحيوية.. 
ودي من أغرب الحاجات اللي بتحصل ورا الستارة.. خليني أشرح ده 
من خلال مثل مذهل : 

لا تسأل راجل عن الحاجات اللى بتعجبه في الست حيرص لك 
ده حاجات..عى TE‏ سف لشي الأروااتهاا مار 
حتكون واحدة منها.. النسبة دي هى حساب الفرق بين حيط وسط 
الست ومحيط أردافها.. ورغم إن الرجالة ما تعرفش أي حاجة عن 
النسبة دي بشكل مباشر.. إلا إنها ورا واحدة من أشهر الإشارات 
الجنسية اللي الرجالة بيستخدموها للوصف الرمزي للأنثى.. الويدين 
لا تتحرك مع بعض من فوق لتحت وتبعد عن بعض في إشارة لا زدياد 
الحجم عند منطقة الصدرء وبعدين تقرب تاني في إشارة إلى تقلص الحجم 
عند منطقة الوسط» وبعدين تنفرج تاني في إشارة إلى ازدياد الحجم عند 
منطقة الأرداف» وبعدين تقرب تاني إشارة لمنطقة الساق.. من المتفق 
عليه إن الشكل ده مغري للرجالة ويعتبر علامة من علامات الجمال 
عند الست.. بس ورا الستارة الموضوع أكبر من كده بكتير. 


أولا اتضح إن الفورمة دي ليها معاني ودلالات مهمة جدا بعيدا 
عن الانجذاب النظري.. واتضح كان إن فيه نسبة محددة هي اللي 
بتشكل المعيار الأمثل للجمال من الناحية دي.. في دراسة اتعملت على 
۷ ثقافة مختلفة حوالين العالم» اكتشفوا إن النسبة المثالية المفضلة عند 
الرجالة لمحيط الوسط بالمقارنة بمحيط الأرداف هى سبعة من عشرة 
(:.).. ثانياء وده العجيب في الموضوع إن أبحاث منظمة الصحة العالمية 
أثبتت إن نسبة حيط الوسط لمحيط للأرداف دي بتعتبر مؤشر مهم على 
صحة الإنسان ودرجة خصوبته.. وفي الستات النسبة دي بتكون كان 
مؤشر على عدد مرات الحمل.. الثاء وده بقى المذهل في الموضوع» هو 
إن منظمة الصحة العالمية طلعت معايير صحية مرتبطة بالنسبة دي» 

والمعايير دي بتقول إن النسبة الأمثل عند الراجل هى تسعة من عشرة» 
وإن النسبة دي عند الست هى؟... أيوة.. بالظبط! سبعة من عشرة!! 
العيج الويف طلست ا وار دفر ا السر كلت وير 
القديم اللي جوانا بيشتغل وبيعمل حسابات خاصة بالصحة وبالقدرة 
على الإنجاب» وبيحوها لإشارات إثارة وإعجاب» والإشارات دي 
هي اللي بتحرك الراجل وتخليه يجري ورا الست ويعجب بيها. 


بالرغم من إن النهارده فيه عوامل كتير بتأثر في اختيار الراجل 
لشريكة حياته؛ لكن لحد دلوقت الراجل لسه جواه البرنامح القديم 
ده.. برنامج العين الزايغة لتقييم خصوبة الست.. مهما كبر سن الراجل» 
ومههما زادت خيرته ودرجة نضجه» حتفضل جواه داي| حاجة بتخليه 
يجري ورا الست الصغيرة.. والست عارفة ده.. علشان كده جواها 
غريزة قوية جدا بتخليها طول الوقت عايزة تبان أصغر وأي أثر للسن 
لازم يختفي بأي شكل.. طبعا الست بتعمل ده من غير ما تفكر في قصة 
الراجل ومعاييره للتزاوج.. الست بتعمل ده حتى والراجل متكوم 
جنبها على الكنبة وقاعد يتفرج على التليفزيون» ومفيش خوف من إنه 
يبص لست تانية.. مش بس كده» الست بتبرر الموضوع ده بإنها بتعمله 
علكنان نفسها.. أو علشات آلستات اللي زمها.. بس الحقيقة إن الدافع 
الأعمق والأقدم هو زيادة فرصها لجذب الرجالة وضمان استمرار 
نسلها من خلال التزاوج.. الرغبة البدائية الملحة دي عند الستات هي 
اللي فتحت النهارده باب الرزق لأخصائيين التجميل» من أول اللي 
اخترع الكحل لحد اللي اخترع البوتوكس. 

سارة بقى أول ما شافت كريم.. تركيزها كان في حتة تانية خالص.. 
الشكل والتضاريس والحركات دي ما تمشيش معاها ومع طريقة تفكيرها.. 
الوسامة والعضلات والتسبيل وما إلى ذلك» كل ده يروح يبله ويشرب 
ميته.. صحيح الستات برضه بينجذبوا للشكل الكويس والصدر العريض 
ومظاهر الرجولة التانية» لكن في ميزان اتخاذ القرارات الأولويات عند 
الستات بتتحسب حسبة تانية خالص .. إستراتيجية العين الزايغة بتنفع 
مع الراجل وبتديله اللي هو عايزه.. بس بالنسبة للست الإستراتيجية 
دي توديها في داهية وتقضي على مستقبلها. 

بساطة شديدة الفرق بين سلوك الراجل والست متعلق بالتكاليف 
والمكاسب.. الراجل مش حيتكلف حاجة جامدة علشان يوصل للي 
هو عايزه مع الست.. كلمتين حلوين وشوية حركات قرعة» ويمكن 
هديتين تلاتة» وشوية وقت يبين فيه إنه العاشق الولمان.. ولما السنارة 
تغمز والدوبامين يعمل عرايله والغلبانة تقع في المحظور؛ حيشد الرحال 
يمساو کی القه ی موسي اا گا وى اكمس جور 
كل مرة بيعمل فيها كده بيبقى فيه فرصة لإنجاب طفل جديد جواه 
نسخة كاملة من جيناته» وفرصة جديدة لانتشار واستمرار الحينات 
دی.. وگل فا عنده الأطفال راڈ كل ما کان المكسب اكين. 

أما بالنسبة للست فال حسبة مختلفة تماما.. طبعا العملة السودة اللي 
عملها فيها الراجل حتساعدها ھی كان في انتشار جيناتها من خلال 
طفل الخطيئة اللي حتولده.. بس التكاليف؟ حدّث ولا حرج.. حمل لمدة 
٩‏ أشهر.. ولادة مؤلمة وخطرة في زمن مفيش فيه طب ولا مستشفيات.. 

عيّل حتتدبس فيه سنتين رضاعة وبعدين سنين تربية طويلة لحد ما يشد 
حيله ويقف على رجليه.. وکل ده ومفيش معاها حد يوفر ها الأكل 
والشربء أو يدافع عنها ويحميها وهي قاعدة بترضع. علقة عمر يعني.. 
وطبعا فيه السنين الطويلة اللي حتضيع لحد ما طفلها يشد حيله حيكون 
الندل اللي عمل فيها كده جاب له "١‏ عيل تانيين.. هو نجح في هدفه.. 
حتى لو نص العيال دي مات من الجوع أو من أي حاجة تانية.. جيناته 
حتستمر وتنتشر من خلال النص التاني.. أما الغلبانة دي فأملها الوحيد 
في إن جيناتها تستمر هو إن الولد الحيلة ده يعدي مرحلة الخطرء وربنا 
يرزقه بواحدة طيبة وساذجة زي أمه يعمل فيها اللي أبوه عمله من 
قبله. الفرق الكبير في حجم التكاليف والمكاسب بيفسر الفرق الكبير 
بين تهور الرجالة وإقبالههم على إقامة علاقات مع الستات» وبين تأني 
الستات وحرصهم الشديد في إقامة علاقات مع الرجالة.. طبعا فيه 
ستات متهورة برضه.. بس حنأجل الكلام عليهم لبعدين. 


رغم إن الراجل والست عندهم هدف مشترك هو بقاء جيناتهم 
واستمرارها.. إلا إن الإستراتيجية اللي كل واحد فيهم بيستخدمها 
للوصول للهدف ده مختلفة.. الراجل كل ما بيعمل علاقات أكتر كل 
اتعملت على ذبابة الفاكهة.. اتضح منها إن كل ما الذكور تزاوجت مع 
عدد أكبر من الإناث كل ما النسل بتاعهم زاد.. وفي المقابل اكتشفوا إن 

أناعارف طبعا إن المقارنة مش عاجباك. . وسامعك يتقو ل لنفسك 
البس آنا مش دبانة!»).. إن شاء الله في الكتاب الجاي حاثبت لك بالدليل 
القاطع إن العوامل المشتركة اللي بينك وبين ذبابة الفاكهة أكتر بكتير 
ما تتخيل.. وما تنساش على سبيل المثال إن الأدوية اللي إنت بتاخدها 
التهارده اريت الآول:«غل الفيرات...ما سمعتش حطرتك بر فض 
تاخد الدوا بحجة إنك مش فار! 


الستات» ولآلاف السنين» كان بيعجبهم الواد الحليوة أبو صدر 
يقدر يحميهم ويحافظ عليهم وعلى عيالهم, واللي ممكن يحسوا معاه بالأمان 
لأنه مش حيجري ورب بعد الفاس ما تقع في الراس.. وده اللي الواد 
الحليوة أبو صدر عريض وشعر مسبسب عادة بيعمله.. طبعا النهارده 
جدت على الأمور أمورء والبيئة الجديدة اللى إحنا بقينا عايشين فيها 
بقى ليها تأثير على السلوكيات دي» زي ما حنشوف قدام شوية.. 
بس زي ما الراجل لسه في سلوكه ريحة الزمن القديم.. الست كان 
لسه جواها حتة حرص وحذر وغريزة بتجبرها ترتب أولوياتها بشكل 
مختلف عن الراجل. 

لو سنك مش صغير قوي يبقى أكيد سمعت مقولات مأثوره زي 
«(الراجل ما يعيبوش غير جيبه» و«ضل راجل ولا ضل حيطه). وغيرها 
من المقولات اللي بتدي مؤشر على اهتمام الستات كان رايح فين.. لحد 
الغني اللي في إيده بنت صغيرة زي القمر.. كل واحد فيهم بيدور 

جسمهاء وهي بتبص على ال (017) بتاعه.. كل واحد فيهم بيحاول 
يحل البضاعة اللي عارف إن التاني مهتم بيها.. هي بتزوّد فرص نجاحها 
بكيسين سيليكون في المكان المناسب» وهو بيزود فرص نجاحه بمنصب 
مهم أو بحساب كبير في البنك. 

علشان كده في الكام مره اللي اتقابلت فيها مع كريم بعد التعارف.. 
سارة كانت مركزة في تصرفاته وسلوكه.. بتحاول تستشف طبيعته كبني 
آدم.. حنّن وعاطفي ولا جاف وعدواني؟ ملتزم وجاد ولا بيلعب بديله؟ 
طموح وله مستقبل ولا خيبان ومفيش منه رجا؟ وأخيرا وليس آخرا.. 
الموضوع المهم جدا عند غالبية الستات» واللي هو مرتبط بدوافع سارة 
الخفية اللي إحنا لسه مناقشينها.. هو كريم.. كريم ولا بخيل؟ حيعتني 
بيها ويكرس إمكانياته وموارده لراحتها وراحة ولادهاء ولا حيكون 
أناني ما بيفكرش غير في نفسه واحتياجاته» وتعيش معاه حرومة ومش 
مظمنة عل مسقيله]؟ 


زي ما الكومبيوتر كان شغال عند سارة.. كومبيوتر كريم كان شغال 
هو كان.. في مقابلاته معاهاء كريم كان بيعمل كل الحاجات اللي سارة 
بتدور عليها.. كان في منتهى الكرم.. عزومات وخروجات وهدايا.. 
وكان بيتعامل معاها بلياقة شديدة.. يفتح ها الباب.. يشد لها الكرسي 
ويقعدها قبل ما يقعد.. لو شاف طفل صغير يقعد يشيله ويلاعبه» قال 
يعني باله طويل وحبوب.. طول الوقت كريم كان بيحاول يوصّل لها 

أب مثالي وحنين عليها وعلى عياها.. طبعا هو بيعمل كل الحاجات 
دي بتلقائية شديدة وبشكل عفوي. 


الزمن علمه يطوّر مهارات بيع عالية علشان يعرف يقنع الست 
الى قدامه بنفسه» وطبعا ده بيحصل ورا الستارة.. وفي المقابل.. سارة 
كان طوّرت مارات فال فى استتفاق مد صدكه وسقيقة ترآياة. 
معظم الستات بتقدر تقرا الراجل بيبص ها إزاي وعايز إيه» وبتقدر 
إلى حد كبير قوي تستنتج عنه حاجات صحيحة.. من غير القدرة دي 
الست مصيرها حيكون على المحك.. ولذلك» علشان بيعة كريم تمشي 
لازم سارة تصدقها.. ومن ضمن الحاجات اللي بتساعد البياع في بيعته 
إنه يبقى هو نفسه مصدق اللي بيقوله.. لذلك كريم نفسه بيبقى بيعمل 
الى هو بيعمله ده بمنتهى اللإخلاص والصدق.. وبيبقى بجد مصدق 
نفسه.. الحاجة الى مايعرفهاش إن مفتاح السلوك ده مش في إيده: وإن 
بعد الغرض اللي السلوك معمول علشان يوصله_ما يتحقق؛ الزرار 
بينزل وبيرجع كريم يتصرف بشكل عادي وطبيعي.. ولا سارة بعدها 
بكام سنة تفكّره بسلوكه في فترة الخطوبة وتقوله الجملة الشهيرة إنت 
اتغيّرت قوي»» وكريم جلف ها بالغالي والرخيص إن ده ما حصلش؛ 
بيبقى مش بيكدب.. في لعبة تحقيق ال ۲ شروط كريم وسارة مفعول 
بيهم بنفس القدر. 

بعد كام شهر الموضوع بين كريم وسارة ابتدى يتطور في اتجاه أكثر 
جدية.. مش حنتكلم تاني عن الحب الرومانسي» بس إنتوا عارفين الكيميا 
اللي اشتغلت عند الاتنين وعارفين تأثيرها عليهم.. بس في الوقت اللي 

مشاعر كريم القوية تجاه سارة كانت بتزقه في سكة الارتباط بيها.. كان 
في حاجة بتزقه للناحية التانية في نفس الوقت.. صوت جواه بيطلع 
كل شوية ويقول له «اخلع يا حترم قبل ما تلبس الخازوق» واتعظ من 
الى حصل لغيرك». 


رعب الارتباط 


لأن الراجل تبنى إستراتيجية العين الزايغة لآلاف السنين» ولآن 
معيار النجاح عنده كان نشر جيناته من خلال رمي بذرته جوه أكبر عدد 
تمكن من الإناث.. فكرة الحواز بتعطل الإستراتيجية دي. ورا الستارة 
الراجل عارف إنه مش بس حيتحرم من ممارسة الجنس بحرية.. ده كان 
وما يستجد من أطفال جوه العلاقة.. حيشيل شيلة تقيلة» ويتربط من 
إيديه ورجليه» بعد ما كان عايش ملك بيعمل اللى هو عايزه. بيساطة 
شديدة اللي بيحصل للراجل في الجواز هو نفس اللي بيحصل للست.. 
ييققد أعز هاي هلك.. خريثة. .:وحريتة الجسية بشکل خاضى.. علشان 
كده نقدر نتخيّل الرعب اللي الراجل بيبقى فيه وهو قاعد قدام المأذون. 
الى بيكتب شهادة وفاة حريته في نفس الوقت اللى بيكتب فيه الكتاب. 


سن نسي هنا قي محقم الدالانت. . الضوت الل بيزق الراخل غل 
الجواز بينتصر على الصوت اللى بيقول له خليك على البر.. ورغم إن ده 
يبدو غير منطقي من زاوية ال؟ شروط بتوعنا؛ بس الحقيقة إن تفضيل 
الراجل للجواز هو نتيجة مباشرة للتللات شروط دول.. ولوإنت لسه فاكر 

حكاية الانتقاء الجنسى اللى اتكلمنا عليها في الفصل الأول.. حتكتشف 
إن الراجل نفسه وقع ضحية الموضوع ده.. وحتكون عرفت ليه صوت 
الارتباط بيكسب عند الراجل» وحتكون كان وصلت لاستنتاج غاية 
في الأهمية والخطورة عن علاقة الرجالة بالستات. 


الاستنتاج والحقيقة المؤلمة في الموضوع ده هي إن صفات الراجل 
وتركيبته النفسية فيا يتعلق بالجواز والارتباط هي نتيجة اختيارات 
وأولويات الست.. لو حضرتك راجل.. فإنت باختتصاز عامل كذه 
علشان الستات عايزينك كده.. هما اللي خدوا القرار إن حضرتك تبقى 
فمل لالاستتراره رتب اطذلقة والعيال ويتفنسن اطلياة الروجية. 
وبتتنازل عن حريتك بإيدك. وبتعافر في الدنيا وتطلع عينك علشان 
تصرف عليهم وعلى عياهم.. الستات يا عزيزي هما اللي في مقعد القيادة 
وإحنا بنتغيّر حسب رغباتهم واحتياجاتهم.. غريبة؟ خليني أشرح لك. 


وكبر كل ما كانت فرصة الذكر في التزاوج أكبر.. ديلك طويل وكبير 
تعجبني واتفضل كلم بابا.. ديلك مش قد كذه ما أعطلكش .. وطبعا 
الطاووس اللى الطاووسة رضيت عنه هو اللى بيعرف ينقل جيناته للجيل 
اللي بعده» ومن ضمنها جينات الديل الرائع.. هو ده بالظبط اللي عملته 
الستات في الرجالة.. في لعبة التزاوج» السعي بيكون دور الراجل» بس 
القرار النهائي بيكون عند الست.. لو إنت عايز والست مش عايزة 
ييقى هارد لك.. ولآن الست ما بتفتحش الباب إلالما تنلافى الصفات 
الي على مزاجهاء واللي بتتناسب مع احتياجاتها ورغباتهاء فده معناه إن 

الرجالة اللي عندهم الصفات دي هما اللي فرصهم بتكون أكبر في انتشار 
جيناتهم وانتقالها للأجيال التالية.. أما الرجالة اللي مش ناوية تجيبها 
البر والستات ما بتآمنش ليهم؛ ففرصهم في التزاوج بتقل ومصيرهم 
الانقراض هما وصفاتهم التعبانة.. لذلك» الست بتلعب دور كبير قوي 
في تشكيل سلوك الراجل وصفاته. 

ده طبعا اللى إحنا سميناه «الانتقاء الجسبى» في الفصل الأولء وادينا 
مثال عليه في الصفات العامة فير الست . نفس خخملية الا ناء 
بتحصل هنا بس على صفات سلوكية ونفسية.. الراجل اللي صفاته 
السلوكية والنفسية بتكون جذابة للستات بيبقى عنده فرص أكبر في 
التزاوج وترك عدد أولاد أكبر معظمهم شايل نفس صفاته» والباقي 
إحنا عارفينه.. يعني الخلاصة.. الرجالة استخدموا الانتقاء الجنسي 
وكبروا صدور الستات» والستات استخدموا الانتقاء الجسبى ومشوا 


الرجالة على العجين ما يلخبطوهوش. 


زي ما كريم جواه دوافع بتخليه يحاول ينفذ إستراتيجيته في نشر 
جيناته.. سارة هي كان مهم عندها إنها تدور في الراجل على الصفات 
الى تحقق إستراتيجيتها. . من أهم الصفات اللي الستات بيدوروا عليها 
هي الصفة اللي الباحثين في علم الأحياء التطوري وعلم النفس التطوري 
بيسموها «الاستثار الأبوي».. اللي هي درجة استعداد الذكر إنه يفضل 
مع ولاده» ووالدتهم طبعاء ويوفر لهم الحاية والغذاء.. والبني آدمين 


0 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





يعتبروا من الكائنات اللي الصفة دي موجودة عندهم بشكل واضح.. 
بس قبل ما يركبك الغرور وتقول ما هو طبعا الإنسان سيد المخلوقات؛ 
حابب أقولك إننا ما نجيش حاجة جنب كائنات تانية سابقانا بمراحل 
في الحتة دي.. مثال على كده نوع من القرود اسمه الحيبون.. القرد ده 
لازم كل الرجالة تاخده مثل أعلى في الولاء والالتزام تجاه الآنثى اللي 
اختارها وقرر يقسم معاها كل الموز والمانجة لآخر يوم في عمره.. إحنا 
حنتعرف أكتر على قرد الجيبون المحترم ده» وحنعرف إحنا ليه مش على 
مستوي وفاؤه وإخلاصه في الفصل الحاي إن شاء الله.. المهم بالنسبة 
لنا هو معضلة سارة في بحثها عن الراجل المناسب. 


زي ما شفنا.. قرار كريم بالارتباط بست واحدة طول عمره قرار 
مش سهل» وبيعمل صراع داخلي جواه» بينتهي ني الآخر بان كريم 
يستخير ربنا ويسلم له أمره ويقفز إلى المجهول بسلاح الأمل وليس 
بسلاح المنطق والعقل.. مدفوعا بالصفات اللي سارة وجداتها من قبلها 
زرعوها جوه أبوه وأجداده.. جيل من بعد جيل.. بس ال حقيقة إن 
الوضع بالنسبة لسارة برضه شديد الصعوبة» والقرار بالنسبة لها له 
مخاطر كبيرة وبيتطلب تضحيات زي كريم بالظبط. 

ارتباط الست بشخص ما معناه إنها حطت حياتها كلها في إيده.. 
مصيرها ومصير ولادها بيتحدد بوجود الراجل ده أو عدمه.. بيرتبط 
بدرجة التزامه تجاههاء ومدى حرصه عليهاء واستعداده إنه يفضل 
موجود يدافع عنها ويحميها ويوفر لها أسباب البقاء.. والأهم.. قدرته 
على مقاومة الصوت القوي اللي جواه. واللي بيغريه إنه يخلع ويدور على 


صيدة جديدة يرمي بذرته جواها! النهارده الكلام ده مش باين قوي لأن 

فيه مؤثرات تانية استجدت» زي ما حنشوف في الفصول اللى جاية.. 
بس ده كان الوضع من آلاف السنين.. غلطة الست في الاختيار كانت 
ممكن تكلفها حياتها وحياة طفلها.. وإذا أحسنت الاختيار فاحتفاظها 
بالراجل بيكون معركة عمر. 

علشان كده.. في مكان عميق من تركيبة سارة النفسية فيه حاجة 
بتقول ها إن حياتها وروحها بي الراجل اللي ارتبطت بيه.. وإن الحياة من 
غيره واقعيا وبدون مبالغة مستحيلة.. رغم إن على أرض الواقع الكلام 
ده النهارده مبقاش حقيقي.. إلا إننا ولحد دلوقت بنشوف ستات كتير 
قوي بتبقى عايشة حياة تعيسة مع رجالة ما يستاهلوش.. وبيكون الحل 
إنهم ينسحبوا من العلاقة.. بس الخوف الغريزي اللي اتزرع جواهم من 
آلاف السنين من فقدان الراجل بيمنعهم من الخروج من العلاقة» رغم 
إن في حالتهم فقدان الراجل بيكون مكسب مش خسارة. 

ستات كتير بتنهار لما الراجل اللي ارتبطت بيه بيخرج من حياتها.. 
حتى لا بيكونوا هما اللي عايزين كده.. الست من دول بتطلب الطلاق» 
ولا الطلاق يحصل بتنهار.. الصوت اللي جواها بيقول لا لو الراجل 
مشي حياتك حتنتهي.. ورغم إن عقلها بيقول ها غير كده» ورغم إن 
القرار قرارها.. إلا إن في أحيان كتير الإحساس الغريزي القديم ده 
اثر کون أقوق واشت 

اللعبة اللى بين الراجل والست من آلاف السنين هى إزاي الراجل 
يل الست اللي عجبته تطمن وتسلمه نفسهاء وإزاي الست تخلي 
الراجل يعصر على نفسه لمونة ويتلم وما يبصش لواحدة غيرها.. 

وفي الحالة دي يستاهل إنها تسلمه نفسها. في المعركة الأزلية دي الراجل 
السلوك الأصلى الدفين عند الراجل هو إنه ياخد اللي هو عايزه من غير 
ارتباط.. والست عارفة ده.. وعارفة كان إن إذا ده حصل فالارتباط 
بسهولة» وبالتالي بيفقد الدافع الحقيقي للارتباط بيه.. ونوع ما بيقدرش 
يوصل له إلا بدفع تمن غالي» وهو ده النوع اللي بيبقى عايز يرتبط بيه. 
وبيبقى عنده استعداد يتنازل عن حريته علشانه. 

طبعا العوامل اللى بتأثر في عملية اتخاذ قرار الارتباط مش بس اللى 
إحنا اتكلمنا عليها هنا.. فيه حاجات تانية كتير بيكون ليها دخل وتأثير 
٤‏ العملية دي.. الانجذاب العاطفى زي ما قلنا قبل كلة... العاقانتك 
والتقاليد.. منظومة القيم الشخصية.. الظروف الاجتاعية» إلخ.. 
بس الحقيقة إن الحاجات التانية دي استجدت على العوامل اللى إحنا 
اتكلمنا عليهاء واللي هي مزروعة جوه اللاوعي بتاعنا في مكان عميق 
من مئات الآلاف من السنين» وبالتالي تأثيرها بيكون قوي وغريزي 
حتى من غير ما نحس بيه. 


الحب من أول شمّة 


كل يوم بنعرف سر جديد من أسرار انجذاب الجنسين لبعض» 
مستخبية بتح ركنا من غير ما نحس» وبتتحكم في قراراتنا من غير 

مانغرف» وبتخدد الانجاهات الل بدمشى فيهاء في الوقت الل إحنا بنكون 
فيه فاكرين إن قراراتنا مبنية على تفكيرنا ونظرتنا للأمور.. ساعات 
الحاجات دي بتبقى مذهلة ومن الصعب تصديقها.. وده بيورينا قد 
إيه إحنا غير مدركين لقوة اللي بيحصل ورا الستارة وتأثيره على خياراتنا 
فيا يتعلق باجنس الآخر.. مثال تاني على العوامل المستخبية ورا الستارة 
الغفيرمونات. 

الفيرمونات مواد كيميائية ليها ريحة بتفرزها أجسام بعض الكائنات 
الحية» وبتنشرها في البيئة المحيطة عن طريق غدد معينة أو عن طريق 
إفرازات الجلد (زي العرق مثلا) علشان تبعت بيها رسائل لأبناء جنسها 
عن طريق الشم.. ساعات الفيرمونات بتستخدم علشان الحيوان يسيب 
أثر في منطقة معينة تقوم الحيوانات التانية تعرف إن دي منطقة نفوذه.. 
وساعات تانية الحيوان بيفرز الفيرمونات علشان يعلم الطريق اللي بيمشى 
فيه.. بس من أهم أهداف استخدام الفيرمونات هو جذب الجنس 
الآخر لإتمام التزاوج.. فكرة إن الريحة بتشكل عامل جذب للجنس 
الا غر مش اة ديدة. البثى أدمين ييحظطو] بار قاتانت لاست ده.: 
بس الحديد هو ارتباط الروايح دي بفوايد متعلقة بالحينات والوراثة. 


في تجارب اتعملت على الفيران؛ العلاء أثبتوا إن فيه صلة بين 
الفيرمونات وبين جين معين له علاقة بجهاز المناعة.. الحين ده فيه 
منه أشكال مختلفة» والأبحاث أثبتت إن لما بيكون الجين بتاع الأب 
مختلف عن الحين بتاع الأم.. ده بيدي النسل بتاعهم ميزة أكبر في مقاومة 
الأمراض والميكروبات.. العلاء اكتشفوا حاجة غريبة جدا:. لقوا إن 
الفار لما بينجذب للفيرمونات اللي بتفرزها فارة معينة.. الفارة دي جين 

المناعة بتاعها بيكون مختلف عن الجين بتاعه» والعكس صحيح.. يعني 
في الوقت اللى الفار فيه كان فاكر إنه معجب بالفارة علشان لونها البنى 
الفاتح وديلها الناعم الطويل.. ورا الستارة الكيمياء لعبت لعبة خبيثة 
وخلت ريحة الفارة المناسبة من ناحية الجينات هي الأكثر جاذبية للفارء 
وبالتالي زودت فرص التزاوج بين الاتنين دول بالذات.. مذهل!! 


ما أعرفش رأي حضرتك إيه في علاقتنا بالفيران.. بس فيه تجربة 
شهيرة اسمها تجربة التي شيرت اتعملت على البني آدمين.. في التجربة 
دي جابوا عدد كبير من الرجالة والستات بينهم اختلافات كبيرة في 
الجين المرتبط با لجهاز المناعي.. ادوا للرجالة تي شيرتات نضيمة وطلبوا 
منهم إنهم يلبسوها لمدة ليلتين وبعدين يرجوعها تاني.. بعد ما الرجالة 
رجّعت التي شيرتات؛ حطوا كل تي شیرت في برطمان وطلبوا من كل 
ست إنها تشم ۷ برطمانات وتدي انطباعاتها عن الروايح المختلفة من 
حيث قوتها ودرجة جاذبيتهاء أو العكس .. والنتيجة؟ 

ما فرقناش عن الفيران في حاجة.. الستات انجذبوا لروايح التي 
شيرتات اللي كان لابسها الرجالة اللي جين المناعة بتاعهم مختلف عن 
بتاع الست.. يعني في الوقت اللي الست حاسة إن انجذابها للراجل 
مه وه ال اللخ توا اسار اع اتعليت له عافاة 
جيناثة مئاسبة ستيناتباء: علشان كده من هنا ورايح.. لا تسمع حد 
بيفسر الانجذاب اللي بين اتنين على إن «الكيميا» اللي بينهم اشتغلت؛ 
حتبقى إنت الوحيد اللي عارف إن ده مش لفظ مجازي أو تشبيه بليغ.. 
دي حقيقة. ورا الستارة الكيميا بتلعب دور كبير في اختيارك لشريك 
حياتك.. ولو كريم وسارة كانوا واعيين باللي بيحصل جواهم كانت 

اللغة اللي بينهم اختلفت تماما.. سارة كانت حتقول لكريم «(عمري 
ما قابلت راجل بمناعتك وقوة جيناتك»» وهو كان حيقوها («مفيش 
ست جبتاتپا قدرنت تأثر فيا زيك»): 


في الفترة اللي سارة وكريم كانوا بيتقابلوا فيهاء وبيقعدوا يتكلموا عن 
الدنيا والشغل والآأصحاب» ويضحكوا على نكتة ويتجادلوا في رأي 
سياسي.. كان فيه عمليات معقدة بتدور جوه أجسامهم ويي عقوهم. 
وبتأثر على درجة تقارءهم» وبتحدد ما إذا كان كل واحد منهم مناسب 
للتاني» وما إذا كان الشخص ده يستاهل التضحية والمجازفة بقرار 
الارتباط المصيري.. هرمونات بتحول الشخص التاني من شخص عادي 
لشخص لا يمكن الاستغناء عنه.. فيرمونات بتزود الرغية والانجذاس 
بناء على طبيعة جهاز المناعة.. نظرة عين لصدر ووسط بتعمل كشف 
طبي شامل وبدرجة دقة مذهلة.. تصرفات بتتسجل في العقل الباطن 
على إنها دليل قدرة ورغبة.. وغيرهم من الحاجات اللي كل يوم العلم 
بيكتشفها وبتحصل ورا الستارة.. وكل ده بيترجم في الآخر لأحاسيس 
ومشاعر واقتناع ذهني وعاطفي» بيترجم في كلمتين سارة قالتهم !اهو 
ده البني آدم اللي أتمنى أقضي بقية عمري معاه).. وقرار كريم أخده هي 
دي البنت اللي عايز أبني حياتي معاها». 


عقبال عندكم جميعا.. وربنا يبارك لكم في هرموناتكم وفيرموناتكم 
وجيناتكم إنتوا وولادكم. 

ه شهر العسل ه 


فرح كريم وسارة كان شبه معظم أفراح اليومين دول.. العرسان 
إتهروا رقص هما وأصحامم» في الوقت اللي بقية المعازيم فيه كانوا 
بيتفر جوا على بعض وشغالين نميمة على تكاليف الفرح وفستان العروسة» 
ومين راح فين ومين عمل إيه؟.. وقت بيضيعوه وبيتسلوا في انتظار 
البوفيه اللي الناس بتعتبره بداية النهاية في الفرح وإيذان بالانصراف.. 
بدءا من الناس اللي درجة علاقتها بأصحاب الفرح مش قوية قوي. 
ومرورا بأقارب الدرجة الأولى» اللي ما بيسيبوش العرسان إلا على 
باب الأوضة. وانتهاءً بالأصدقاء المقربين اللي لو عليهم يقضوا الليلة 
مع العرسان. اللحظة دي هي الفاصل بين الفرح والتهييص والعك 
الاجتماعي» وبين الحدث ال حاسم والجوهري اللي كل الهيصة دي معمولة 
علشانه.. ليلة الدخلة.. الليلة اللي بتشكّل في ظل النظام الاجتماعي 

السائد المدخل الوحيد «المشروع) لممارسة الجنس . 

وبها إن ممارسة الجنس هي أحد الشروط التلاتة اللي بيضمنوا استمرار 
النوع؛ فده بيدي للموضوع أمية قصوىء وبينعكس بشكل واضح 
على التركيبة الحسدية والسلوكية لكل الكائنات الحية.. بس فى حتة 
الجنس دي حتلاقي البني آدمين مختلفين شوية» والموضوع ده بياخد 
عندهم أبعاد أكبر وأكثر تعقيدا من كل الكائنات اللي ربنا خلقهاء والل 
الجنس بالنسبة لها زي الاكل والشرب كده.. ضرورة من ضروريات 
الحياة» ما ختلفش عن أي ضرورة تانية. 

يوم الفرح سارة كان عندها N‏ سنة.. ده متوسط سن الحواز في 
مصر.. كريم کان عنده ۲۷ سنة» وده متوسط فرق السن بين الراجل 
والست حاليا في الجواز. لو القواعد اللي المجتمع حاططها اتطبقت 
بحذافيرها؛ ليلة الدخلة حتكون أول مرة العرسان يمارسوا فيها الجنس.. 
ده إذا مارسوه ليلة الدخلة أساسا.. كريم ليلتها كان بقاله ٠١‏ سنة جسمه 
جاهز ومحتاج للجنس. وسارة كان بقاها ١‏ سنة في نفس الوضع.. 
ده معناه إن الاتنين دول تنطبق عليهم صفة مكبوتين جنسيا بالبنط 
العريض.. وظاهرة الكبت ا لجسي دي مش موجودة عند أي كائن 
تانی غير البنى آدمين. 


الاختلاف اللي بينا وبين الكائنات التانية في الموضوع ده نتج من 
التركيبات الاجتماعية والمستجدات الثقافية اللى اتشكلت لا خر جنا 
مو الكهوك والغانات واعدينا تعيض ال مات ضر زة.. القصرل 
الل حصل لنا خلال العشر آلااف سنة الى فاتوا عقد الدنيا وادى 
لموضوع الجنس ده حجم كبير» وحوله لموضوع شائك وحساس.. 
تابوو.. الكلام فيه لازم يكون بحساب.. بس خلينا ما ننساش إننا 

عشنا ٠۹١‏ ألف سنة في ظروف مختلفة.. علشان كده حتة الجنس دي 
فيها صراع مستخبي ولخبطة جامدة جدا. 


فكر شوية كده.. حتلاقي إن الجنس هو التجسيد المثالي لكل المتناقضات 
اللي جوانا كبنى آدمين.. بنحبه قوي بس ما بنحبش نتكلم عنه في العلن.. 
عايزينه قوي بس بنمنع نفسنا منه إلا في إطار محدد جدا.. بنعترف بسطوة 
الشهوة وقوتهاء بس بنسحل اللي شهوته غلبته وما عرفش يسيطر عليها.. 
بنبني في خيالنا عالم الجنس فيه متاح وممتع» وبنزرع على أرض الواقع 
قواعد وقوانين تخلينا نكبت رغباتنا ونتبرأ منها.. واللي ما يقدرش 
يلتزم بالقواعد اللي بنحطها دي بنوصفه بالدونية والهمجية وبنقول 
غلية عصوان.. واعلدزء الآشير ذه طيعا نكتة النکت.. لان اي وانات 
لو بتتكلم كانت قالت قصايد شعر علينا وعلى حياتنا الجنسية. 


حيوانات مؤدية 

الجنس عند الغالبية العظمى من الكائنات الحية وسيلة مش غاية.. 
بيمارسوه لأنه جزء مهم من ال ؟ شروط إياهم.. مهمة متبر يجين يعملوها 
لضمان استمرار النوع ونقل الصفات المرغوبة.. علشان كده الموضوع 
عندهم مقنن وله ضوابط. معظم ال حيوانات بتهارس الجنس في أوقات 
ما بيفكرش في الحنس إطلاقا.. بس لا الموسم يبتدي بيبقى ده شغل 
الحيوانات الشاغل لحد ما المهمة تتم» وبعدها يرجعوا تاني لحياتهم 
الطبيعية الخالية من الجنس. 

في معظم الكائنات الحية الذكور ما بيحصلش عندهم إثارة وما 
بتقول إن الفرصة متاحة للإنجاب.. الأنثى عادة لازم تعمل لنفسها 
فضيحة علشان تلفت نظر الذكر.. الإشارات دي بتتنقل بطرق مختلفة 
حسب الفصيلة والنوع.. أحيانا باستخدام الريحة (الفيرمونات الل 
اتكلمنا عليها في الفصل اللي فات).. وأحيانا باستخدام الصوت (اللي 
عنده قطط عارف الموضوع ده).. وأحيانا بيبقى فيه طرق مبتكرة وفيها 
إبداع.. زي اللي بيحصل مثلا مع أصدقائنا القرود.. هناء الأنثى بتدي 
طريق لون وحجم البوبو (المؤخرة».. والشهرة بتكون كالتالي: 

الحجم: عادي 

الرسالة: اتفرج على الماتش آنا عندي طبيخ 

اللون: بنفسجي غامق 

الرسالة: سيبني في اللي آنا فيه وهاتلي أولويز من الشجرة اللي على 
الناصية 

اللون: أحمر فاقع 

الرسالة: آنا هنا يا ابن الحلال» لا عايزة جاه ولا عايزة مال.. بس 
عايزة حاجات تأنية 

عند الحيوانات الموضوع بسيط ومحدد.. وبيخضع للاحتياجات 
العملية واللى هى نقل الحينات من جيل لخيل.. أما عند البنى ادمين 
الا عش كديع یں اا اکس حه غل طول ال 
ال ٠٠١‏ يوم بالنسبة لنا موسم تزاوج.. والستات عندنا ما بيعملوش أي 
حاجة من الحاجات المحرجة اللي تم ذكرها دي.. الستات ما بيظهرش 
عليهم أي مؤشرات بتقول إخهم جاهزين للإنجاب» وده على الأقل 
أحد الأسباب اللى بتخلينا نارس الجنس عمال على بطال.. لآن ده معناه 
إن الراجل ما يعرفش إمتى الست بتكون جاهزة للإنجاب» وبالتالي 
البرنامح اللي جواه واللي بيزقه علشان يحقق ال ۲ شروط بيجبره إنه 
يفضل يحاول طول الوقت. 

علشان كده إحنا بنظلم الحيوانات وبنغلط لما نشبه البني آدم اللي 
بيجري طول الوقت ورا الجنس بيهم.. إحنا قلبنا الآية وعكسنا الوضع.. 
لذ لك ا تحب قبر أ عمد مما تقو لوش اچتس غزال عل بطال كذه؟ إنك 
إيه؟ حيوان؟».. لآن الجملة الصحيحة المفروض تكون: ‏ جنس عمال 
على بطال كده؟ خليك حيوان ولم نفسك شوية».. أو لو مصرٌ تشبهه 
بالحيوانات ممكن برضه تقول له جنس مرتين بس في السنة؟ إنت إيه؟ 
حيو ان؟2.. كدة العملية تظطط: 


دور جديد 
زي ما اتفقنا قبل كده.. أي تصرف أو سلوك لازم يكون ليه مبرر 
ولازم يكون بيخدم غرض ما.. والحقيقة تمارسة الجنس طول السنة 

عند البني أدمين المبرر وراه هو إن الجنس اتحول من مجرد وسيلة لنقل 
ا جسم لجسم؟ إلى وسيلة للتقارب العاطفي ولبناء علاقات 
قوية ومستمرة بين الذكور والإناث.. ليه التحول ده حصل؟ لأنه بيخدم 
ال ؟ شروط بتوعنا بشكل أفضل.. الجنس بدون عواطف بيحقق الشر ط 
التاني وهو الإنجاب» لكن ما بيضمنش تحقيق الشرط التالت واللي هو 
الحقاظ عل الياة لك سن البلوغ: وده مهب جندافي حالة البنى آدمين 
بالذات.. لآن عكس الكائنات التانية اللي المولود فيها بيقف على رجله 
في خلال ساعة من ولادته وبيقدر يتحرك لوحده من أول يوم» الطفل 
عند البني آدمين بينزل غير جاهز للاعتماد على نفسه وبيحتاج فترات 
رعاية طويلة.. وبالتالي كان فيه احتياج لإيجاد دوافع تخلي الراجل يفضل 
مع الست ويساعدها في رعاية المولود» الدوافع دي اللي إحنا سميناها 
«الاستثار الأبوي» في الفصل اللي فات.. وعلشان كده الجنس عند 
البني آدمين كان له دور أسامى في بناء صفة الاستثار الأبوي والاعتاد 
الأساسى في الموضوع ده كان برضه على الكيميا. 

لا كريم وسارة مارسوا الجنس.. العلاقة اللي بينهم اتنقلت لمر حلة 
جديدة» والارتباط اللي بينهم خد بعد مختلف.. في اللحظة اللي الاتنين 
وصلوافيها لذروة النشوة؛ حصل فيضان من هرمونات السعادة غرق 
مراكز المخ عندهم.. الدوبامين اللي اتكلمنا عليه قبل كده معد لاته عليت 
بشكل رهيبء بالإضافة هرمون تاني رائع اسمه الأوكسي توسن.. 
اللحرمون ده تقريبا أحمل حاجة في الدنيا لآن المود الى بيحطك فيه هو 
لمود اللي كلنا بنحلم نفضل فيه على طول.. بيديلك إحساس عميق 
بالاطمئنان والرضا وبيحسسك إن كل حاجة حلوة.. بيخليك تثق في 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





الششقى الل ساكا وس ةمقلل آل جر و انقرف وبيست إقارات 
تقفل مراكز ا مخ المسؤولة عن الغضب والعدوانيةء وبالتالي بيديلك 
إحساس عالي بالآمان» وبيخليك تشوف البني آدم اللي قدامك كأنه 
أهم واحد في الدنيا.. علشان كده ال هرمون ده بيلعب دور كبير قوي في 
تقوية الروابط بين الراجل والست.. عامل كده زي العمل اللي بيتعمل 


علشان يربط حد.. بس تقدر تعتيره «عمل كيميائي»). 


الأوكسبي توسن موجود عند الستات والرجالة» بس بيشتغل أكتر 
عند الستات لأنه تأثيره بيبقى أقوي في وجود هرمون البروجيسترون 
اللي الستات بتفرزه بكميات أكبر (زي القهوة مع الشوكلاتة كده).. 
بس اللي بيكمل دور الأوكسى توسن عند الرجالة وبيعمل معاهم تأثير 
جامد جدا هرمون تاني اسمه الفاسوبيرسين.. واهرمون ده فيه وراه 
معلومة مهمة جدا للستات. 

ما العلماء عملوا دراسات على نوع معين من الفيران الذكر بيرتبط 
فيه بالأنثى مدى الحياة؛ اكتشفوا إن فيه صلة للارتباط الحامد ده بر مون 
الفاسوبريسن.. الموضوع باختصار إن فيه جين معين هو اللي بيتحكم في 
حجم إفراز ال هرمون ده في المخ.. والاكتشاف المثير هو إن إفراز الهرمون 
ده في مكان معين من المخ بيخلي الذكر يتحول لكائن يميل للأحادية 
في التزاوج» ويفضل الارتباط بأنثى واحدة مدى الحياة.. يعني بيبقى 
فاق أي سيك متاه 


الخر الكويس هو إن الحين ده موود بره فى البلى ادمين.. 
بس الخير اللى مش قد كده هو إن الجين ده عند البنى آدمين فيه منه 

٣‏ موديلات» مش كلهم بيدوا النتيجة المنتظرة.. الاختلاف في الموديلات 
بيكون في طول الشفرة الحينية.. اللى هى التعليهات اللى بتؤدي إلى إفراز 
الهرمون.. الموديلات اللي عندنا هي: الموديل القصير والموديل المتوسط 
والموديل الطويل.. وهنا الجزء اللي بهم الستات. 

الدراسات أظهرت إن الرجالة اللي الجين بتاعهم هو الموديل القصير.. 
دول أكتز رحالة ملز من و ميلو اللغلاقات الأسحادية وللارتباظ بست 
واحدة مدى الحياة.. وكل ما الموديل بتاع الجين كان أطول كل ما الرجالة 
كان استعدادها للخلبصة أكر.. الدراسات كان أظهرت إن الرجالة 
اللي عندهم الموديل الطويل بيجدوا صعوبة في البقاء في علاقات لدد 
طويلة» وجزء كبير منهم ما بينجحش قوي في الجواز وبيفضل عدم 
الارتباط.. وهنا يكمن السؤال اللي هم كل ست! يا ترى الموديل اللي 
إنتي متجوزاه أو اللي حتتجوزيه مين في دول؟ الإجابة موجودة.. بس 
لذي ممت درا السثارة: 


إذن؛ من الواضح إن الارتباط الشخصي والعاطفي بقى أحد أهداف 
مارسة الجنس عند البنى ادمين إلى جانب التناسل.. وده شىء هيل 
وإيجابي جدا.. ولكن مع ذلك لايزال الأنقس واحد من أهم أسباب 
الإحباط والخلاف بين الرجالة والستات.. ده مصدره كالعادة الصدام 
اللي بيحصل بين الصفات القديمة وأساليب المعيشة الجديدة» واللي 
في معظم الأحيان بيكون ورا التناقضات اللي بتصعب حياة الرجالة 
و الات 

فرق سرعات 


عمليا.. كريم وسارة احتياجهم للجنس واحد.. لکن معنى ا لجنس 
وأهميتة والنظرة ليه مش واحدة عند الاثنين: :ذه لأسباس تتير. عل 
سبيل المثال لا الحصر معدل إفراز الحرمونات عندهم مش واحد.. 
التستوستيرون» اللي هو الهرمون المرتبط باجنس عند الاتنين» معدل 
إفرازه عند كريم أزيد من ٠١‏ ل ٠٠١‏ مرة من معدل إفرازه عند سارة.. 
تخيل لو هرمون ده شخص وبيزقك علشان تمارس الجنس.. بص على 
فرق الحجم وتخيل الفرق في الزق بين الراجل والست. مثال تاني» الدورة 
الشهرية عند الست بتأثر بشكل كبير في مستوى احتياجها للجنس. 
وبتخليه يختلف اختلاف كبير من يوم ليوم.. في الوقت اللي الراجل 
فيه احتياجه للجنس بيتعرض لتغيرات أقل بكتير من ده. 


الفرق بين الراجل والست في التعامل مع الجنس باختصار هو 
الفرق بين حد جعان بيجري على أقرب مطعم «فاست فود» علشان 
يسد جوعه؛ وحد تاني بيجهز عشاء على ضوء الشموع علشان يستمتع 
بالصحبة والجو الرومانسي وبالمرة ياكل.. طبعا معروف مين بيفضل 
إيه.. لكن للإنصاف فيه رجالة بتحب العشا على ضوء الشموع وفيه 
سات فل مكدو الا بس مق ىهالسلوك الغاليءفقه الكسون.. 
تعالوا بقى نتكلم بالتفصيل شوية ونعرف الفرق ده جه منين: 

لأن الرجالة كانوا بيستخدموا إستراتيجية العين الزايغة في تحقيق 
ال؟ شروط؛ فكان لازم يطوروا سلوك جسي متناسب مع الإستراتيجية 
دى.. سلوك معتمدٍ على درجة عالية من النشاط والتريص لاستغلال 

أي فرص متاحة لنشر الجينات» و تحرك الحظي لاقتناص الفرص دي.. 
عملية جنسية سريعة يرمي فيها بذرته ويخلع قبل ما يتقفش .. لذلك. 
من ناحية الجنس.. الراجل دايها محطوط في وضع تأهبء والموضوع ده 
حاضر في ذهنه طول الوقت.. ده اللي خلى أجزاء المخ المرتبطة بالرغبة 
الجنسية أكبر عند الرجالة منها عند الستات.. وبالتالي خلى جزء كبير 
من النشاط الذهني للرجالة يروح للجنس والتفكير فيه. 


الدراسات بتقول إن ۸١‏ من الرجالة اللي متوسط أعمارهم بين ٠١‏ 
و٠٠‏ سنة بتراودهم أفكار جنسية طول اليوم» في الوقت اللي الستات فيه 
ممكن يحصل لهم ده مرة أو مرتين في اليوم (وفي بعض الأيام ما بيحصلش 
خالص).. ده بيخلي الجنس عند الراجل موضوع «ملح).. حاجة ١لازم)‏ 
تحصل.. هدف قائم بذاته.. مفيش تركيز جامد هنا على الظروف المحيطة 
أو الانسجام أو الحب أو ما شابه.. لما النص التحتاني بيشتغل النص 
الفوقاني بيحصل له شلل تام» والوضع بيفضل كده لحد ما المهمة تتم.. 
ده بيفسر ليه الدعارة خدمة موجهة للرجالة بالأساس.. لأنبا خدمة 
متفصلة على تركيبة الراجل.. سريعة.. ما فيهاش عواطف.. لا تؤدي 
إلى علاقة مستمرة.. بتشبع رغبة «ملحة» والموضوع ينتهي لحد كده. 

الست بقى في المقابل» لآنها تبنت إستراتيجية متحفظة ومبنية على 
الحرص في الاختيار؛ تلاقيها أكثر تأنيا في الجنس» والموضوع بالنسبة 
ها موضوع «مهم» مش «مُلخ».. رغم إن الأبحاث أثبتت إن الراجل 
والست استجابتهم الحسية (الحسدية) واحدة.. إلا إن الست استجابتها 
العاطفية بتاخد وقت شوية بالمقارنة بالراجل.. الإثارة عند الست بتتبنى 
على حاجات كتير.. الحالة النفسية.. ا لجو العام.. الكلام اللي بيتقال.. 

التصرفات المشجعة.. درجة الارتياط بالشخص الآخر.. وهكذا.. 
علشان كده طبيعة الإثارة وتوقيتها بيختلف بين الراجل والست.. 
الإثارة عند الراجل هى أي حاجة بتحصل قبل العملية الجنسية ب ۲ 
دقايق.. الإثارة عند الست هى أي حاجة بتحصل قبل العملية الجنسية 
د٤‏ ضاصة. ۰ 

قابلية الست للاستمتاع ما بتوصلش لحدها الأقصى إلا لا ا مخ نشاطه 
يقل» وبالذات الأجزاء من ال مخ المرتبطة بالخوف والتوتر.. أي نشاط في 
الأجزاء دي بيمنع الست إنها توصل لذورة المتعة والإشباع.. لذلك» 
وعلشان الموضوح يتم بسلاسة؛ لازغ الست تكون حلصت الغسيل 
وطفت على الأكل ونيمت العيال وقفلت الموبايل» والأهم من ده كله 
إنها تكون في حالة نفسية ملائمة.. يعني مش قالبة على الراجل» أو مش 
متخانقة مع مامتها أو جارتهاء أو ما عندهاش مشاكل في الشغل.. ده 
اللي بيفسر ليه الست بتحتاح وقت أطول من ٣ل ٠١‏ مرات من الوقت 
اللي بيحتاجه الراجل علشان توصل لذروة النشوة.. وده اللي بيحط 
الراجل في موقف محرج في بعض الأحيان لما يندفع في العملية بأقصى 
سرعة» كأنه بيحاول يلحق ميعاد ويوصل للمحطة بدري» ويسيب 
الست في نص السكة مش عارفة تعمل إيه.. لا قادرة ترجع مطرح 
ما كانت ولا عارفة توصل للحتة اللي كانت رايحاها.. شيء مؤسف! 


علشان كده في الفترة اللأولى من الجواز» واللي كريم فيها كان بيفرغ 
طاقته وبيعوض سنين الحرمان اللي كان بيعض فيها في المخدة.. سارة 
كانت بتلعب دورها وبتعمل اللي عليها بس من غير ما توصل لدروة 
متعتهاء والموضوع بالنسبة لها كان مربك وفيه مزيج من المتعة والالم 

والحيرة العاطفية والجسدية.. فرق السرعات والتوجهات بيكون في 
قمته في المرحلة دي.. وعلشان كده.. لما كريم اكتسب خبرة شوية 
والموضوع بالنسبة له بقى أهدى.. ابتدى يدرك أهمية مرحلة المداعبة 
الى قبل العملية الحنسية «/إ1'016018) وابتدی يستثمر فيها جزء كويمس 
من الوقت.. لأنه اكتف إن أخميتها عند الست أكثر بكر مثها غذد 
الراجل» وفهم إن الست لازم تاخد وقتها علشان تدخل في مود الإثارة 
الجنسية.. وده عمل فرق كبير في أداء الاتنين في السرير.. لأن سارة 
بقت شريك كامل في العملية» وبقت أكثر قدرة على الاستمتاع وعلى 
إمتاع كريم في نفس الوقت. 

الممثل الكوميدي جيري ساينفيلد شبّه السلوك الجنسي للراجل 
والمست براجل المظالى واا ال رجالا عاملين زى راجل الظان. 
ا لجنس بالنسبة لهم حالة طوارئ» وداي بيكونوا مستعدين وقي ظرف 
دقيقتين بيكونوا جاهزين لإتمام المهمة.. أما الستات فه| زي الحريقة.. 
قمة السخونة والإثارة بس لازم كل الظروف الملائمة تكون متوفرة 
علشان الحريقة تقوم. 


الفروق اللي اتكلمنا عليها دي بتدينا تفسير لبعض السلوكيات 
الجنسية اللى بنشوفها من الرجالة والستات.. على سبيل المثال بتفسر 
ليه الراجل بيطلب الجنس وبيقدر يستمتع بيه مع ست لسه دابب معاها 
خناقة لرب السماء وليه الست ممكن تؤدي واجبها لكن بدون استمتاع 

نحت نفس الظرف. بيفسر كان ليه العملية الجنسية بالنسبة لستات كتير 
بتكون غير ممتعة وغير مشبعة.. لأن الراجل ساعات بيعملها بشكل 
ميكانيكي الهدف منه إفراغ طاقة.. أو لأن العملية بتتم بدون إحساس 
أو تواصل عاطفي بين الطرفين.. وأخيراء وعلشان ما أطولش.. بتدي 
تفسير لظاهرة خطيرة ومتفشية بين الرجالة وتأثيرها سلبي جدا على 
الحياة الجنسية لكتير من الأزواج.. ظاهرة زيارة المواقع الإباحية.. وال 
ممكن تتحول لإدمان.. وده لما بيحصل بيخلى الرجالة مهملوا زوجاتهم 
تماما ويعيشوا منعزلين جنسيا في عالم من المتعة الافتراضية. 

الإجابة عن ليه بعض الرجالة بيحبوا البورن ببساطة هي إن البورن 
بيخاطب كتير من الإحتياجات الجنسية اللي ما زالت باقية جوه الراجل 
من إستر اتيجيته القديمة.. أولا الإثارة المرئية.. الرجالة تحب «تشوف).. 
وجزء كبير من الإثارة عندهم بييجي من الشكل.. وطبعا البورن بيوفر 
معرض ما لوش آخر من الأشكال والألوان.. وده ينقلنا لثانيا.. الرجالة 
بتدور على التنوع اللي حرمتهم منه منظومة الجواز الأحادي اللي سايدة 
في الوقت ا حالي.. الصفات القديمة المزروعة جواهم بتزقهم على البحث 
عن الحديد والمختلف.. والبورن بيوعد بالجديد كل ثانية.. مش كل 
يوم.. ثالثا السرعة.. في أي وقت من اليوم وتحت أي ظرف.. البورن 
متوفر ومش محتاج المعافرة والمناهدة اللي بيتطلبها التعامل مع أنثى 
حقيقية.. رابعا.. مش بالضرورة الست تقدر أو تحب تحقق رغبات 
الراجل غير التقليدية في السرير.. الراجل وهو بيتفرج على البورن يقدر 
يعيش آي مغامرة جنسية تخطر على باله» وبدون موانع أو ضوابط أو 
إنت إتجننت يا راجل إنت؟ !!».. الست اللي في الفيديو مختلفة خالص 

في أخلاقها وطباعها عن الست اللي معاه في البيت.. وده ينقلنا لفرق 
تاني بين الراجل والست في التعامل مع الجنس . 

بشكل عام الرجالة في كل حتة في الدنيا أكتر قدرة على التعبير عن 
رغبتهم في الجنس» وأكثر جرأة واستعداد لوضع نزواتهم الجنسية موضع 
التنفيذ في السرير.. وده سلوك سائد عند معظم الرجالة» بغض النظر 
عن خلفيتهم الثقافية ودرجة تعليمهم.. في المقابل.. الستات بيختلفوا 
بينهم وبين بعض اختلاف كبير في الحتة دي بناء على الثقافة والتربية 
ودرجة الوعي.. طبعا كل ما درجة الوعي والانفتاح الثقافي كانت 
أعلى؛ كل ما كانت الست أكثر حرصا على الاستمتاع وأكثر استعدادا 
للتعبير عن رغباتها وأكثر انفتاحا على التجربة والابتعاد عن الجنس 
الروتيني.. الستات اللي نشأت في مجتمعات متحفظة وفي ثقافات بتتجنب 
الكلام عن الجنس. وبتدي الراجل الحق في البحث عن الإشباع» لكن 
بتستهجن إن الست تعمل نفس الحاجة؛ بيعيشوا حياة تعيسة.. الستات 
دول بيحبسوا احتياجاتهم جواهم وبيكبتوا رغباتهم.. وعلاقتهم باجنس 
بتبقى علاقة خوف وتوتر» وده زی ما شفنا قبل كده بيقتل القدرة على 
المتعة عند الست» والجنس بيتحول عندها في الخالة دي لمهمة اهدف 
منها إشباع احتياجات الطرف التاني مش أكتر. 

كل الحاجات اللى إحنا اتكلمنا عليها دي» والفروق اللى بين الرجالة 
والستات» خلقت انطباع عام إن الستات أقل استمتاعا بالجنس من 
الرجالة» وأقل احتياجا له.. بس ال حقيقة الانطباع ده خاطئ ومش 
مظبوط.. التفاوت الظاهري في الاحتياج الجنسى بيخفي وراه صورة 
تانية للنشاط الحسي للستات.. بس علشان نفهم الصورة دي محتاجين 

نرجع في الزمن لورا شوية كويسين.. للوقت اللي البني أدمين كانوا 
عايشين فيه من غير كل القيود الاجتاعية اللي حاكاهم دلوقت.. زي 
القوانين والمعتقدات والتركيبات الاجتاعية المستحدثة مع ظهور الزراعة 
ووضع القوانين وبناء الحضارات» وما إلى ذلك. 

الموضوع بتاع التحول في استخدام الجنس عند البني آدمين من 
وسيلة للتناسل إلى وسيلة للتقارب والترابط ما حصلش فجأة.. إن 
غت بمرلخل :. الشواهد راز کرات بو ل إن الترايظ د اقش صل 
في الأول على مستوى المجموعة أو القبيلة» وبعدين في مرحلة لاحقة 
اتحول للارتباط الشخصى اللى بين راجل بعينه وست بعينها.. المرحلة 
الأخيرة دي» واللى اتبنى عليها النظام القائم» ما بقلهاش كتير.. فيه 
مؤشرات كتير قوي بتقول إن الترابط على مستوي المجموعة كان سائد 
لفترة أطول في تاريخ البني آدمين.. طبعا إنت الفار ابتدى يلعب في 
عبك» وفيه سؤال ابتدى يدور في دماغك ... يعني إيه ترابط على 
سنوي الليشوعة؟ بحس جاعی يعي؟ رة !! ` 


وضع مختلف 

مفيش شك إن الجواز النهارده هو النظام الاجتماعي السائد في 
كل الدنيا.. سواء الجواز الأحادي أو الجواز الى فيه تعدد من ناحية 
الستات.. إحنا كلنا اتولدنا وعشنا في ظل النظام ده وعمرنا ما شفنا 
غيره.. تاريخ البشرية المكتوب كله بيؤكد ده.. إحنا حتى بنقول إن 
الجواز هو سّنة الحياة.. بس ال حقيقة إن في الجزء الأكبر من تاريخ البني 

آدمين الجواز ما كانش سُنة الحياة.. الأبحاث اللي اتعملت في علوم كتير» 
منها علم الانثروبولوجي وعلم التشريح وعلم النفس التطوري على 
سبيل ال مثال لا الحصر؛ بتشير إلى حقيقة مختلفة.. الحقيقة دي هى إن 
أجدادنا عاشوا لفترات طويلة في جماعات الأفراد فيها كانوا بيهارسوا 
ا لجنس مع أطراف متعددة من الجنس الآخر!! 

أنا عارف والله إن اللى آنا كاتبه ده مصيبة سودة» بس خلينا نبص 
على الحقايق: إحنا مش محتاجين أدلة على إن الرجالة كانوا بيدخلوا في 
علاقات نسائية متعددة.. لأنهم بيعملوا ده لحد دلوقت» وسمعتهم في 
الموضوع ده زي الزفت.. الأدلة الى حنحتاجها متعلقة بالستات.. هل 
فيه أدلة على إن الستات كانوا بيدخلوا في علاقات رجالية متعددة؟ 
الإجابة: أيوة.. والآدلة على دخول الستات في علاقات رجالية متعددهة 
مستخبية ورا الستارة بس موجودة.. وموجودة في مكان غريب جدا! 
في جسم الراجل نفسه. 


الدليل الأول هو الفرق في حجم الجسم بين الراجل والست. قوانين 
علم الأحياء التطوري بتقول: لو فرق الحجم بين الذكر والأنثى ضخم 
تدا يقى فيه احتككار من ذكر واعحد للانانث»:الذكر ابطر بيطرد 
الذكور التانية ويستحوذ على مجموعة إناث ويبقوا الحريم بتوعه.. لو 
فرق الحجم بين الذكر والأنثى متوسط يبقى ده مؤشر على وجود صراع 
بين الذكور على الإناث» واللي يكسب المعركة ياخد الحق في معاشرة 
الآنثى ءوده ليغا معناء إن اونا بتعاشر أكثر من ذكر راخت مس 
مين اللي كسب في الخناقة.. الوضع التالت هو لو حجم الذكر والأنثى 
واحد.. وده بيكون مؤشر على إن مفيش تنافس» وهنا الذكر والأنثى 
بيرتبطوا ببعض في علاقة أحادية مستمرة. 

الكلام ده واضح جدا في الطبيعة.. لو خدنا الغوريلا مثلاء ودي 
كائنات الذكر فيها بيحتكر مجموعة إناث» حتلاقي حجم الذكر ضعف 
حجم الأنثى.. لو رحنا للشامبانزي» ودول فرق الحجم بين الذكور 
والإناث في حدود ال ٠١-٠١‏ حتلاقي فيه تعددية جنسية عند الطرفين.. 
لو رحت للجيبون.. القرد المحترم اللي اتكلمنا عليه في الفصل اللي 
فات» واللى الذكر بيرتبط فيه بأنثى واحدة مدى الحياة» حتلاقي حجم 
الذكر هو نفسه حجم الأنثى.. الكلام ده بيتكرر وبيتشاف في أغلب 
الثدييات.. إحنا فين بقى في ده؟ إحنا فرق الحجم عندنا بين الراجل 
والست أقل بحاجة بسيطة منه عند الشامبانزي.. لذلك ده دليل على 
إن في الزمن القديم كان فيه قدر من التنافس على الستاتء وبالتالي 
کال فيه تعددية جنسية. 

الدليل التاني هو حجم الخصية عند الذكر. وده له تأثير على حجم 
وكمية السائل المنوي عند القذف.. عمليا.. الراجل محتاج نص خصية 
واحدة علشان ينتج الكمية المطلوبة لتخصيب بويضة الست.. طيب 
إيه لزوم البعزقة دي والكمية الرهيبة اللي بتروح على الفاضي؟ الإجابة 
تاني هي المنافسة.. بس المنافسة هنا مش بتتحسم بين الراجل وغريمه 
في خناقة يطلع منها حد منتصر ويستحوذ على الست.. الخناقة هنا 
بتحصل جوه جسم الست» وبتبقى بين الحيوانات المنوية نفسها.. لو 
الخناقة بين حيوانات جاية من نفس المصدر.. يبقى زيادة حجم السائل 
المنوي مالهاش معنى.. لآن لما حيوانات الراجل تتنافس مع بعضها 
الراجل حيكون كسبان في كل الأحوال.. لكن لو فيه حيوانات غريبة 
موجودة يبقى ساعتها زيادة الكمية بتزود احتمال إن تخصيب البويضة 

بيجي من حيواناته مش حيوانات غريمه. غريبة؟ طيب خد الأغرب: 

ورا الستارة الجسم بيعمل حسبة ضد مخاطر التعددية الجنسية. 
وبيحاول يقلل المخاطر دي عن طريق زيادة كمية السائل المنوي في 
أوقات معينة.. اتضح من الأبحاث إن الراجل اللي كان بعيد عن مراته 
مدة كبيرة؛ بيقذف كمية تعادل ٣‏ مرات الكمية الطبيعية من السائل 
المنوي في أول لقاء جسى بينهم.. اللطيف إن الراجل لو مارس العادة 
السرية بدل مايهارس الجنس مع مراته» الكمية المقذوفة حتكون في ا معدل 
الطبيعي حتى لو كان بقى له شهور ما مارسش الجنس.. ورا الستارة. 
الجسم عارف الفرق بين المواقع الإباحية ومواقع المعارك الحقيقيه!! 
إنث عكن تكون واثق في مراتك. . مس سهعيواناتك المنوية ليهارأي ثان. 

لو الكلام ده صحيح يبقى لازم حجم الخصية في الكائنات المختلفة 
يكون متناسب مع درجة التنافس.. يعني لو المنافسة ضعيفة يبقى مفيش 
احتياج للحجم الكبير» ولو المنافسة قوية يبقى لازم الحجم يزيد.. تعالوا 
بقى نقارن حجم الخصية بين الغوريلا والشامبانزي والبني ادمين. 
ونشوف إذا كان الكلام ده صحيح.. الخصية في الغوريلا حجمها لا 
يتناسب خالص مع حجم ذكر الغوريلا.. حاجة تكسف بجد.. جزء لا 
يذكر» وحتى مش موجودة بره الجسم زي البني آدمين والشامبانزي.. 
وده لأن ما حدش بينافس ذكر الغوريلا في الحريم بتاعته.. لو رحنا 
للشامبانزي حنلاقي حجم الخصية عنده حاجة تدعو للفخر والاعتزاز.. 
مصنع حيوانات منوية بكفاءة عالية وحجم إنتاج محترم.. لآن المنافسة 
شديدة ومستمرة.. أما حجم الخصية عند البني آدمين فهو في النص 
ما بين الغوريلا والشامبانزي.. نسبة حجم الخصية لحجم الجسم عند 

الإنسان ربع النسبة عند الشامبانزي وأربع مرات النسبة عند الغوريلا.. 


الاكتشافات العلمية كل يوم بتضيف أدلة جديدة على وجود تعددية 
جنسية عند الستات.. منها على سبيل المثال نظريات ل تؤگد بعد عن 
تنوع الأدوار اللي بتلعبها الحيوانات المنوية بعد القذف.. النظرية بتقول 
إن فيه حيوانات منوية دورها إنها تبقى بودي جاردات» وأول ما بتدخل 
جوه رحم الست مهمتها إنها تدوّر على أي حيوانات منوية تانية موجودة 
وتموتها.. فيه حيوانات تانية دورها إنها تتكتل عند مدخل الرحم وتسده 
علشان الحيوانات التانية ما تدخلش.. مش بس كده.. فيه أبحاث بتقترح 
إن التركيبة الكيميائية للسائل المنوي للراجل بتتغبر من دفقة للتانية 
(القذف عند الراجل بيحصل على دفقات متعددة).. وإن الدفقات 
الأولى بيكون فيها مركبات كيميائية بتقتل أي حيوانات منوية ممكن 
تكون موجودة في رحم الست.. المعلومات دي لو تم إثباتها حتبقى 
حقائق مذهلة بتورينا حجم اللي بيحصل ورا الستارة. 

الحقيقة هي إن استجابة الست للجنس واستمتاعها بيه مش ختلفة كتير 
عن الراجل.. ويبدو إننا كلنا وبشكل لا شعوري مدركين ده وبنحاول 
نلغيه.. بص على كمية الاحتياطات اللى البنى ادمين بياخدوها علشان 
يحاصروا الستات جنسيا.. فكرة الشرف والعار.. فكرة حزام العفة.. 
فكرة الختان.. فكرة إن كل حاجة في جسم المرأة عورة.. بص كان 
على المعايير المزدوجة والتصنيفات الاجتماعية اللي بتجرّم لعب الست 

بديلها وبتكافئ لعب الراجل بديله.. الست اللي بتلعب بديلها ليها 
مصطلح معروف.. اقاغرة: ق سين إن مفيض ةقابلا بتو مت 
الراجل اللي بيلعب بديله إلا لو كانت صفة مستحبة زي «نمس» أو 
«دون جوان».. نفس الحكاية الراجل اللى الست بتاعته بتلعب بديلها 
اسمه «قرطاس» أو «مقطف»). في حين إن برضه الست اللي جوزها 
بيلعب بديله من وراها مالهاش اسم. 


إيه الخلاصة؟ الجنس زيه زي كل حاجة بتربط بين الراجل والست.. 
فيه دوافع ومحركات ومؤثرات قوية على سلوكنا مستخبية وراالستارة» 
وإبنا مش حاسين ولا درياتيق يبها... يس کا ادس » ويالذات فن 
يتعلق بالستات». يعر من أكثر الشاحات الل انارت بقائب إنعنا لسه 
ما تكلمناش عنه لحد دلوقت.. جانب لا يقل فوة وتأثير عن ا هرموناتث 
والحينات والصفات اللى اكتسبئاها من العصور الأولى.. الحانب ده 
هو التأثير الاجتماعى.. المحركات والمؤثرات الجديدة الى زى الدين 
والثقافة والقواعد المجتمعية والمعلومات اللي بيزرعها أهلنا جوانا من 
وإحنا صغيرين» وبتستقر في وعينا وتغير من طبيعتنا وتر كيبتناء وتخلينا 
نقاوم ونتصرف بعكس الصفات والدوافع القديمة اللي لسه جزء من 
السوفت وير بتاعناء واللي ظهرت بشكل واضح في طمس طبيعة احتياج 
الست للجنس ودرجة استمتاعها بيه. 


إحنا خدنا فكرة مش بطالة عن الجانب الفسيولوجي والبيولوجي 
لتركيبتنا واختلافاتنا كرجالة وستات.. وجه الوقت اللي نتكلم فيه عن 
الجوانب الاجتاعية والنفسية اللي برضه بتأثر على علاقتنا ببعض» وده 
حيساعدنا نكمل الصورة ونفهم طبيعة الاختلاف بشكل أفضل . 

ه عالم جديد ه 


الفترة الأولى في الجواز كانت مرحلة جديدة ومختلفة في حياة العرسان.. 
ما بين عزومات وخروجات.. وهدايا وناس جاية تبارك وتتفرج على 
البيت والعفش وخلافه.. وطبعا الاستمتاع باللعبة الجديدة.. عريس 
وعروسة.. اللي كانوا محرومين منها لفترة طويلة» وما يصاحبها من 
جرعات عالية من هرمونات الدلع والحنان.. كل ده خلق جو إيقاعه 
الوضع ده کان صعب يستمر.. وشويه شويه الريتم اتد ہدی 
والزيارات ابتدت تقل.. والياة ابتدت تاخد شكلها الطبيعى.. وده 
اللي أتاح الفرصة لظهور المستخبي وانكشاف المستور. 

المذاية كات يوم ما سارة اكتشفت إن شكوكها حقيقية» وإن 
الي بيحصل مش مجرد صدفة.. ظنها طلع في محله» والموضوع أصبح 

تمل ثرير أو تست . عند سا درت ھا کر وهاو لبه لاد 
مليون حجة وعذر.. سارة اتأكدت في اليوم ده بها لا يدع جال للشك 
إن كريم ما بيحطش فرشة سنانه في مكانها.. ده الطبيعي بتاعه.. مش 
دة أوموة وحدت.. سن سن كذه...خه كاله ييكنومن عل انبر 
معجون السنان من النص مش من تحت.. ده طبعا بيخل شكل الأنبوبة 
عجيب» وبيصعب عملية ا حصول على جزء متجانس من المعجون بينزل 
بانسيابية وسهولة على الفرشة.. الموضوع ده عمل صدمة رهيبة لسارة.. 
واللي صدمها أكتر إن كريم اترسمت على وشه علامات البلاهة وعدم 
الفهم لما فتحت معاه الموضوع.. كأنه مش مدرك لأهمية اللي بتقوله أو 
كآنه أول مرة يسمع عن حاجة كده.. ودي كانت مجرد البداية. 


أول يوم كريم ينزل فيه الشغل سارة قضت اليوم كله تروق وتزوق في 
اليك وبع ماعلصك» ف لك نها ارت 5[ الکو تات :ا اطا 
من مراجع الطبخ علشان تظبط المعايير وتطلع الأكلة من غير غلطة.. 
سارة كان بذلت مجهود خرائي في توضيب السفرة. المفرش.. الورد.. 
الإضاءة.. كل حاجة بقت مبهجة وجميلة وتفتح النفس. وبعد ما أنجزت 
المهمة بتاعتها على أكمل وجه.. قعدت تستني كريم يرجع من الشغل 
علشان تبهره بذوقها وطعامة اكلها.. ورغم إا كانت حتموت من 
الجوع لكن استحملت علشان ما تبوظش الترتيب. 

كريم رجع يومها من الشغل متأخر جدا.. اللازانيا كانت بردت» 
وسار مہا قضبة6 والمقالجأة ققدت عه كي من تاها بس 
مش ده اللي ضايق سارة وزعلها.. اللي ما قدرتش سارة تفهمه هو 
رد فعله لما عرف الموضوع. كريم قال لسارة بمنتهى البساطة إنه جاع 
في الشغل فطلب أكل.. وبرر ده بإنه لما بيجوع ما بيقدرش يمسك 
إنها ما كانش المفروض تتعب نفسها وتعمل ده كله» وخصوصا إنها 
ما قالتلوش علشان يعمل حسابه. هنا.. الآية اتعكست.. والمرة دي 
ملامح البلاهة والذهول كانت على وش سارة مش كريم. 

من الناحية التانية.. كريم خد صدمة عمره يوم ما عرف وأدرك 
وتيقن إنه فقد وإلى الأبد يوم من يومين الويك إند بتوعه.. سارة فهمته 
بشكل واضح إن كل أسبوع فيه يوم حيقضوه مع أهلهاء وإن أي اعتذار 
أو بزب حيبقى غير مقبول ومش حيحصل.. كريم بذل مجهود خرائي 
علشان يقدر يفهم الموضوع ده.. ورتا هداه إنه یکر محه ويتعايش 
والموضوع عدى.. بس اللي عقله عجز تماما عن فهمه وإدراكه هو 
إصرار سارة على إنه حط الجزم بتاعته في نفس المكان طول الوقت.. 
وليه لازم هو اللي يطلع كيس الزبالة كل يوم قبل ما ينام؟ مين حط 
القواعد دي؟ وعلى أسناس إبه؟ 

طبعا وإنت بتقرا الكلام ده حس كده إن الموضوع قلب هيافة 
ودخل في مرحلة القلش. بعد ما كنا بتتكلم عن صفات بتتشكل في 
مثات الآلاف من السنين وبترتبط ب٣‏ شروط جوهرية لازمة لوجودنا 
واستمرارنا.. وبعد ما كنا بدخوض في كيميا وتركيبة مخ بتتحكم في 

سلوكنا وتصرفاتنا بدون وعي أو إدراك مننا.. فجأة الموضوع اتحول 
لعجون سنان وزيارات أهل وأكياس زبالة.. شىء مش لطيف. 

آنا معاك طبعا إن النقلة من الصفات اللى بتحدد مصير الجنس 
البشري.. للسلوكيات اللي بتحدد حنحط الجزمة فين نقلة كبيرة شوية.. 
بس إوعى تنخدع بالمظاهر.. وإوعى تستهين بالحاجات دي.. زي 
ما بيقولوا.. معظم النار من مستصغر الشرر. الحاجات الصغيرة.. 
البسيطة.. اللي بتحصل كل يوم واللي مفيش ولا حاجة منها كافية في 
حد ذاتها إنها تعمل مشكلة حقيقية.. هى اللى حتلعب الدور الأكبر 
في التحديات الل كريم وسارة جيواجهوهائى يام المشتركة بعد 
كده. العلاقات بين الرجالة والستات طراأ عليها تغيير كبير» ودخل في 
الموضوع مؤثرات جديدة لا تقل في الأهمية عن الحاجات اللي اتكلمنا 
عليها قبل كده.. علشان كده لازم نفهم التغيير اللي حصل.. ونعرف 
هو جاي منين. 


الصفات اللى الرجالة والستات اكتسبوها على مر السنين اترحمت في 
صورة هرمونات وغرايز ودوافع خفية كل همها إنها حقق ال ؟ شروط 
إياهم. المنهج ده بنى عالم متجانس من الصفات المشتركة بين معظم 
الرجالة وبين معظم الستات.. بس المنهج ده اتغير وجدّ عليه جديد.. 
الدليل على ده هو إننا النهارده بنشوف تباين شديد في الصفات بين 
أخراد تفس اطئيس.. فيه رجالة عينيها زايغة.. بس فيه رجالة بتغض 

البصر.. فيه ستات بتعتمد على الراجل في حياتهاء بس فيه ستات بتنزل 
وتبنى حياتها من غير راجل .. التباين والاختلاف ده معناه إن فيه حاجة 
تانية غير ال ٣‏ قر وط يقت انر عل سملو كناو كير تقر فاتنا. 


الموضوع ببساطة هو إن السوفت وير القديم اللي ورثناه أبا عن جد. 
واللي بيشتغل جوانا من ورا الستارة» ظهر له ند قوي.. سوفت وير جديد 
بينافسه وبيحاول يفرض سطوته وسيطرته. وله أجندته الخاصة وأهدافه 
المستقلة اللي ممكن تتعارض مع أجندة وأهداف السوفت وير القديم. 

السوفت وير الجديد خلق تنوع كبير بين البني أدمين» وبنى لكل 
واحد فينا العام الخاص بيه.. التأثير بتاعه مش مرتبط بال ؟ شروط 
القدام ولا بغيرهم.. سوفت وير مالوش كتالوج.. بيتغيّر وبیتشکل كل 
يوم وبيختلف اختلاف كبير في حجمه وتأثيره من شخص لشخص. 
السوفت وير الجديد اللي باتكلم عليه هو السوفت وير الاجتاعي.. 
التركيبة الثقافية والمجتمعية والدينية بتاعة كل واحد مناء ويضاف إلى 
كل ما سبق تركيبتنا النفسية والسلوكية» اللي بقت بتتشكل وتتكون 
تحت تأثير الثقافة والتربية والدين.. كل المتغيرات دي بقت بتأثر في 
سلوكنا وقراراتنا وبتحكم نظرتنا للأمور.. والصفات السلوكية اللي 
ناتجة عنها بقت بتنافس وبتغيّر في الصفات السلوكية المرتبطة بتركيبتنا 
الفسيولوجية» واللي شرحناها في الفصول اللي فاتت. 

علشان نقدر نفهم السوفت وير الجديد بيأثر علينا إزاي لازم 
نعمل زي ما عملنا مع السوفت وير القديم.. نفهم اللغة بتاعته.. 
لغة السوفت وير القديم كانت الجينات.. اللغة بتاعة السوفت وير 
الجديد هي النضارات!! 

تخيل إن حد إدالك نضارة وإنت لبستها.. وني اللحظة اللي حطيت 
فيها النضارة على عينيك الدنيا اتغيرت.. النضارة خلتك تشوف الواقع 
بتاعك بشكل مختلف تماما عن اللى كان موجود قبل كده.. كل حاجة 
لھا سحت معدي وتفسر قال کا ات معواة وش م 
قوي» وحاجات تانية فقدت أهميتها تماما.. حاجات عادية بقت مصدر 
مبجة وفرح» وحاجات تانية عادية برضه بقت مصدر إزعاج وضيق.. 
كله بيتغير حسب النضارة اللي إنت لابسها والصورة اللي بتنقلها لك. 


تَحِيّل بقى معايا إنك فضلت لابس النضارة دى مدة طويلة جدا.. 
طيلما سيت إنك لأبسها.. وتسيت اھا أصل ا تضاوة, . وبققيت فاگ إن 
اللي إنت شايفه ده هو الواقع الفعلي.. هو الحقيقة.. وابتديت تتعامل مع 
الناس اللي شايفة الواقع بصورة مختلفة على إنهم ناس غريبة.. نظرتهم 
للآمور فيها خلل.. مع إن كل الحكاية هي إنهم لابسين نضارات مختلفة 
عن النضارة بتاعتك. متلخبط؟ خليني أشرح لك من خلال أمثلة. 

سارة مثلا نشأت في بيت النظام فيه كان حاجة أساسية.. من وهي 
صغيرة أهلها علموها إن كل حاجة لازم تتحط في مكانها.. وإن أوضتها 
وسريرها لازم يبقوا نضاف ومتوضبين طول الوقت.. والبنت الحقيقة 
مشيت على التعليات بمنتهى الإخلاص خد ما بقى النظام جزء من 
تركيبتها وتكوينها.. الطريقة اللي سارة اتربت بيها حطت على عينيها 
نضارة بتقول «النظام أسامى ومهم».. وكل مرة سارة حتشوف فيها 
الدنيا مش متنظمة عفاريت الدنيا حتتنطط قدام عينيها.. زي ما حصل 
كده مع فرشة سنان كريم. 

في المقابل.. كريم اتربى في بيت الطبع الغالب فيه هو الاستقلالية 
والحرية الشخصية.. كل واحد من أهل البيت كان عنده الحق ياكل 
ماهو عايز.. وهكذا. بعد شوية كريم اتحطت على عينيه نضارة بتقول 
«الحرية أغلى حاجة في الدنيا»» وبقى بيكره التقييد والخنقة.. وعلشان 
كده كان بيستغرب جدا من إصرار سارة على إنه يعمل حاجات معينة 
هو مش شايف إيه أهميتها. 

فكرة النضارة ھی إا بتو صف نظرة شح شخصية للأمور.. النظام مثلا 
مهم.. بس مش مهم لكل الناس.. ومش كلنا بنشوفه بنفسم الشكل اللي 
سارة بتشوفه بيه.. بالتأكيد كريم كان شايفه بشكل مختلف.. وبرضه 
الحرية غالية عندنا كلنا.. لكن مفهومنا عن الحرية مش بالضرورة يكون 
لايسين نفس الضاراث.. مش كلنا يشوف آلا موز تش الطريقة. 


نضاراتنا بتتشكل من حاجات كتير.. جزء بييجي من الأفكار والقيم 
الي اتغرزت جوانا في طفولتنا من خلال أهلنا والمجتمع اللي إحنا 
عايشين فيه.. جزء تاني بييجي من تجاربنا والمواقف اللي بنعدي بيها.. 
جزء تالت بييجي من التعليم والمعرفة.. وهكذا. ساعات النضارة 
بتبقى مرتبطة بطبع.. زي مسألة النظام عند سارة وعدم التقييد عند 
كريم.. بس ساعات النضارة بتبقى مرتبطة بنظرة معينة للحياة والعالم 
اللي إحنا عايشين فيه. 

النضارة والشخصة 

لا أبو سارة فقد وظيفته وهى لسه صغيرة.. العيلة عانت من ضائقة 
مالية دة طويلة» وسارة داقت طعم الحرمان.. واللى شافته وسمعته من 
الناس اللى حواليها حط على عينيها نضارة بتقول «الدنيا ماللماش أمان).. 
ایج انشا مى..سازة يقرع عايعية بسا شرق سر روط ل 
الوقت.. بقى فيه صوت جواها بيقول ها «فيه حاجة وحشة حتحصل ».. 
طبعا سارة نفسها ما كانتش واعية بده وممكن تكون نسيت القصة دي 
أساسا.. بس السبب الحقيقي لإحساسها بعدم الأمان فضل موجود 
وسببه مستخبي ورا الستارة.. علشان كده كريم ما كانش بيبقى فاهم 
ليه سارة بتخنقه طول الوقت بفكرة إنهم لازم يوفرواء ولازم ييجوا 
على نفسهم ويحطوا جزء من دخلهم في شقة أو حتة أرض.. هو كان 
لابس نضارة بتقول «إحييني النهارده وموتني بكره».. كان شايف إن 
دي أحلى سنين عمرهم ولازم يستمتعوا بيها على قد ما يقدروا.. وإن 
قلق سارة وخوفها مبالغ فيه. 

في المقابل أهل كريم كانوا شخصيات ناجحة وعملية ونشيطة جدا.. 
المشكلة إن الجزء الأكبر من وقتهم كان رايح للشغل والنشاطات التانية 
اللي بيقوموا بيها.. وطبعا كانوا داي بيتأخروا في أشغالهم.. ولا بيرجعوا 
ما بيكونش عندهم لا وقت ولا طاقة يدوا كريم الاهتمام اللي كان 
حتاج له. ده كان له تأثير سلبي عليه خلاه جس بعدم الأمان وينطوي 
على نفسه.. وشوية شوية ا نحطت على عينيه نضارة بتقول «الشخص 
الوحيد اللي أقدر أعتمد عليه هو نفسي».. النضارة دي خلت كريم 
شخصية مستقلة وبتعتمد على نفسها بشكل أساسي.. دي كانت ميزة.. 

بس كان بعدته عن الناس وخلت احتياجاته الاجتاعية حدودة.. وده 
عمل مشاكل بينه وبين سارة زې ما حنشوف بعد كله. 

الواقع واحد لكن النضارات اللي بنشوفه بيها بتختلف.. الحقيقة 
واحدة لكن تعاملنا معاها بيعتمد على النضارة اللى إحنا لابسينها.. 
المشكلة في موضوع النضارات ده إن الشخص نفسه ما بيبقاش مدرك إن 
الى هو شايفه ده نضارة.. جرد صورة من صور الحقيقة.. مش الحقيقة 
ها راا اسه کان ها مياق مدر ك ا رعارقي ليد الطب * 
دي امحطت على عينيه. ساعات كتير قوي السبب اللي خلانا نحط 
نضارة معينة على عينينا بيختفي وما بيظهرش تاني في حياتناء زي مثلا 
قصة سارة والأزمة اللي حصلت لأهلها.. بس النضارة بتفضل وبتأثر 
غل سل و کاو قر اراتا وغل قاتا ميخ فر ها تعض ...مح ورا السغارة. 


في كمان نوع تأني من النضاراث حيبقى ليه تأثير كبيز على العالاقة 
بين كريم وسارة.. لأنه مرتبط بنظرتهم لنفسهم كراجل وست: 


من وهو لسه طفل صغيّر.. كريم سمع كلمة اتكررت كتير قدامه: 
«(الراجل ما يعيطش».. لما كان بيحاول ما يعيطش وما بيعرفش كان 
يتقال له (امسك نفسيك. . إنت بنت ولا إيه؟).. وشوية شو ية ا لطت 
على عينيه نضارة بتقول: «لو عيطت مش حتبقى راجل».. فاتعلم يجبس 
دموعه واتعلم يبن من بره غير اللي حاسس بيه من جوه.. واتعلم يسيطر 
على مشاعره ويخبيها لحد ما في الآخر نجح في ده. 

فيه رجالة بقوا شاطرين في إخفاء مشاعرهم لدرجة إنهم فقدوا 
الاتصال بالمشاعر دي تماما.. يعني فقدوا حتى القدرة على وصف هما 

حاسين بإيه.. علشان كده.. الراجل لما بيروح لدكتور نفساني بيحتاج 
لساك لشهور طشان يعر ف يعر عن الل ججواه ويوصضفه مشاعره: 
في الوقت اللي لما الست بتروح فيه للدكتور بتعرف تعبّر عن مشاعرها 
من أول جلسة. 

سارة في المقابل شافت الفرق في المعاملة بينها وبين أخوها.. هو 
يقدر يخرج مع أصحابه ويتأخر.. هي ما تقدرش.. هو يقدر يسافر 
لوحده.. هي ما تقدرش.. لما أهله عرفوا إنه مصاحب الموضوع اتاخد 
ببساطة.. في نفس الوقت كان فيه كمية تحذيرات وتهديدات ليها لو ده 
حصل معاها.. لما حصل خلاف بين خالتها وبين جوزها أبوها اتدخل 
علشان يصلح بينهم.. وابتدى بأنه فهم خالتها إن «الست مالهاش غير 
بيتها»» وأقنعها إنها «لازم تيجي على نفسها علشان الولاد).. وختم 
حاضرته بالحكمة اللي رسمت حدود العام لملايين الستات.. «ضل 
راجل ولا ضل حيطه». 


سارة حتفضل طول عمرها محبوسة جوه النضارة دي.. وحاتحاول 
كتير تقلعهاء لكن كل حاجة حواليها حتخلي المهمة بتاعتها صعبة.. من 
أول الرجالة اللي بتحاول تثبت بالأدلة والبراهين إن دي الحقيقة مش 
جرد نضارة.. حد الستات اللي صدقوا النضارة دي وقبلوهاء وبقوا 
هما اللي بيدافعوا عنها وبينتقدوا سارة على حاولاتا لقلعها. 


النضارات دي بتحط على كريم وسارة ضغوط كبيرة.. لأنها بترسم 
صورة للطريقة اللي الكل متوقع إنهم يتصرفوا بيها.. وكل واحد فيهم 
بدون وعي حيبقى بيقارن نفسه بالصورة دي وبيحاول يقرب منها 
بتصرفاته وسلوكه إرضاءً للناس وتجنبا لإنتقاداتهم ونظراتهم السلبية.. 

وحتى لما حيفيض بيهم وحيحاولوا يتمردوا عليها.. الوجع حيبقى 
الصعب.. يعملوا اللي الناس عايزاه؟ ولا اللي هما عايزينه؟ 


أنماط السلوك 

واحدة من أهم النضارات اللى كلنا بنلبسها بدري قوي في حياتناء 
وتستاهل نتكلم عنها بشىء من التفصيل» لأنها حتلعب دور كبير في 
التحديات اللي كريم وسارة حيواجهوها ني حياتهم المشتركة هي النضارات 
اللي بتشكل نمط سلوكنا. ده اللي إحنا بنسميه بالبلدي «الطبع».. واللي 
هو انعكاس لتركيبتنا النفسية ومؤشر السلوكيات اللي بنكررهاء واللي 
الناس بتشوفها وبتلاحظها وبتحكم من خلاها على طبيعة شخصيتنا.. 
علشان كده تلاقي ناس كتير بتهتم بموضوع الأبراج.. لأنه بيساعدنا 
نميّر أناط السلوك المختلفة» وبالتالي بيساعدنا على فهم طبيعة الشخص 
اللي قدامنا والتعامل معاه بشكل أفضل. 

مشكلة الأبراج إن مش كل الناس بتؤمن بيها لأن مال هاش أساس أو 
تفسير علمي.. بس ال حقيقة إن فيه بدائل مبنية على علم النفس لوصف 
أنماط السلوك غير الأبراج.. البدائل دي بتوصف أناط السلوك الإنساني 
بشكل دقيق وبأسلوب علمي يمكن قياسه ومعرفة درجة دقته والاعتماد 
على نتايجه.. والنهارده اختبارات تحديد أنماط السلوك بقت بمُستخدم في 
الشركات والمؤسسات لاختيار الأشخاص المناسبين» ولتحديد نواحي 
التطوير والتدريب اللي بيحتاجوا هاء وبرضه بيستخدمها المتخصصين 

في الكوتشنج في مساعدة الأزواج إنهم يفهموا بعض بشكل أفضل . 

من أشهر أدوات اختبار الشخصية وتحديد أنماط السلوك» وأكثرها 
انتشارا هو اختبار مبني على المدرسة اللي أسسها كارل يونج.. واحد من 
أهم رواد الطب النفسى في العالم.. يونج وتلامذته من بعده حددوا أربع 
محاور أساسية بتشكل حجار الزاوية في البناء النفسى بتاع الإنسان.. 
وکل حور منهم بیعبر عنه نوعين من السلوك متباينين ومختلفين اختلاف 
كبير.. ورغم إن السلوكين المتباينين دول بيظهروا في تصرفاتنا كلناء 
إلا إن كل واحد فينا بيفضل سلوك منهم على التاني وبيميل له أكتر.. 
والسلوكيات اللي بنفضلها دي هي اللي بتكوّن نمط شخصيتنا وبتخلينا 
ختلفين عن الناس التانية اللي نمط شخصيتهم مخالف لينا.. غالبا إنت 
ما فهمتش حاجة!! 


الموضوع ده حيبان بشكل اوضح لا ناخد المثال بتاع كريم وسارة. 


بتجيب طاقتك منين؟ 
بيستمدوا منه طاقتهم.. والناس هنا نوعين.. نوع بيستمد طاقته من 
مصادر خارحجية.. من وجوده في وسط الثامن :: من النشاطات اللي 
بنسميهم (1815076115) أو المنفتحين. والنوع التاني بيستمد طاقته من 
جوه نفسه.. من أفكاره وتأملاته.. ومن العالم الخاص بتاعه اللي موجود 
جواه» واللي ما حدس تاني غيره يعرفه.. ودول بنسميهم (Introverts)‏ 

أو الانطوائيين. وعلشان نسهّل الدنيا على نفسنا بنستخدم ا حرف الأول 
من كل كلمة علشان ثرمز للنوعين.. وفى الحدوثة بتاعتنا سارة طلعت 
((18[).. وكريم طلع (1). 

ده بينعكس على طول على شخصية الاتنين وبيبان في تصرفاتهم.. 
سارة شخصية اجتماعية جدا.. بتحب الناس وبتحب اللمة ولازم 
تبقى دايا مشغولة أو بتعمل حاجة.. وطول ما هى في وسط الناس 
بتبقى مليانة طاقة وسخيوية. كريم في المقابل شخصية منطوية.: هادية.. 
بيحب يقعد لوحده كتير» وبيفضل البعد عن الدوشةء وبيلاقي نفسه 
في الحاجات اللي فيها تأمّل أو تفكير أكتر من الحاجات اللى فيها تفاعل 
ونشاط. لما بيخرج وبيبقى في وسط الناس بيحس إنه بيبذل مجهود 
كبير.. وعلى عكس سارة اللي بتشحن طاقتها من الناس» هو بيحس 
إن طاقته بتروح منه وهو في وسط الناس.. وبعد شوية بيبقى محتاج 
ينعزل علشان يشحن طاقته تاني. 

الااختلاف ده كان مصدر مشاكل كتير بين الاتنين.. سارة ترجع من 
الشغل عايزة تشم نفسها وتغيّر المود.. وده بالنسبة ها معناه خروجة 
حلوة أو قعدة تاخد وتدي فيها مع كريم تحكي له يومها مشي إزاي.. 
من الناحية التانية كريم بيرجع من الشغل خلصان لأن التفاعل والكلام 
مع الناس سحبوا طاقته كلهاء فبيبقى عايز يقعد في هدوء يسمع حاجة 
أو يتفرّج على التلفزيون من غير ما يتكلم.. لو سارة طلبت منه إنهم 
ينزلوا يعملوا حاجة يلاقي مليون حجة علشان بهرب.. وطبعا هو في 
نفس الوقت كان بيتجنن منها.. لأنها لو فتحت في الكلام مش بتسكت». 
وهو بيضطر يسمع بنص ودن ويقعد يبز في راسه علشان هي تحس إنه 

معاها. سارة كانت بتحس بده» وكانت بتفتكر إن كريم بيتجنبها ومش 
عايز يتكلم معاها.. ده بالنسبة لها مؤشر على عدم اهتمامه بيها.. وکل 
ما في الأمر إنه لما بياخد جنب بيكون بيحاول يستعيد توازنه النفسى.. 
وده بالمناسبة نفس اللي سارة بتحاول تعمله لما بتدوّر على الناس أو ل 
بتبقى عايزة تتكلم.. هي برضه بتحاول تستعيد توازنها النفضسى.. بس 
الطريقة بتاعة كل واحد في الحصول على التوازن عكس طريقة التاني. 


فرق السلوك ده بيوصل لذروته في الأوقات اللي الاتنين بيتعرّضوا 
فيها للتوتر أو الضغط العصبي.. طبيعة سارة المنفتحة بتخليها عايزة 
تتكلم في اللي مضايقها أو موترها.. مجرد إنها بتطلع اللي جواها بيخليها 
ترتاح.. وبتبقى طبعا عايزة كريم يشاركها في ده.. كريم في المقابل لم 
بيكون متضايق بيدخل جوه نفسه أكتر وكلامه بيقل وبيحاول يبعد عن 
الناس لحد ما يبدى.. وطبعا سلوك كل واحد بيزود التوتر عند التانى.. 
بعد كريم عنها بيخلي سارة تحس إنها وحيدة ومش عارفة تتعامل مع 
المشكلة.. وإصرارها على اقتحام عزلته بيخليه يحس إنه خنوق ومش 
حيقدر يخلص من التوتر اللي هو فيه. 
جوا نفسنا وبنعيش في أفكارنا.. بس كل واحد فينا «بيفضل» حالة من 
الاتنين وبيميل معظم الوقت إنه يبقى فيها.. ودي بتبقى ا حالة اللي 
بتحدد ملامح شخصيتنا.. كل واحد فينا بيعمل كل السلوكيات اللي 
شفناها من كريم وسارة.. بس في الآخر كل واحد فينا بيروح أكتر 
ناحية وضع من الاتنين» وبيرتاح أكتر إما في السلوك بتاع ال (۴» أو 
في السلوك بتاع ال (1». 

بتجمع معلوماتك إِرَاي؟ 

المحور التاني بيصنف الناس حسب الطريقة اللي بيجمعوا بيها 
معلومات عن العام الل هما عايشين فيه» واللى على أساسها بيخادوا 
قراراتهم ومواقفهم.. وبرضه الناس هنا نوعين.. سارة مثال جيد على 
النوع الأول.. عملية جدا وعايشة على أرض الواقع.. بتصدّق وتثق 
في كل ما هو ملموس وحقيقي.. مش نظري أو خيالي.. حكمها على 
الآمور داي) من واقع اللي شافته وعدت بيه.. بتتحب تشوف التفاصيل 
وتجمع أكبر قدر ممكن من الحقائق قبل ما تاخد قرار في حاجة.. كريم في 
المقابل هو النوع التاني.. بيعتمد أكتر على إحساسه الداخلى وانطباعاته 
المبنية على الإاحساس ده.. ما بيحبش يدخل في تفاصيل كتير.. بيحاول 
دايا يقرا ما بين السطور ويستشف المعاني والاتجاهات. 


في الوقت اللي سارة مشغولة فيه بالواقع وبتستقبل المعلومات اللي 
تربطها بيه.. كريم انشغاله أكتر رايح للمستقبل وبيستقبل المعلومات 
اللي تساعده في رسم احتمالات اللي ممكن يحصل . الناس اللي من النوع 
الأول زي سارة اسمهم حسيين (58180۲8)» والحر ف اللي رمق 32 
بيه هو ال «(5).. الناس اللي من النوع التاني زي كريم اسمهم حدسين 
«(i۷e9اندا[)»‏ ودي جاية من «الحدس» أو الاعتاد على الإحساس 
الداخلي أو الحاسة السادسة.. وبنرمز لهم بحرف ال .)N(‏ 

الفرق في المحور ده بيبان في كذا حاجة.. أولا في اللغة الى بيستخدمها 
الآثيين. . سارة كلاقها سيط اشر نا ملش اکت من قعنى.. 
كريم بيحب يستخدم الرموز والتشبيهات في كلامه» وده بيخلي سارة 

ساعات كوه منه وما تبقاش فاهمة هو عايز إيه بالظبط.. واحلة مره 
الحاجات اللي بتحبطه جدا لما ييجي يتكلم عن أحلامه وأفكاره اللي 
بيشوفها متاحة وممكنة» وتروح سارة دالقة دش مية ساقعة على دماغه 
بجملئها الشهيرة «انزل وعيش فغاناغل الأرض شوية» .. دايا كانت 
بتشتكي إنه مش واقعي» ومثالي أو نظري في رؤيته للأمور.. في المقابل 
هو كان بيشتكي إنها حبوسة في اللي هي تعرفه وبس» وما عندهاش 
القدزة أو اطنيال إما تجرس حاجات جديدة أو مختلفة. 


حاجة تانية مهمة بيبان فيها الفرق بين الاتنين في المحور ده؛ هى 
الدحول في التفاصبيل.. سارة حايجة تعرف حاجات کر قري رتل 
معلومات كتير علشان تاخد قرار.. كريم في المقابل محتاج يسمع الصوت 
الى جواه ويحس إنه مرتاح أو مش مرتاح علشان يقرر.. وطبعا كان 
بيتخنق من سارة وتفاصيلها الى ما بتخلصش» وهی كانت بتتخنق 
من هروبه من النقاشات والرد على أسئلتها اللي بتشوف إنها أساسية 
وجوهرية. 


مثال جيد على ده اللي حصل لا ربنا رزقهم بقرشين وقرروا يشتروا 
شق ة أكار مو الل كات و ا عارش فيهاء .:ويعل لغ شما سل وة قل 
وعمارات كريم عجبته شقة معيّنةء وقال لسارة: «الشقة اللي شفناها إمبارح 
دي ممتازة.. أعتقد إنها أكتر واحدة مناسبة لينا».. طبعا سارة اتشالت 
واتهببدت.. يعنى إيه تمتازة؟ يعنى إيه مناسبة ؟ فين التفاصيل ؟ مساحتها 
قد إيه؟ العمارة فيها كام أسانسير؟ بيبوظوا ولا صيانتهم كويسة؟ مين 
الجيران؟ قيمة الشقق بتعلى في المنطقة دي ولا لأ؟ معركة كبيرة ونقاش 
عويص.. هو يقول لها «إنتي بتعقدي الدنيا»» وهي تقول له اإنت حتودينا 

في داهية».. اللطيف ي الموضوع إن بعد سارة ما عملت الاستقصاء 
بتاعهاء وجابت كل المعلومات اللي محتاجاها علشان توصل لقرار.. 
التئيجة كانت إنبا اخثارت الشقة اللي عجبت كريم.. في أحيان كتيرة 
الحقائق والمعلومات بتوصّل لنفس النتيجة بتاعة الإحساس والانطباع 
العام.. بس كل واحد بيوصل للنتيجة بطريقته وأسلوبه. 


ميزة كريم إنه بيعرف يربط الحاجات ببعضها ويشوف (الصورة 
الكبيرة).. بس كل اللي سارة شايفاه إنه منفصل عن الواقع.. ميزة 
سارة إنها دؤوبة وعملية وداي بتطلع لقدام خطوة خطوة.. بس كل 
اللي كريم شايفه إن نظرتها ضيقة وتفكيرها تقليدي.. الناس اللي زي 
كويم هرا ار وکا سرهة هئ الرولين.: الاس الل ري 
سارة يبحبوا الاستقرار وبيخافوا من التغيير.. واحد رايح ناحية الشرق 
والتاني رايح ناحية الغرب.. والاتنين بيستغربوا بعض» وكل واحد ما 
بيفهمش ليه الثاني بيتصرف كده. 


المحور التالت بيصنف الناس حسب الطريقة اللي بياخدوا بيها 
القرارات.. إيه المرجعية اللي بنستند ليها وإحنا بناخد قراراتنا وبنختار 
ردود أفعالنا؟ كريم في قراراته بیحاول يكون موضوعي وبيستند للمنطق 
والعقل.. بيرجع للمبادئ العامة ويحاول يطبقها بغض النظر عن الموقف 
أو مين اللي فيه.. بيبص بالدرجة الأولى على الحقائق وبيتجنب النظرة 
الشخصية للأمور.. سارة في المقابل بتوزن الأمور من زاوية تانية خالص.. 

بتبص على الناس وعلى الظروف وعلى تأثير قرارها على اللي حواليها.. 
الميزان بتاعها بيميل أكتر ناحية القيم مش ناحية القواعد والقوانين. 

كريم نظرته بتتلخص في مقولة الحق أحق أن يتبع».. وسارة نظرتها 
بتتلخص في مقولة «الرحمة فوق العدل».. النوع الأولاني اللي زي كريم 
بنسميهم عقلانیین (11101©15».. وبنرمز لهم بحرف 17).. النوع التاني 
اللي زي سارة بنسميهم الشعو رین (e۲5[عع۴)..‏ لانم بيمزجوا العقل 
بالحوانب الإنسانية والقيم اللي بتح ركنا عاطفياء وبنرمز هم بحرف (۴).. 
لاحظ إن ما قولتش عاطفيين.. لآن العواطف موجودة عند النوعين 
والاختلاف بيكون في إحنا بنتعامل مع العواطف إزاي. 

بالنسبة لكريم المنطق والعقل حاجة مهمة قوي.. بيشوف إن العواطف 
فكن اثر عل امو ضوعية وتلخبطنا وهنا يتاخل قرازاثثاء«-علشان كده 
بيحاول يجنب مشاعره ويبعدها وهو بيفكر.. ده طبعا بينعكس على 
سلوكه.. ساعات ما بياخدش باله من تأثير اللي بيقوله على الناس.. 
وتركيزه على الموضوعية مكن يخي كلامه ناشف وخالي من الإ حساس 
بالآخر. وده ممكن يؤدي إلى الصدام في بعض الأحيان وسارة كانت 
دايها تقول له «الملافظ سعد». هي في المقابل بتاخد في اعتبارها تأثير 
تفكيرها وقراراتها على اللي حواليها.. داي)] بتحاول تدور على الظروف 
والملابسات اللي حوالين الموضوع اللي بتقرر فيه.. علشان كده أسلويها 
دبلومامي أكترء وإن كانت طبعا عرضة أكتر للتأثر بالجانب العاطفي. 
وممكن مشاعرها الشخصية تدخل في حكمها على الأمور وتخليها تاخد 
قرارات مبنية على نظرتها مش على الثوابت أو القواعد. 

واحدة من المواقف الشهيرة اللي بتوري الاختلاف بين كريم وسارة. 

وكانت نقطة صدام بينهم» لما كريم أصرّ إنه يخصم من أجرة الست اللي 
بتساعدهم في البيت.. المشكلة كانت إن الست دي بتتأخر ومواعيدها 
مش منتظمة» وساعات بتقول جاية وما تجيش.. كريم اعتبر إن ده غير 
مقبول» وبعد التحذير مرة واتنين بقى عايز حط حد لده.. وجهة نظره 
بسيطة جدا.. الست دي موظفة بتتقاضى أجر وعليها التزامات.. إذا 
أخلت بالتزاماتها يبقى لازم يكون فيه عواقب لده. سارة بقى من 
على عياها اللي طليقها سابهم وطفش» وعارفة قد إيه الست دي بتعاني 
لها ساعات ما بتعرفش تسيب ولادها مع مين.. وطبعا خناقة لرب 
السا. الدنيا عند كريم أبيض وأسود.. حقي وحقك.. الدنيا عند سارة 
كل درجات الرمادي.. السؤال عند كريم إيه الصح؟ السؤال عند 
سارة إيه المهم؟ طبعا كل نظرة ها مميزاتها وها عيومها.. المشكلة إن كل 
واحد بيشوف إن التاني هو المشكلة.. كريم شايف سارة غير منطقية 
في تفكيرها.. وسارة شايفة كريم بيتعامل مع مكن مش بني آدمين. 


أسلوب حياتك إيه؟ 


المحور الرابع والأخير بيصنف الناس حسب أسلوب ا حياة اللي 
بيفضلوه والطريقة اللي بيحبوا يتعاملوا بيها مع الدنيا ومستجداتها.. 
سارة زي ما قلنا قبل كده من النوع المنظم اللي يحب كل حاجة تبقى في 
مكانها.. أي حاجة بتعملها بتكون حريصة إنها تعمل لها خطة» وتبقى 
عارفة راسها من رجلها في إيه اللي حيتعمل وإمتي.. ما بتحبش تسيب 

واضحة ومحددة وتحت السيطرة. كريم في المقابل عنده مرونة أكتر في 
التعامل مع المتغيرات.. وجهة نظره إننا مهم| عملنا الدنيا مش حتمشى 
زي ما إحنا عايزين بالظبط.. وبالتالي لازم نتكيّف مع اللي بيستجد 
ويبقى عندنا القدرة على التأقلم.. لذلك كريم ما بيحبش التحديد 
اللي زايد عن اللزوم.. يحب يسيب الاحتالات مفتوحة» وبحب يبقى 
طول الوقت عنده خيارات.. بيكره يتحبس في خيار واحد وبيفضل 
يعيش بتلقائية.. مى حالك وسهل أمورك وكله حيظبط في الآخر. 
النوع اللي زي سارة بنسميهم الحاسمين (0008655» وبنرمز ليهم بحرف 
7. والنوع اللي زي كريم بنسميهم المرنين (16506176155) وبنرمز ليهم 
بحرف ال (۲». 

دولاب سارة ودولاب كريم.. الأولاني مترتب بدقة وبنظام محكم.. 
المكان الغلط. دولاب كريم في المقابل صالة عرض للفن السيريالي.. 
تي شيرتات على قمصان على شرابات بفرده واحدة.. كله محطوط على 
بعضه. بالنسبة لسارة لحظة رجوع كريم للبيت هي اللحظة اللي بتتهد 
فيها تملكتها وبتتحول لأطلال.. أكل في الليفينج.. فردة جزمة في الحام.. 
بنطلون على الأرض.. وهكذا. بالنسبة لكريم.. لحظة رجوعه البيت 
هي لحظة عودته للثكنة العسكرية حيث النظام والانضباط.. شيل 

أول خناقة دبت بين كريم وسارة بسبب الموضوع ده لما كريم حب 
يعمل مفاجأة لسارة» وعزم أصحابهم علشان يحتفلوا بشغله الجديد 
من غير ما يقول ها. سارة يومها كانت حتتجنن.. كان لازم تقول 
لى قبلها علشان أعمل حساي.: البيت مش متوضب وا اجات الل 
عندي ما تكفيش الناس اللي جاية.. حقدم هم إيه آنا دلوقت؟ آنا ما 
باحبش المفاجات.. إلخ. طبعا كريم عمل الموضوع ده بعفوية شديدة 
البيت مش متوضب أو مفيش أكل.. بالنسبة لسارة المنطق ده يعتر من 
الكبائر.. الدنيا مش سايبة وكل حاجة ليها أصول ولازم تبقى عارفة 
و مخططة ومجهزة للموضوع. 
قصة الشغل دي برضه عملت مشكلة كبيرة وقتها.. لما كريم كان 
مش مرتاح في شغله وبيدور على شغل تاني.. سارة كانت في قمة التوتر.. 
مش عارفة بكره حيجيب إيه ومش قادرة تعرف ظروفهم حتبقى عاملة 
إزاي؟ في الوقت اللي كريم كان قدامه كذا بديل» هي كانت بتزقه 
على الوضع الجديد.. هو في المقابل كان مش قادر يقرر بالسرعة اللي هي 
عايزاها.. كل عرض كان له ميزات وعیوب» ومشكلته كانت إنه مش 
عايز يخسر ميزة العرض الاولاني وخايف من العيب اللي في العرض 
سكة منهم. سارة كان حيجيلها شلل وهي مستنياه ياخد القرار علشان 
ما تاخد قرار ولا عرض حيكون موجود.. وهو يقول ها إنتي ماعندكيش 
صر وعايزة القرارات تتاخد بدوسة زرار. 

مهم قوي نقول تاني إن كلنا بلا استثناء فينا من ده ومن ده.. ساعات 
بتتغير ف 1[ وساعات تفر ف [:..ساعات بتكون 1 وساعات يتكون 
۴» وهكذا. لكن في الآخر كل واحد فينا بيستخدم سلوك من الاتنين 
أكثر كتير عن السلوك الثاني وسقي ده السلواك المتشدل بالسية له 
علشان كده إحنا بنسمي السلوكيات المختلفة دي أفضليات» وبنقول 
إن أفضلياتنا بتشكل نمط سلوكنا. 

النتيجة النهائية وبعد تجميع الأربع حروف اللي بتوصف المحاور 
الرئيسية في شخصية كل واحد هي إن نمط شخصية سارة طلع [851.. 
ونمط شخصية كريم طلع 111۴.. ا حروف الأربعة مع بعضهم بيرسموا 
ضورة كاملة لشخصيعنا وييشكلوا التضارةلأساسية اللى كل واد قينا 
بيشوف بيها الدنياء واللي إحنا بنسميها الطبع.. طبعا سهل قوي نستتتج 
إن التباديل والتوافيق بين الأربع حروف حتطلع ١5‏ نمط شخصية أو 
7 نضارة مختلفة.. وإن أي حد فينا حيكون بينتمي لأحد الأناط ال ٠١‏ 
دول.. ونقدر برضه وإحنا بنبص على الحروف بتاعة سارة والحروف 
بتاعة كريم إننا نستتنتج إن نمط شخصية كل واحد فيهم هو المعاكس 
تماما لنمط شخصية التاني. 


عكس عكاس 

الموضوع ده حتاح كتاب لوحده لأن تفاصيله كتيرة قوي.. عموما 
أنا حاطط في آخر الكتاب مجموعة مراجع ولينكات لمواقع يقدر أي حد 
يدخل عليها ويعمل لنفسه اختبار يعرف بيه نمطا شخصيته» ويعرف 

منه ملامح الشخصية دي ودوافعها السلوكية.. بس اللي بهمنا دلوقت 
إنذا تعرف إن ورا الستارة تر كيبتنا النفسية بتلعب دور كبير قوي في 


الطريقة اللي بنشوف بيها الآخرين والطريقة اللي بنتعامل بيها معاهم. 


كريم وسارة مثال واضح على قد إيه مکن يكون فيه اختلاف في 
الشخصية.. وبيوري إن الإختلاف ده مصدره تركيبة نفسية مستقرة.. 
اتكونت بدري قوي في حياتنا وبطريقة إحنا مش واعيين بيها ولا متحكمين 
فيهنا... ما ذش قينا اخدار مط سلوكه.. ہس كل واكك فيد فاكر إن 
نمط سلو كه هو ده الطبيعى.. بنشوف سلوك الناس التانية اللى مختلفة 
عننا على إنه سلوك غریب بیخر جنا بره دايرة ارتياحنا.. بس لو شوفنا 
الدنيا من ناحيتهم حنلاقي إن دي دايرة ارتياحهم قما. ورا الستاوة: 
نمط الشخصية بيلعب دور كبير في درجة قربنا أو بعدنا عن الآخر 
المختلف عنا. 

اليجعة انط سا وكها... سارة رشک هخصية تحب الناس . . مشاعرها 
دايا ظاهرة وبتقدر توصلها للى حواليها.. مليانة طاقة ونشاطء وعندها 
إحساس عالي جدا بالمسؤولية.. حساسة وبتعمل كل اللى تقدر عليه 
شات غيرهاء وغلشاذ كد التقدير والعرقان بددورها وعنهوذها مهمين 
قوي بالنسبة ها.. زي ما بتحب الناس بتحب النظام.. عايزة تبقى محبوبة 
وبرضه عايزة تبقى مسيطرة» وده بيخلق عندها تناقض وبيسبب لا 
مشاكل.. بتحترم القوانين بشكل كبير وبتفضل تبعد عن المخاطرة.. 
عندها احتياح شديد للإحساس بالأمان» علشان كده بالنسبة لها اللي 
تعرفه أحسن من اللي ما تعرفوش. 

كريم نمط سلوكه خلاه شخصية عقلانية متشككة وعندها فضول 
كبير.. المعرفة أهم حاجة عنده.. خجول ومنطوي وبيفضل القراية 
والفرجة على البرامج العلمية.. ما بيعرفش يعبر عن مشاعره ومش 
شاطر في قراية مشاعر الآخرين.. مستقل في تفكيره وغير تقليدي.. 
عنده استعداد جرب حاجات جديدة» ودايها بيشوف الأمور من زاوية 
بيتقال خبط في قناعة أساسية عنده.. ساعات بيبعد عن الواقع ونمكن 
المتطلبات اليومية تقع منه.. منجم أفكار جديدة وتفكير خارج الصندوق. 
ونظرته مستقبلية أكتر بكتير منها واقعية.. اقراوصف الشخصيتين دول 
بالراحة وتخيل شكل الحياة بينهم نمكن يبقى عامل إزاي؟ 

ما كريم خد كورس عن أنماط الشخصية في الشغل بتاعه وحكى 
لسارة عليه» وا عملوا الاختبار وطلعت النتيجة اللى شر حناها فوق.. 
سارة لطمت وقالت «أنا قلبى كان حاسس.. اللى ما فيه حاجة واحدة 
مدت ربا إن الى فى ذفماغها مش عبيوات. . لأنبا لقت إن فيه تفسير 
بعد كده إن تفكير سارة مش سليم.. وإن الاختلاف الكبير بينها وبين 
كريم تمكن يكون ميزة مش عيب.. بس في اللحظة دي صراع النضارات 
ورا الستارة.. السوفت وي اطذيد هو کان لد شالا الى جاتر عا 
ونفهم الدوافع اللي بيخدمها علشان نقدر نتعامل معاه بشكل أحسن. 

من اللحظة اللي كريم وسارة اتقفل عليهم فيها باب واحد.. حصل 
صدام بين العالمين المختلفين بتوعهم.. الصدام ده ما كانش مقصود 
ولا كان فيه سوء نية.. بالعكس .. كل واحد فيهم كان نفسه يقرب من 
التاني ويعيش معاه في تبات ونبات. المشكلة هي إن كل واحد فيهم 
ماكانش مدرك إن التاني عنده العالم بتاعه» وما كانش شايف أبعاد 
ومكونات وأولويات العام التاني ده.. كل واحد فيهم كان بحسن نية 
بيحاول يحافظ على العالم بتاعه ويحمي نظرته للدنيا.. هدفه الأساسي 
هو محاولة الحفاظ على هويته والسلام النفسى بتاعه» وده طبعا بيكون 
عن طريق الدفاع عن نضاراته وحمايتها في مواجهة هجوم نضارات 
الطرف التاني. 


السنين الأولى في معظم الجوازات بتضيع في الحرب الخفية اللي بين 
النضارات.. دي الفترة اللي الراجل بيحاول فيها يدبح القطة.. والست 
بتحاول فيها تطبق نظرية «جوزك على ما تعوديه».. الحرب دي حتاخد 
وقت من عمر كريم وسارة.. جزء كبير من مجهودهم حيروح في محاولة 
كل طرف إنه ينتصر للعالم بتاعه.. لأن كل واحد فيهم لابس نضارة 
بتقول «اللي نا شايفه هو الصح).. «اللي آنا عايزه هو اللي مهم).. 
والموضوع ده حيفضل مستمر لحد ما يبجي اليوم اللي طرف من الاتنين 
يفهم ويستوعب القصة بتاعة النضارات.. ويعرف ويدرك إن اللي هو 
أو هى شايفينه مش الحقيقة.. والشخص ده ساعتها حيقرر يغير نضارته 
ويحاول يساعد الطرف التانى إنه يعمل نفس الحاجة.. وساعتها بس.. 
الدنيا حتبتدي تتغير. 

ه بحر الحياة ه 


للأسف الشديد.. على آخر الفصل ده سارة حتطلب الطلاق! 


بعد ست سنين جواز.. الحياة بين كريم وسارة بقت شبه مستحيلة.. 
ما حدش عارف الأمور وصلت لكده إزاي؟ لا كريم كان مستوعب 
الموضوع» ولا سارة نفسها كانت مصدقة إنها بتطلب الطلب ده. معظم 
حالات الطلاق بتحصل بين السنة الرابعة والسابعة من بداية الجواز. 
وفي حالات كتير الست هي اللي بتطلب الطلاق. ده مش معناه إن 
الخروج من العلاقة أسهل على الست.. العكس هو الصحيح.. طلب 
الست للظلاقفى عالات كتير بيكون صر خة استغاثة... جرس إثلاز. . 
رسالة للطرف التاني إن فيه حاجة لازم تتغير وإن الوضع صعب يستمر 
بالشكل ده.. السؤال هو إزاي الأمور ممكن تتدهور للدرجة اللي تخل 
طرف يبقى عايز ينهي العلاقة؟ 

أحيانا الطلاق بيكون لسبب واضح للكل.. خيانة زوجية.. أسباب 
اقتصادية.. تطاول.. عدم تلبية احتياجات.. إلخ.. بس مش ده لل 
حصل مع كريم وسارة.. حالات طلاق كتير بتحصل لأسباب تراكمية 
ومش محددة قوي زي الأسباب اللي ذكرتها فوق. معظم الحالات دي 
بتكون نتيجة لحاجة من اتنين.. إما إن الطرفين بيبعدوا عن بعض من 
غير قا نحسواء: أو إن طرف بيبعيك غن نقسنه فن غير ما يس ٠:‏ النقظة 
التانية دي حتبقى موضوع الفصل الجاي.. بس دلوقت خلينا في النقطة 
الأولانية والل حسميها (التباعد التذزيضى غر المتعمد بيخ الطرفيق4. 


التباعد التدريجى 


التباعد التدريجي غير المتعمد ده بيكون نتيجة لحاجات كتير بتحصل 
بين الراجل والست كل يوم وبتزفهم بعيد عن بعض مسافة صغيرة 
وغير محسوسة.. ستتيمتر أو أقل. نمكن الحاجات دي تكون مش مهمة في 
حد ذاتها وما تأثرش قوي أو ما تعملش فرق كبير.. بس بمرور الوقت 
وتراكم الحاجات المسافة دي بتوسع.. وسنتيمتر من هنا على سنتيمتر 
من هداك» وة جد سنة'المسافة دی يتبقى کیو مر افث. 

بس لأن بحر الحياة بياخدنا وبيخلينا نجري شال ويمين وإحنا 
بنحاول نتعايش مع الضغوط والمتغيرات والمسؤوليات اللي عليناء 
ما بناخدش بالنا من التغيير ده.. ويفضل التباعد يحصل ورا الستارة.. 
لحد ما في يوم نهن الأبام طرف من الطرقين يغوق عل الواقع الجنلديد.. 
وياخد باله لأول مرة إن المسافة اللى بينه وبين شريك حياته بقت بعيدة 

قوي.. وساعتها شبح الانفصال أو الطلاق بيظهر» ونبهاية العلاقة بتبقى 
احتمال وارد.. وهو ده اللي حصل مع كريم وسارة. 

أول حاجة عملت تباعد بين كريم وسارة كانت تآكل ال حياة المشتركة 
اللي بينهم.. لما سارة ولدت أول طفل» الخلفة عملت تغيير كبير في 
خريطة الوقت والتفاعل وشكل ا حياة المشتركة اللي بينها وبين كريم. 
الأمومة بتغيّر الست تغيير جذري لأنها فعليا بتغيّر في تركيبة مخها.. ل 
الست بتخلف بتحس إنها خلوقة للغرض ده وطفلها بيبقى بالنسبة 
لها أهم حاجة في الدنيا.. مفيش علاقة في الدنيا كلها زي علاقة الأم 
وطفلها.. وظهور هذا الكائن في أحيان كتيرة بيغيّر الوضع اما 
وبيقضى على نمط الححياة اللى كان موجود قبل كده» وبياخد جزء مش 
قليل من الوقت والتركيز الل الست كانت بتذيه لجوزها قبل الأطفال 
ما يشرّ فوا. طبعا الكلام ده مش بيحصل مع كل الستات» لكن علاقات 
كتير الديناميكية بتاعتها بتتغير تغيير كبير بعد الخلفة» وما بترجعش 
زي ما كانت قبل كله. 


سارة ما كانش ليها ذنب في ده.. الفترة الأولى بعد الخلفة بتبقى 
صعبة جداء والإحصائيات بتقول إن الست بتفقد حوالي 7٠٠١‏ ساعة 
نوم في السنة الأولى من عمر طفلها.. ده طبعا بيحطها في مود تاني 
خالص غير الى كان موجود بي شهر العسل.. الست في الوقت ده 
بتبقى تعبانة ومستنزفة وعندها إحساس رهيب بالمسؤولية مجاه طفلها. 
الوضع ده مع التقييد وفقدان الحرية بيدي للست إحساس إن حياتها اللي 
تعرفها ما بقتش موجودة.. ستات كتير بيجيلهم اكتئاب في الوقت ده. 
وبيبقوا محتاجين دعم وتعاطف.. محتاجين حد بحس بيهم.. ورجالة كتير 
۱۲۲۳ 
للمزيد من الروايات والكتب الحصرية 


انضموا لجروب ساحر الكتب 
او زيارة موقعنا sa'7eralkutub.com‏ 





إنها وحيدة في معاناتهاء وده برضة بیز ود الا حساس بالبعد بين الا تنين. 
سارة مش حتنسى الموضوع ده لكريم وحاتفضل فاكراه» وحاتفكره 
بيه طول عمرهم.. وحانعرف ليه بعد شوية. 


في نفس الوقت ده كريم ابتدى يحس بأعباء الحياة» وبالجمل اللي 
شوية شوية بيزيد عليه.. النضارات اللي اتركبت له من صغره بتقول 
له إنت الراجل وإنت المسؤول.. وحتى السوفت وير القديم اللي جواه 
بيزقه في سكة الحصول على الموارد اللى كانت بتمثل الوسيلة الأساسية 
لجذب الستات أيام الغابة.. ستات كتير بيفتكروا إن الراجل بيهرب 
من البيت وبيفضل قعدة الشغل.. بس الحقيقة إن فيه دافع قوي جدا 
هو اللي بيخلي الراجل يعمل كده. زمان اللي كان بيدي للراجل وضع 
وحيثية وبيزود فرصه في الحصول على الست اللي يتمناها هو نفوذه 
وقوته واحترام أفراد القبيلة لقدراته.. وده كان بيتقاس بالفريسة الى 
عرف يصطادها والحصان اللي كان راكبه والسلاح اللي في إيده.. كل 
الحاجات دي لسه مو جودة النهارده.. بس الفريسة بقت وظيفة.. والحصان 
بقى عربية.. والسلاح بقى ساعة وموبايل.. والسيطرة بقت بالنفوذ 
والمنصب والوجاهة الاجتاعية.. والراجل بيجري ورا الحاجات دي 
بكل قوته. سارة كانت دايا تتهم كريم إنه بیحب شغله أكتر من بيته.. 
أو إنه بيصرف في حاجات ماماش لازمة.. وده مش صحيح» لأن 
ورا الستارة السوفت وير القديم بيقول له إن دي الوسيلة الوحيدة 
اللي حيقدر يجذب بيها ا لجنس الآخر وينقل جيناته للجيل اللي بعده. 


شوية شوية.. ابتدى يبقى في حياة كريم مساحة سارة مش موجودة 
۲٤‏ 

فيها.. وسارة حصل معاها نفس الكلام.. الاتنين كانوا شايفين إن ده 
الوضع الطبيعي.. الانشغال عن الآخر ده جزء من الكفاح في سبيل 
حياة أفضلء والطريقة الوحيدة لبناء أسرة سعيدة عايشة في بيت حلو 
وراكبة عربية حلوة وبتلبس لبس حلوء وهكذا.. وطبعا مفيش مشكلة 
في ده كله ودي طموحات طبيعية.. المشكلة هى إن المساحة الخالية 
من الطرف التاني كانت بتزيد بمرور الوقت» وإن الحياة المشتركة بين 
الطرفين ابتدت تتآكل وحجمها يصغر.. وهما بيجروا ورا الحاجات 
المهمّة الاتنين نسيوا الحاجات الأهم. 

المساحة المشتركة هي الجزء الخاص اللي بيطلعوا فيه بره معارك 
اة اليومية» وبيستمتعوا فيه يصحبة بغض؛ ويوا فيه اللداجات 
اللي بتقر ہم وتزود ارتباطهم.. از ء اللي بيفكرهم إن العلاقة الي 
بينهم فيها حاجة خاصة.. حاجة مش مرتبطة بأى عوامل خارجية 
بس اللي عارفينه وحاسين ببهك.. الخيط ده لو اتقطع.. الباب بيتفتح 
للتباعد التدريجى. 


حاجة تانية زقت في سكة التباعد غير المتعمد بين كريم وسارة» هي 
الطريقة اللي اتعاملوا بيها مع الضغوط اللي فرضتها عليهم ظروف ا حياة 
وتحدياتها. فيه فرق كبير بين الراجل والست في التعامل مع التوتر والضغط 


۱۲۵ 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





عالي جداء وده بيخليهم عرضة للاكتئاب مرتين أكتر من الرجالة.. 
الحاجات اللى ممكن الراجل يشوفها بسيطة وعادية ممكن الست تشوفها 
مؤشر حطر شديد. لأ كريم اتزنق كذا شهر ورا بعض وماكانش عارف 
يسدد الفواتير اللي عليهم» سارة ساعتها حست إن حياتهم بتنهار.. 
وبقت قلقانة جدا على المستقبل وخايفة من الى حيحصل .. وده خلاها 
اللي من كل حتة وانفجر فيها. 

رغم إن الرجالة والستات ممكن يوصلوا لنفس معدلات الغضب.. 
إلا إن الغضب عند الرجالة بيتحول لعدوانية أسرع وأكتر بكتير من 
الستات.. المركز المسؤول عن تفعيل الخوف والغضب والعدوانية 
في المخ. واللى اسمه «الأميجدلا»). حجمه أكر عند الراجل منه عند 
الست.. ده طبيعي لأن الغضب كان شعور مفيد للراجل في المهام 
اللي كان مسؤول عنها.. مفيد في الصيد وفي الحرب وي الدفاع عن 
قبيلته وعيلته.. المشكلة إن الراجل لو ابتدى يغضب بيبقى صعب 
قوق تر قف الغقسې ذه لات فرموتات الست سترون والفاسويريسين 
وبيحفزوا عنده الدافع للمواجهة. 

سارة عمرها ما حتنسى اليوم اللي كريم انفجر فيها أبدا.. عمرها 
ما شافته بيتصرف كده.. كأنه بقى في عام تاني.. كأنه عايز يغضب أكتر.. 
التأثير بتاع خلطة الهرمونات بيعمل حالة شبه الانتشاء عند الراجل. 
بتخليه یتادی في غضبه وما يهداش بسهولة» وليها حتى مصطلح معروف 
ب «الانتشاء على الغضب).. 328617 02 طقاط عGettin»..‏ الراجل لما 

بيوصل للمرحلة دي بيبقي عامل زي رشدي أباظة في فيلم «الزوجة 
۲٢‏ لا شادية قالت له مساء الخبر فقال ها «وكمان بتقول لي مساء 
الخير؟) وضربها بالقلم. 

الست في المقابل طورت قدرات كبيرة على امتصاص الغضب وحمل 
الخلاف. تاريخياء وزي ما قلنا قبل كده» الحفاظ على العلاقة كان أهم 
عند الست منه عند الراجل للأسباب المتعلقة بالقدرة على البقاء في 
العام البرّي اللي مليان مخاطر ما تقدرش تواجهها لوحدها.. علشان 
كده الجزء المسؤول عن التحكم في الغضب والمشاعر السلبية» واللٍ 
موجود في فص المخ الأمامى (16:مء 620181:م» نسبيا أكبر عند 
الست منه عند الراجل» وده بيخلي الست معظم الوقت محاول تعالج 
الأمور» وتلاقي حلول بعيد عن المواجهة قبل ما تروح في سكة الغضب 
العارم. 


رد الفعل العنيف بتاع كريم خلى سارة في أوقات كتير تسكت على 
حاجات بتضايقها.. أو تتجنب تفتح معاه مواضيع معينة مكن تودي 
في سكة توتر وردود عدوانية.. وشوية شوية مشاكل أساسية في العلاقة 
استخبت تحت مبدأ «اتقاء الشر»» وفضلت تكر من غير ماحد نحس .. 
وفي الوقت اللي سارة فيه كانت بتشتكي من رد الفعل العنيف بتاع 
كريم.. هو كان كان بيشتكي من حاجة سارة بتعملها ولا تقل عنفا 
عن رد فعله» وإن ا تياك من بره ألططف وأهدى.. الحاحة دي 
هى «البستفة العاطفية).. إيه هى البستفة العاطفية؟ تذكيره بالجرائم 
بالتقادم. 


يفف 

لعنة الذاكرة 

الرجالة والستات ذاكرتهم في الحقائق متساوية.. بس الستات 
عندهم قدرة أكبر من الرجالة على ربط اللأحداث بالمشاعر اللي كانوا 
بيحسوا بيها وقت الأحداث دي.. وكل ما التأثير العاطفى كان عالي كل 
ماأقظر لطدت ق الذاكره شك أتوى.. عار طول خمرها 
تفكر كريم بأول مرة خرجوا فيها مع بعض واتأخر عليها.. أو تالت 
يوم جواز لما كانوا في المطبخ والتعليق البايخ اللي قاله لما داق أول أكلة 
تطبخها في حياتها.. أو الليلة اللي كانت لسه راجعة فيها من المستشفى 
بعد الولادة وسابها ونزل مع أصحابه.. إلى آخره من المواقف العصيبة 
الى تخلي أي راجل يبقى في وسط هدومه من الكسوف. 


المشكلة الأكبر هي إن سارة وهي بتسترجع الحدث بتسترجع 
ما ساس المالاني اا ا . كأنها بتعيش التجربة تاني وهي 
بتحكيها.. ده طبعا بیخلي كريم يتلخبط وهو شايفها بتدمّع تاني» أو 
صوتہا بيعلى وتعبيرات وشها بتتغير وهي بتتكلم عن حاجة حصلت من 
سنين.. وأخيرا بتختم الرحلة العاطفية دي بمجموعة اتهامات بتؤكدها 
الأدلة اللي جابتها من ذاكرتها الحديدية.. زي مثلا «طول عمرك أناني 
ما يتفكورش غير ف نفسلت سن ..١‏ أو «إثف غمرك ما ست يبا ولا 
عملت لي حساب».. أو «هما الرجالة كده ما همش أمان).. وغيره.. 
وطبعا كريم ما بيعرفش يرد على سارة لآن الأدلة دامغة.. ولآن ذاكرته 
العاطفية في مستوى ذاكرة السمكة» فا بيعرفش يفتكر الأحداث اللى 
اتصرّف فيها بشكل مختلف وكان شهم وجدع.. وبيستسلم للاتهامات: 
وساعات حتى بيصدق إنه عامل كده فعلا ويبتدي يحس إن مفيش 
فايدة» وإنه حيفضل طول عمره متشاف على إن فيه حاجة غاط. 
۱۲۸ 

فرق تاني جوهري بين كريم وسارة في التعامل مع الضغوط وسبب 
مشاكل كتير بينهم هو نوع التعاطف اللي كل واحد فيهم بيظهره تجاه 
الآخر.. لما سارة بتفتح مع كريم موضوع مضايقهاء أو مشكلة بتواجههاء 
بيكون همها الأسامي إنه يحس بيها ويتعاطف معاها «وجدانيا».. يعني 
يوري ها إنه مقدر إحساسها أو متفهم شعورها.. بس الحقيقة كريم 
ما بيعرفش يعمل كده قوي.. هو بيتعاطف مع سارة وكل حاجة بس 
اعقلانيا».. يعني بياخد الشكوى بتاعة سارة ويبتدي يدور لما على حلول. 

الفرق ده مرتبط بحاجتين موجودين في المخ. الحاجة الأولانية هي 
مجموعة خلايا في المح »Mirror Neuron System) lan‏ أو اختصارا 
0 » ودي مسؤولة عما يسمى «التعاطف الوجداني»» ودي بتخل 
الشخص يتعاطف مع مشاعر الآخرين ويحس بيهم.. المنظومة دي بتخلينا 
نعكس الآحاسيس الل بنشوفها كأننا مراية للشخصن الى قدامتا.. 
حزن الشخص الل اا تول حزن عندناء.. شب الك 
الق قامعا يقل لنا.. سار كاليت تسرب من نفسهها ماعات ذا 
تشوف حد بيعيط وتلاقي نفسها عايزة تعيط هي كران.. ده تأثير منظومة 
ال «1/15»). من غير تأثير المنظومة دي البني آدم بيتحول للوح تلح 
أو حتة حجر.. وبيفقد القدرة على الإحساس بالآخر.. المنظومة دي 
موجودة علشان تقربنا من بعض» ولو الدور بتاعها مش موجود الباب 
بيتفتح للقسوة والقدرة على الإيذاء. 

الحاجة التانية هي منطقة في المخ اسمها (Temporoparietal Junction)‏ 
أو اختصارا (([1۴).. ودي مسؤولة عما يسمى «التعاطف العقلاني»).. 

ودې دورها إنها تحط حدود بين مشاعر الشخص وبين مشاعر الآخرين.. 
بتمنعنا من التأثر وبتحط حاجز قدام مشاعرنا الشخصية. وده مهم جدا 
لأنه بيحمينا من عدوى العواطف. وبيخلينا نقدر نتعامل مع المشاكل 
وندور ها على حلول عقلانية ومنطقية. المنظومتين دول موجودين عند 
الراجل والست» والاتنين بيشتغلوا بنفس الطريقة وبنفس بالترتيب.. 
ال /MN8(‏ بيشتغل الأول وبعدين ال «[15» بيشتغل وراه.. الفرق 
الأساسي بين الرجالة والستات هو إن الظروف اللي كل واحد فيهم 
اتحط فيها في الجزء الأولاني من حياتنا على الأرض خلته يعتمد بشكل 
أكبر على جزء من الاتنين» وبالتالىي كل واحد بقى عنده جزء بيشتغل 
أسرع من التاني.. وطبعا في حالة الرجالة.. الجزء التاني بيشتغل بسرعة 
جدا وبيلغي تأثير الجزء الآول. 


ده اللي بيخلى سارة في أحيان كتيرة تتجنن من كريم لما تفتح معاه 
موضوع مضايقها أو مشكلة بتواجههاء ويروح كريم طالع بكتالوج 
حلول واقتراحات وتوصيات لطريقة التعامل مع المشكلة دي. في 
الوقت اللي هي بتدور فيه على «الإحساس» هو بيديها «الحل».. هي 
عايزة «تعاطف) وهو عايز (ينجزا.. ده بيحول ضيق سارة لإحباط 
ويخليها تروح خابطاه واحد «بستفة عاطفية)» وتقول له (إنت عمرك 
ما فهمتني ولا حتفهمني).. كريم طبعا في اللحظة دي بيحس إن محه 
حيسيح وإن المنطق انتحر.. بس الحقيقة اللي ورا الستارة هي إن سارة 
بتكون لسّه تحت تأثير منظومة ال (8/.. بس كريم بيكون سبقها 
وشغال على منظومة ال ([12)». 


الحقيقة إن في الموضوع ده الستات أكثر ذكاء من الرجالة.. وأنا هنا 

باتكلم عن الذكاء العاطفي مش ال (10»).. جزء كبير جدا من المشاكل 
اللى بتشتكى منها الستات في العلاقات الزوجية بيبقوا عارفين إن حلوها 
ضعبة أو تی سماعات مش موجنو دة بسن آلستانت ييتساملرا بع دة 
وبيتأقلموا عليه.. الحاجة الوحيدة اللي بتساعدهم على التعايش مع الواقع 
الصعب هو التعاطف.. فكرة إنهم يطلعوا اللي جواهم وحد يوريلهم 
إنه حاسس بيهم ومقدر مشاعرهم.. ده بالنسبة هم كاي علشان يديلهم 
القوة والقدرة على مواصلة المعافرة.. علشان كده الستات مهم بالنسبة 
لهم قوي يفضفضوا ويشاركوا بعض.. وده السبب اللي بيخليهم يتكلموا 
أكتر بكتير من الرجالة. متوسط عدد الكلمات اللى بيقوها الراجل في 
اليوم آلاف كلمة.. متوسط عدد الكلمات اللي بتقوها الست في اليوء 
١‏ آلف كلمة.. ال ٠١‏ آلف كلمة الفرق دول لزوم التفريغ العاطفي. 


كريم وسارة عندهم نفس تركيبة المخ ونفس الأجزاء والمراكز.. 
لكن الظروف اللي اتحط فيها أجدادهم مئات الآلاف من السنين إدت 
أولوية لأجزاء معينة عند الراجل علشان تساعده على أداء الدور المطلوب 
مئدة دت أولوية اج اء اة عند الست علشاق ساعد ها عل ١دا‏ 
دورها.. النهارده طبعا الفروق دي ما بقاش ليها لازمة.. د 
وسارة بقوا بيلعبوا كل الأدوار وبالتبادل» وما بقاش فيه مبرر للاختلاف 
ده.. لكن تعمل إيه في السوفت وير القديم اللي لسه شغال ورا الستارة 
وبيآثر على تصرفاتہم وسلوكهم من غير ما يحسوا؟ 

شخص تاني 

حاجة تالتة بتسبب التباعد بين الراجل والست هي التباين في النمو 
الشخصي اللي بيحصل لكل واحد منهم بمرور الوقت.. كلنا على مر 
السنين بيحصل لنا تطور ونمو في شخصياتنا.. حاجات كتير بتأثر في 
النمو الشخصى ده.. الشغل» التجارب الحياتية» الأحداث المؤثرة الل 
تعدي عليناء إلخ. الحاجات دي بتزوّد وعينا وبتنمي معرفتاء وعل 
المدى الطويل بتغير نظرتنا للآأمور.. بس ساعات ده ما بيحصلش 
بشكل متوازن بين الراجل والست.. ساعات طرف بيحضل له نمو 
شخصي أكبر بكتير من الطرف التاني» وده يعمل فجوة بين الاتنين في 
التفكير والنظرة للأمور.. وساعات الاتنين بيحصل هم نمو شخصى 
بس في اتجاهات مختلفة ومتناقضة.. وساعات أحداث كبيرة بتظهر 
الاختلاف في منظومة القيم بتاعة طرف أو الطرفين» وتعمل خلل 
كبير في العلاقة.. خلينا نشوف ده بيحصل إزاي. 

لا كريم وسارة اتجوزوا.. كان في ندية وتوافق كبير في درجة الثقافة 
وحجم المعرفة.. الاتنين كانوا بيحبوا القراية وكانوا على درجة وعي 
عالية بالل بيحصل حواليهم» ودي حاجة زودت الانجذاب بينهم.. 
بس بمرور الوقت الاتنين ابتدوا يتحركوا في ا تجاهين مختلفين من النقطة 
اللي كانوا واقفين عندها. هو فضل يقرا ويتابع كل المعلومات اللي 
بتطلع في المجالات اللي هو مهتم بيها.. وهي انشغلت بواجباتها تجاه 
بيتها وولادها.. هو كان دايم)ا حريص إنه يبقى أحسن واحد في الى هو 
يعدلة» ونه كان میاه انار ل :طول القت کب مارات جلا 


+¢ + 


ويطور من نفسه.. هي قفلت نفسها على لستة الواجبات والمهام.. الطبخ 

والغسيل والمذاكرة وتمارين الولاد.. في الوقت اللي كريم كان عمال 
ينفتح على العالم الخارجي ويتعرض لأفكار مختلفة؛ سارة كانت عّالة 
تغرق في روتين يومي ما بيديلهاش فرصة تشوف أي حاجة مختلفة أو 
جديدة.. ويوم بعد يوم الهوة اللي بين الاتنين في المعرفة والتفكير كانت 
بتزيد وتكبر. 


التغيير الكبير اللي كان بيحصل لكريم في شخصيته ونظرته للأمور 
كان بيقابله تغيير حدود بيحصل لسارة اللي نظرتها للأمور ما اختلفتش 
اختلاف كبير عن الوقت اللي اتجوزوا فيه.. ده خلى التفاهم بينهم يقل.. 
كل واحد بقى بيبذل مجهود كبير علشان يشرح للتاني حاجات هو شايفها 
بديبية. لما كريم كان بيفتح موضوع مهم بالنسبة له وعايز ياخد ويدي 
فيه كان بيجيله إحباط كبير لأن سارة مش قادرة توفر له الندّية الى 
يدور عليهاء وما عندهاش العمق الكافي اللي يخليه يستمتع بالحوار 
معاها.. هي كان بقت بتتجنب النقاش لأنه طول الوقت كان بيحسسها 
إنها مش فاهمة حاجة وبيسفه من آراءهاء وده كان بيهز ثقتها في نفسها 
وبيسبب ها إحباط.. الموضوع ده خلى كريم يحاول يشبع الاحتياج 
ده بره العلاقة» وخلى سارة تحس إن كريم مش مقدرها ومش مقدر 
دورها.. كأن حبه ليها مرتبط بحجم ثقافتها وبس. 


فيه أمثلة كتير على التباين في النمو الشخص اللي بيبعد الراجل والست 
عن بعض.. الست اللي بتبتدي حياتها مع راجل وهي بتحلم إنه ياخد 
باله منها ويريحها ويوفر ها الحياة الكريمة اللي بتتمناها.. وبعدين تلاقي 
نفسها هي اللي بتشقى وتجري وبتبذل المجهود الأكبر علشان يقدروا 
يعيشوا في مستوى معقول.. طموحها العالي واجتهادها مقابل قدراته 

المحدودة ورضاه بالحد الأدنى بيعمل خلل في العلاقة اللى اتببت على 
توقعات معينة ما اتحققتش.. مثال تاني.. الطرف اللي بمرور الوقت 
بيدخل بتعمق في سكة الدين وبيبعد عن النقطة اللي كان هو وشريك 
حياته واقفين عندها ومتفقين عليها في الموضوع ده» ويبتدي يطلب 
من الطرف التاني الالتزام بحاجات الطرف ده بيكون مش مستعد ليها 
ومش مقتنع بيها بحكم تفكيره اللي ما اختلفش من ساعة الارتباط. 
واللي اختاروا بعض بناء عليه. مثال تالت ومهم ويستاهل ندخل فيه 
بالتفصيل شوية.. الاتنين اللي بيتعرٌ ضوا لأحداث تكشف عن وجود 
اختلاف كبير في منظومة قيمهم الأخلاقية. 


منظومة القيم 

كريم وسارة زي ملايين المصريين.. كانوا كافيين خيرهم شرهم 
وعايشين في حالهم بعيد عن السياسة والاقتصاد والهم الأزلي ده.. لم 
الثورة قامت انفجر بركان في البيت.. فجأة الاتنين لقوا نفسهم على طرفي 
نقيض في مواقفهم السياسية.. حد شايف إن اللي حصل ده كان لازم 
يحصل وإن البلد مش حينصلح حاها إلا بالتغيير الكبير ده.. والطرف 
التاني شايف إن اللي حصل ده مشكلة كبيرة وخراب مستعجل وكفاية 
لحد كده.. الموضوع خد بعد في منتهى الخطورة لأن الخناقة اللي على 
الثورة كانت الناس شايفاها خناقة على الصح والغلط.. يعني موضوع 
أخلاقي مرتبط بالقيم والمبادئ. 

آنا طبعا مش مجنون علشان أقول مين كان مؤيد ومين كان معارض.. 
بس الحقيقة إن الموضوع ده مش مهم خالص.. لأن ورا الستارة كان 
فيه دوافع قوية جدا بتخلي كل واحد فيهم يتبنى الموقف اللي خده.. 
الدوافع دي مالحاش دعوة على الإطلاق بالأحداث اللي كانت بتحصل 
ولا بالشخصيات اللي كانت في وسط الأحداث دي» ولا برأي كريم 
وسارة فيهم.. الدوافع دي كانت مرتبطة بالتركيبة الأساسية لمنظومة 
القيم بتاعة كل واحد فيهم. 

الباحثين في علم النفس الاجتماعي في عدد من الجامعات في أمريكا كانوا 
مشغولين بالطريقة اللي البني آدمين بيصدروا بيها أحكامهم الأخلاقية.. 
وإزاي ده بينعكس على اتجاهاتهم السياسية.. والنتيجة اللي وصلو الما 
كشفت عن تفسير للمشكلة اللي كريم وسارة وناس كتير وقعت فيها 
في الكام سنة اللي بعد الثورة» واللي بتتلخص في استغرابنا من الناس 
اللي خدوا مواقف مخالفة لمواقفنا السياسية.. إزاي الناس دول الى هما 
أصعاب عدر تا رهلا اتر اسايشية معأنا ارقت د كله وزسنا مثر 
شايفين الاختلافات الجوهرية اللي بينا وبينهم؟ 

البحث نتيجته بتقول إن في خمس محركات أخلاقية أساسية موجودة 
عند كل البني أدمين ومزروعة جوانا من قبل حتى ما نتولد.. الخمس 
دوافع دول هما اللي بيحركوا عواطفنا وبيآثروا على سلوكنا وبيخلونا 
نصدر أحكام أخلاقية على سلوكيات الآخرين. 

الدافع الأخلاقي الأول هو رفضنا لفكرة إيذاء الآخر وإحساسنا 
بوجود شيء بيربطنا بيه حتى لو كان الآخر ده حد ما نعرفوش.. 

دة المسهى بتاعه (04۲1«8).. أي حد فينا مثلا بيشوف فيديو لحد بيتعرض 
للإيذاء حتى لو في مكان تاني من العام بيلاقي من جواه إحساس 
بالرفض والاستنكار للفعل ده. 

الدافع الأخلاقي التاني هو فكرة العدالة والإنصاف (5و5ع1210).. 
ده متعلق بميلنا ورغبتنا في تحقيق العدل والمساواة بين الناس» ومسألة 
الإنصاف اللى بتتلخص في المقولة اللي كل الأديان مبنية عليها: حب 
لأخيك ما تحب لنفساك». ۰ 


الدافع الأخلاقي التالت هو الانتماء والولاء 11:9 هنإه.1».. احتياجنا 


إننا نبقى داي| جزء من كل .. العيلة» القبيلة» النادي» الوطن.. وما يستتبعه 
ده من إظهار الولاء للمجموعة اللي بننتمي ليها والدفاع عن مصا حها. 


الدافع الأخلاقي الرابع هو احترام السلطة (110101167ث )ا وده مر ترط 
باحتياج عند البني أدمين للنظام.. لو جود مر جعية بتحط القواعد وبتشاور 
على الطريق الصحيح وبتمنع الفوضى والتفسخ. 

الدافع الأخلاقي الخامس هو النقاء والتطهر (]532011).. ده بيعبر عن 
دافع عميق عند البني آدمين للارتقاء والترفع عن الانحلال والانحدار.. 
إحنا بنربط ده في ذهننا معظم الوقت بالشهوات والاحتياجات.. بس 
هو مفهوم أوسع من كده شوية.. ده كل شىء متعلق بمسألة كبت 
الرغبات أو السيطرة على الأهواء.. زي مثلا التطهر بالسيطرة على 
الشهوات الجنسية أو التطهر بالأكل الصحي. 


اللي الدراسة أظهرته هو إن الناس بينقسموا لنوعين فيا يخص التعامل 

الأول والتاني» واللي هما الاهتمام بالآخر والعدالة والإنصاف.. بس 
الاختلاف الكبير بيبان في مواقفهم من ال ۲ دوافع التانيين.. النوع الأول 
ما بيحطش وزن كبير قوي للدوافع دي» وخاصة لو أدت إلى تعدي على 
الدافعين الأولانيين.. النوع التاني بيحط قيمة كبيرة على الدوافع التلاتة 
الأخرانيين» وبيديلهم أولوية لو تعارضوا مع الدافعين الأولانيين. 

ده اللي بيفسر ليه الناس اللي ضد الثورة مثلا ممكن يطالبوا بالقسوة 
الشديدة في التعامل مع المتظاهرين.. لأن قيمة عدم الإيذاء هنا بتاخد 
أهمية أقل من قيمة الحفاظ على النظام واحترام السلطة.. وبرضه بيفسر 
ليه المنتقدين للثورة كانوا بيتهموا الثوار بالتفسخ الأخلاقي أو بعدم 
إدراكهم لخطورة الفوضى.. القيم المهددة هنا هي احترام السلطة والنقاء 
والتطهر.. ومن الناحية التانية مؤيدي الثورة بيشوفوا الناس التانية 
عندهم من السلطة والحفاظ على الموجود.. أو لأن التغيير والتجديد 
أعلى في القيمة من الولاء لمنظومة بالية.. وهكذا. 


الدراسة دي أوجدت تفسير للظاهرة اللي موجودة في كل حتة في 
الدنيا فيها بحص السياسة» واللى هي وجود حزبين كبار واحد منهم بيتبنى 
القيم الليبرالية (أهمية كبيرة للدوافع ١‏ و۲» وأهمية أقل للدوافع ؟ و؛ 
وه) وحزب بيتبنى القيم المحافظة (التلات دوافع الأخرانيين أهم من 
الاتنين الأولانيين).. بس الجزء المثير في الدراسة دي والنتيجة الأهم 
هي الاكتشاف إن توجهاتنا الأخلاقية» وبالتالي انتماءاتنا السياسية. 
مزروعة بعمق في تركيبتنا النفسية.. وتأثيرها بيكون طاغي علينا وعلى 
قراراتناء بغض النظر عن الأحداث اللي بتحصل وعن الناس اللي في 
وسط الأحداث دي. 

اللي الدراسة وصلت له هو إننا بناخد قراراتنا بناء على الميول اللي 
مزروعة جوانا دي» وبعدين بنلافي ها التبرير المنطقي والتفسير العقلاني. 
البرادعي ومين بيكرهه في الجوز دول.. اللي كان بيحبه حبه من قبل 
ما يشوفه ویعرفه» واللى كرهه كرهه من قبل ما يشوفه ويسمعه.. الحب 
والكره ده مش مرتبط بالبرادعي خالص.. عاطفة الاتنين تجاه الدكتور 
البرادعي اللي بيحركها منظومة قيمهم وميوهم اللي مزروعة جواهم. 
واللى البرادعي بمواقفه إما إنه بيمثلها أو بيقف على النقيض منهاء 
وطبعا ده ينطبق على كل الشخصيات التانية والأحداث اللي حصلت 
في الوقت الصعب والمهم في تاريخ البلد دي. 


إذن.. فيه حاجات كتير ساهمت في التباعد اللي حصل بين كريم 
وسارة.. الخلافات السياسية.. والتباين في النمو النفسى.. والخناقات 
العاطفية.. وتاكل الحياة المشتركة اللى بينهم.. بس كل الحاجات دي 
كان ممكن يكون ليها حلول لو اتشافت واتناقشت بهدوء.. إيه اللي منع 
ده؟ العقبة الأساسية والسبب اللى بيلعب الدور الأكبر في إن الحاجات 
دي تتحول لمسببات طلاق هو السموم الأربعة اللي بيشتغلوا من ورا 
الستارة» وبيخلوا التعامل مع المشاكل دي شبه مستحيل.. قبل ما نعرف 
إيه هي السموم الأربعة لازم نتعرف الأول على د. جوتمان. 

السموم الأربعة 

جون جوتمان دكتور علم نفس وأحد أهم الباحثين في جال العلاقات 
الزوجية.. السؤال الأساسى اللى كان بيحاول يجاوب عليه هو.. إيه الل 
يخل العلاقات الزوجية تنجح وإيه اللي بيخليها تفشل؟ علشان يقدر 
يجاوب على السؤال ده د. جوتمان أسس معمل عبارة عن شقة بيخلى 
الأزواج يعيشوا فيها لفترة» ويراقب سلوكهم وتصرفاتهم؛ ومن خلال 
المعلومات اللى بيجمعها قدر يحط إيده على مؤشرات أساسية بتوري 
مدى استقرار العلاقة الزوجية وفرص نجاحها.. هو وفريق العمل 
بتاعه قدروا من خلال المعلومات اللي جمعوها والنتايج اللي وصلو الما 
إنهم يتنبأوا بمعدلات الفشل والطلاق في العلاقات اللي كانوا بيدرسوها 
بدرجة دقة عالية جدا.. بمراقبة زوجين بيتكلموا لمدة ١١‏ دقيقة عن 
خلاف مستمر بينهم.. جوتمان بيقدر يتنبا ما إذا كانوا الزوجين دول 
حيستمروا مع بعض ولا حيطلقوا بدرجة دقة ./۸٥‏ 

جوتمان في أبحاثه لاحظ إن فيه أربع سلوكيات سلبية بتشكل 
خطر كبير على أي علاقة إنسانية.. ونتايج أبحاثه أكدت إن 
علاقات كتير بتنتهى بالفشل نتيجة لأن أحد أطراف العلاقة» أو 
الطرفين» بيستخدموا السلوكيات دي في النقاش بينهم حوالين 
الخلافات والمشاكل. جوتمان سمى السلوكيات دي «فرسان نباية 
العام الأربعة») «(The Four Horsemen ofthe Apocalypse»‏ وده 
مصطلح متاخد من العهد القديم.. وعلشان تبقى المسألة سهلة 
وبسيطة احنا حنسميهم السموم الأربعة. 

السم الأول هو «اللوم».. واللوم هو ال هجوم الشخصى على الطرف 
التاني واتهامه بإنه السبب في مشكلة ما.. وده مختلف عن الانتقاد.. 
الانتقاد بيكون الكلام فيه عن الحدث أو السلوك اللي نتح عنه مشكلة.. 
لكن اللوم الكلام فيه بيكون عن إن الشخص هو المشكلة والحدث هو 
نتيجة طبيعية متوقعة من الشخص ده لأنه هو عامل كده. 
المدرسة وسارة تقول له «إنت دايا ما بتفكرش غير في شغلك بس .. 
إحنا مش من أولوياتك».. هنا المشكلة ما بقتش إن كريم اتأخر.. 
المشكلة بقت كريم نفسه.. الخلل فيه هو وفي طريقة تفكيره.. الانتقاد 
في المقابل مش بيركز على الشخص لكن بيبص على السلوك في موقف 
حدد.. زې مثلا لو كانت سارة قالت له «لما ما بتتحضرش المناسبات 
المهمة لابنك بيزعل وبيفتكر إنك مش مهتم بيه».. هنا التركيز بيكون 
على الحاجة اللي حصلت وعلى نتايجها.. الشخص نفسه ما فيهوش 

السم التاني هو «الازدراء».. التريقة.. التقليد باستهزاء.. التسفيه من 
6 . اللعب بطريقة ة الكلام علشان تبان سخيفة.. المشكلة في الازدراء 
ر ا سر يا ا عمد كك کاک المهم 
في الازدراء إنك توجع اللي قدامك وتنزل من قيمته.. زي مثلا لما سارة 
تيجي تعاتب كريم على حاجة فيرد عليها ويقول «آه.. المناحة حتشتغل 
وحانسمع نشيد الصباح .. اتفضلي اطربيني". أو ایکون فبه شاف 


في الرأي بين الاتنين وكريم ب: مساك برآيهء فسارة تقو له اطبعا وهو 
إنت خا ادا امین یا بو الع يقي . وکا 

النتايج اللي جوتمان وصل ا بتقول إن السم ده هو الأقوى» ومن 
أكتر الحاجات اللي بتودي للطلاق» والسبب واضح جدا.. الازدراء 
نتيجته الطبيعية هي فقدان الاحترام.. لما طرف يحاول طول الوقت 
يوصل للطرف التاني إنه ما بيحترمهوش.. الطرف التاني حيوصل 
لحاجة من الاتنين» إما إنه حيفضل فى العلاقة ويفقد احترامه لنفسه. 
أو حيحافظ على احترامه لنفسه ويمشي.. الحاجة الغريبة في موضوع 
الازدراء ده إن جوتمان اكتشف إن الأزواج اللي علاقتهم فيها السم 
ده بيكونوا عرضة أكتر من غيرهم للإصابة بالأمراض المعدية.. ورا 
الستارة.. جهاز المناعة بيتأثر لما الشخص يفقد الاحترام والاعتزاز 
بالذات. 


السم التالت هو «التبرير).. إن الشخص يدافع عن سلوكه ويبرره.. 
ويدور على الحجج والأسباب اللي بتخليه يعمل اللي بيعمله.. والتبرير 
دايا بيحتاج شاعة نعلق عليها أسباب سلوكناء ودايها الشماعة بتبقى 
حد تاني أو حاجة بره نطاق سيطرتنا وتحكمنا.. الفكرة هنا هي إن اللي 
بيبرر يحاول يبعد عن نفسه المسؤولية ويحملها لحد تاني. 

سارة: إنت قلت لي إنك رايح تزور مامتك والحقيقة إنك كنت 
خارج مع أصحابك. 


كريم: ما هو لو كنت قلت لك إني خارج مع أصحابي كان حيتعمل 
إمتى؟ وليه خارجين من غير الستات؟ وبتروحوا فين؟ خنقة ماهاش 


بها 


لازمة. 


١١ 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





الشرير كان وسيلة فعالة لمقابلة أي شكوى بشكوى مضادة.. لما 
كريم مثلا يشتكي إنه لقى القميص اللي عايز يلبسه مش نضيف» تقوم 
سارة تشتكي إنه بيلبس ۲ قمصان في اليوم وإنها مش ملاحقة عليه.. 
وهكذا. المعضلة في التبرير إنه ما بيحلش المشاكل.. بالعكس بيعقدها 
ز باد لأنه بيفتح الباب للتنافس على الشكوى» ولأنه بيخ طرف 
يلعب دور الضحية وبالتالي بيفقد العلاقة توازنها ونديتها. 

السم الرابع والأخير هو «الانسحاب».. والانسحاب بيحصل لما حد 
ينزل الستارة ويبطل يتفاعل مع اللي قدامه.. بينعزل عاطفيا وبيختفي .. 
حتى وهو لسه قاعد.. بيبني حوالين نفسه حيطة عالية تمنع الطرف التاني 
إنه يعرف هو بيفكر في إيه» أو حاسس بإيه» أو عايز إيه؟ السلوك هنا 
هو السكوت.. تغيير الموضوع.. عدم الرد على الأسئلة.. أو حتى إن 
الشخص يمشي فعلا ويسيب المناقشة. الطرف اللي بينسحب ويقفل 
على نفسه بيدي انطباع إنه مش مهتم وإنه مش فارق معاه» مع إن في 
أغلب الأحيان ده ما بيكونش الوضع. 


جرا فف إن ۸١‏ من الل سمسلكر | اللو دهد ورجا 
السبب هو إن الرجالة بيفضلوا يخبوا عواطفهم» وكتير منهم ما بيعرفش 
يتعامل مع العواطف اللي بتظهرها الستات.. الحل هو إنه يسكت.. 
يمكن لما يعمل كده الست كان تسكت وترجع الحياة لطبيعتها.. ده 
طبعا ما بيحلش المشكلة» وزي ما قلنا بيدي انطباع للطرف التاني بعدم 
الاهتمام. 


واتنين فيهم دفاع وسلبية.. اللوم والازدراء سموم هجومية.. الطرف 
اللي بيعملها بيحاول ياخد زمام الأمور في إيديه وبيحاول يسيطر.. 

التبرير والانسحاب سموم سلبية.. الطرف اللي بيعملها بيحاول يتجنب 
المواجهة» أو بيحاول يحمي نفسه من آثارها وتبعاتها.. بس كل سم من 
السموم الأربعة بيزؤد المشكلة وبيكبر المواضيع» وبيكون حجّة للطرف 
التاني إنه يستخدم نفس السم أو سم تاني من الأربع سموم.. كلنا الحقيقة 
بنلجأ أحيانا لسم من السموم الأربعة في تعاملنا مع الآخرين.. بس 
كل واحد فينا شاطر قوي في سم منهم.. تقدر تقول إن كل واحد فينا 
بيتخصص في سم أو اتنين من الأربع سموم دول. 

في الحالة بتاعتنا سارة كانت متخصصة في اللوم.. اهتمامها بالتفاصيل 
وذاكرتها الحديدية ورغبتها في السيطرة وحفظ النظام خلوا السم ده 
يبقى أكتر واحد مناسب ليها.. كريم في المقابل كان بيستخدم سمين من 
الأربعة.. لما سارة بتكون عدوانية ودايسة جامد كريم بيشوف إن خير 
وسيلة للدفاع هي ال هجوم, وبيستخدم الازدراء.. لأنه ما بيعرفش يفتكر 
كل حاجة وغه مش مرتب قوي زي سارة» فبيلجأ للتريقة والتسفيه.. 
بس لما سارة بتكون في وصلة بستفة عاطفية ودموعها نازلة زي المطر؛ 
كريم بيفضل الانسحاب وبيعمل نفسه ما بيسمعش وما بيتكلمش 
على أمل إن العاصفة تعدي بسلام. 

تراكم المشاكل والتباعد اللي حصل بين كريم وسارة خلى طعم 
الحياة مرّه ووصّل الأمور لنقطة أصبح الاستمرار فيها بنفس النمط 
مستحيل.. سارة كانت الطرف اللي حس بالوجع أكتر.. علشان كده 
هي اللي أعلنت عدم رضاها عن الوضع وطلبت إن العلاقة تنتهي.. 
هل الطلب ده كان رغبة حقيقية في الانفصال؟ 

ده الي حنشوفه في الفصل الحاي. 

٠ مفترق الطرق‎ ٠ 


هي صحيح سارة طلبت الطلاق في الفصل اللي فات.. بس الطلاق 
ما حصلش . في كتير من العلاقات الزوجية الأهل والأصدقاء بيتدخلوا 
وبيحاولوا يعقلوا الطرفين ويفكروهم بالعشرة والولاد والنتايج المرعبة 
لو البيت اتهد. كريم وسارة استجابوا للمحاولات دي.. كل واحد 
منهم فكر في ال موضوع وحسب حسبته» والاتنين لقوا إن تمن الخروج 
من العلاقة أعلى بكتير من تمن البقاء فيهاء وقرروا إنهم يستمروا مع 
بعض.. طبعا الخلافات اللي بينهم ما انتهتش.. بس كل طرف بقى 
بيحاول «يستحمل» الطرف التاني.. و«يتغاضى) عن الحاجات الى 
مش عاجباه.. و(يضحي») بجزء من الأحلام اللي كانت في دماغه عن 
شكل العلاقة الزوجية.. كل ده علشان المركب تمشي والحياة تستمر. 
الانفجار الصغير اللي بيحصل لما طرف يحس إنه بعد عن الطرف 
التاني» ويعلن عدم رضاه عن الطريقة اللي الأمور ماشية بيها؛ ساعات 
٤۵‏ 
للمزيد من الروايات والكتب الحصرية 


انضموا لجروب ساحر الكتب 
او زيارة موقعنا sa'7eralkutub.com‏ 





كتير خسايره بتبقى محدودة.. ورغم إن شبح الطلاق بيظهر في الوقت 
ده إلا إن رد الفعل الطبيعي للزوجين هو محاولة اجتنابه» وخصوصا 
لو فيه أطفال.. وغالبا ذه بينقل العلاقة لمرحلة التعايش.. دى المرحلة 
اللي بتتبني على «الااستح|ال» و«التغاضى» و«التضحية».. لكن لما طرف 
من الاتنين بيحس إنه بعد عن نفسه؛ هنا الموضوع بيبقى أكثر خطورة.. 
ده اللي بيودي لل انفجار الكبير. 


الانفحار الكبير 

المشكلة المرة دي حصلت مع كريم.. بعد سنين من التعايش واهدوء 
النسبي كريم ابتدى يتغيّر.. في الأول اشتكى إنه زهقان وحاسس بملل 
في حياته.. بعد شوية أعلن التمرد على الشغل وقال إنه عايز يعمل حاجة 
مختلفة.. لما سارة سألته إيه سر التغيير ده قال ها إنه بقى عامل زي الطور 
في الساقية» وإن حياته ما بقاش ليها معنى.. الشغل اللى كان بالنسبة 
له أهم حاجة بقى مشوار عذاب يومي.. ومن كل الحاجات اللي كان 
ابتدى يدور على شغل تاني ويحاول يكسر روتين حياته باي طريقة.. 
بس لما كل المحاولات بتاعته باءت بالفشل» دخل في مود إحباط وبقى 
عصبى ومش طايق نفسه ولا طايق حد.. ودي كانت جرد البداية. 

بعد شوية.. حصل تغيير جديد في سلوك كريم.. فجأة الروح دبت 
فيه تاني.. وبعد الإإحباط والاكتئاب رجع يبتم بشكله وبلبسه. وابتدى 
يجري ورا الموضة ويشتري حاجات مش متناسبة لا مع سنه ولا مع 

إمكانياته.. خروجاته زادت مع ناس غريبة بره دايرة أصدقاؤهم العادية, 
وبقى بيلاقي ألف حجة علشان ما ياخدش سارة معاه.. نص وقته بقى 
رايح على التليفون والنص التاني على الفيسبوك.. بيحط صور غريبة 
وبيعمل بوستات أغرب.. واللى زاد وغطى حكاية الموتوسيكل.. سارة 
سمعت عن الهفة الى بتيجي للرجالة وتخليهم يعملوا حاجات غريبة.. 
بس نشتري موتوسيكل وإحنا مش عارفين نكمل مصاريف الشهر؟ 
دي مش هفة.. ده خلل نفسبي! ! 

طبعا مع كل أعراض المراهقة المتأخرة اللي ظهرت دي سارة ابتدت 
تقلق وتحس إن فيه حاجة مش مظبوطة.. وكان عندها حق. 

في يوم كانت قاعدة وتليفون كريم قدامها.. لما التليفون رن ظهر 
اسم واحدة ما تعرفهاش.. ولا سألته عنها قال ها إنها زميلته الجديدة 
وإنها بتكلمه علشان تسأله عن حاجات في الشغل.. طبعا كل أجهزة 
الإنذار ضربت في عقل سارة» وإحساسها الداخلي قال لا إن الموضوع 
أكبر من كده بكتير.. من غير ما ندخل في تفاصيل تفتح عين الستات على 
الطرق المتاحة للتجسس على أزواجهم.. سارة قدرت توصل حقيقة 
الموضوع.. واتضح إن كريم بيلعب بديله.. الست اللي كانت بتكلمه 
طلعت فعلا زميلته في الشغل.. بس الموضوع تطور وخد أبعاد أكتر 
من الزمالة» وسارة واجهته بالحقيقة.. واعترف. 

اعتراف كريم مش بس كان صادم لسارة.. ده كان جارح كمان.. 
سارة افتكرت إنا لما تواجهه بالحقيقة حيحس بالذنب ويرجع خطوة 
لورا ويحاول يدافع عن نفسه بعد ما اتكشف.. بس الحقيقة إن اللي 
حصل كان العكس تماما.. كريم ما ظهرش عليه أي إحساس بالذنب 

٤۷ 


للمزيد من الروايات والكتب الحصرية 
انضموا لجروب ساحر الكتب 
او زيارة موقعنا sa'7eralkutub.com‏ 





أو أي مؤشر بيقول إنه غلطان أو ندمان.. رده المذهل على سارة كان 
إنه مستحمل بقاله فترة كبيرة وإنه مش سعيد في حياته.. وإن عنده 
احتباجات كثير سارة مش بتعرف تديباله.. وإن الأحسن إن كل واحذ 
فيهم يروح لحاله لأنه مش قادر يكمّل «الكذبة الكبيرة» اللي هو عايش 
فيها.. في اللحظة دي سارة حست إنها واقفة قدام واحد ما تعرفوش .. 


اجه عقو قه اول ةا 


الأزمة الشهرة 

الآزمة الى حصلت فى الفصل اللى فات كانت المواجهة فيها بين 
سارة وكريم.. أزمة اختلاف في التفكير والتصرفات عملت مسافة 
بينهم ما الاتنين.. لكن المرة دي اللي حصل هو إن الأزمة كانت جوه 
كريم» والمواجهة كانت بينه وبين نفسه.. المسافة اللي اتخلقت والتباعد 
الل حتصل كان بين کریم الل موجود عل أرض الواقع وبين كريم تاني 
بيحاول يبقى مو جود ومش عارف.. ده الانفجار الكبير.. دي الحاجة 


عل فكس الاخعقاد السات أزمة تف العمر تجربة نفسية مش 
مرتبطة بسن معين.. الناس بتسّميها كده لأنها بتحصل معظم الوقت في 
المرحلة السنية دي.. يمكن لأا بتحتاج قدر كبير من التراكمات النفسية 
قبل ما تظهر وتأثيرها يبان على الشخص. في كل الأحوال هي لحظة 
إدراك ووعي بتعمل هزة كبيرة في الشخصية وفي النظرة العامة على 
الحياة» وبتحط الشخص عند مفترق طرق ممكن يكون بداية تغتر كبير. 

الأزمة بتحصل لما الشخص بيتمرّد على حياته.. لما بيبقى فيه عنده 
احتياجات أساسية ما عرفش يلبيها بالطريقة اللي هو عايش بيهاء فبتحصل 
خناقة داخلية بینه وبين نفسه خلاصتها إن فيه صوت بيطلع من جواه 
ويقول له «الدنيا مش حينفع تستمر بالشكل ده).. طبعا ماحدش بيبقى 
واعى بالخناقة دي.. كل ده بيحصل ورا الستارة.. في العقل الباطن.. 
اللي بنشوفه بس هو الأعراض الناتجة عن الخناقة.. الإحساس بالملل أو 
فقدان المعنى في الحياة.. الدخول في مرحلة إحباط أو اكتئاب.. الغضب 
الشديد على الظروف وعلى الناس وعلى نفسه.. الرغبة الشديدة في 
تغيير كبير.. وهكذا. 

ساعات لما الشخص بيثور على حياته اللي فاتت بيبالغ في البعد عنها 
بتصرفات وعلاقات تساعده مهرب من الواقع اللي رافضه.. التجربة 
العاطفية اللى تخل قلبنا يدق تاني.. اللبس الى كان نفسنا نلبسه وكنا 
خايفين من كلام الناس.. الصورة اللي بنتمرّد بيها على الانطباع السائد 
اللي الناس واخداه عنا.. التجارب اللي كانت في خيالنا وما كانش عندنا 
الشجاعة نعيشها.. وهكذا. كل دي مؤشرات وعلامات بتقول إن 
الشخص ده واقف عند مفترق الطرق وبيدور على معنى جديد حياته. 

فيه ٣‏ دوافع نفسية ممكن توصلنا عند مفترق الطرق.. أشباح 
الماضي.. وقسوة الحاضر.. ورعب المستقبل.. خلينا نبص عليهم واحدة 
واحدة. 

المؤثر الأول: أشباح الماضي 

من ال ٣‏ دوافع اللي ذكرناهم؛ مرحلة الطفولة بتلعب الدور الأكبر 
في معظم أزمات منتصف العمر.. علشان كده إحنا حندي الدافع ده 
مساحة أكبر بكتير من الدوافع التانية. 

مرحلة الطفولة هي المصدر الأسامي للاحتياجات اللي ما اتلبتش 
في حياتنا.. كل المشاكل اللي بتحصل لنا وإحنا صغيرين بترجع تظهر 
على السطح تاني في الوقت ده وتفرض نفسها.. كلنا لما جينا للدنيا 
ما اخترناش إحنا مين.. كنا محكومين بحاجات كتير مش في إيدنا.. 
من جيناتنا. . للعيلة اللى اتولدنا في وسطها.. للثقافة اللى اتربينا عليها.. 
رکا كل الخخانبات دی شکلت تنيخصياتنا من قبل تی هأ رف 
نفكر ونحكم على الأمور بشكل سليم. 

الطريقة اللى أهالينا عاملونا بيها زرعت جوانا معتقدات وخلتنا 
ادق حاسات عن تفسقا وعن الدنيآ الل حوالينا مش بالمر وود 
تكون حقيقية.. والدنيا ما استنتناش نكبر ونفهم ونقيّم المعتقدات دي 
بشكل سليم.. كل اللي قدرنا نعمله هو إننا نتعامل مع الواقع بتاعنا 
بفكرنا المحدود وخبرتنا القليلة» ونحاول نحمي نفسنا ونتعامل مع 
الضفواهل والسحديات بتاء عل الصورة الل كر تاها عن تفسناء. ونلا 
سلوكنا ما كانش بيدينا النتايج اللي بندور عليهاء كنا بنفضل نحاول 
ونكرر السلوك ده على آمل إن اللي إحنا عايزينه يحصل.. وبمرور الوقت 
وتكرار الإحباطات بييجي اليوم اللي بندرك فيه إن اللي بنعمله مش 
حيدينا اللي بندور عليه» وساعتها بنبتدي نتمرد ونسعى للتغيير. 

مثال على الكلام ده الطفل اللي اتقال له إنه مش حيفلح.. ولما كبر 
قعد طول عمره يجري ورا النجاح ويحاول يثبت لنفسه وللي حواليه 


إنجازاته ونجاحاته» حتى عيلته وأصحابه.. وكل مرة كان بيحقق فيها 
نجاح جديد كان بيلاقي نفسه لسه مش سعيد ومش راضي ويجري 
على اللي بعده.. لحد ما في يوم يكتشف إنه مش بيشبع وإن الدايرة 
ما بتخلصش.. ويلاقي نفسه بيسأل: هو آنا إمتى ححس إني ناجح 
بجد؟ إمتى حيبقى النجاح اللي حققته كفاية؟ والإجابة غالبا بتكون 
الامش حيحصل » . 

ورا الستارة» المشكلة بتكون إن الشخص الوحيد اللي كان مهم 
يشوف النجاح ده ويصدق إنه كان غلطان في حكمه على الولد الصغير 
ما بقاش موجود.. ممكن يكون الآب» وممكن تكون الأم» أو أي حد 
كان له تأثير كبير في حياته وهو صغير.. أي حد تاني بيقول للشخص ده 
إنت نجحت خلاص وحققت ذاتك ما بیصدقوش» ولا حتى بيصدق 
النجاح اللي شافه بعينيه.. الصورة الذهنية اللي اتكونت بدري قوي في 
دماغ الطفل ده عن نفسه من خلال الناس المهمين في حياته شكلت 
تركيبته» وبقت حور سلوکه» وزرعت جواه عطش ما بيخلصش لاحتياج 
أساسي ماعرفش ياخده لما كان طفل . 

البنت اللي اتحرمت من الحنان وهي صغيرة وصدقت إن ما حدش 
بيحبهاء لما كبرت فضلت تجبري من علاقة للتانية تدور على الحب اللي 
افتقدته ومفيش ولا علاقة عوّضتها عن اللي راح منها. الراجل اللي 

عاش طول عمره ياخد قيمته من احتياج الناس له» وقضى حياته يدي للي 
حواليه ويلبى احتياجات الناس التانية» في الآخر اكتشف إن الشخص 
الوحيد اللي ما قدرش يلبي احتياجاته هو نفسه. البنت اللي اتربت على 
إنها العاقلة اللي بتتحمل المسؤولية: ولبست الدور وعاشته واتحرمت 
من القدرة على إنها تستمتع وتعيش بتلقائية وعفوية.. الراجل اللي افتقد 
الإحساس بالأمان» وقعد سنين يجري ورا الفلوس» وبعد ما عمل 
اکر ھچ الى كفسه اس کاک وم کی کل دال نيسيك | جد 
مفترق الطرق ويدركوا إن بقالهم سنين بيشربوا مية بحر ما بترويش 


عطشهم» وإنهم لو كمّلوا بالشكل ده مفيش حاجة حتتغير. 


احتياجات منسية 


احتياجاتنا اللى ما اتلبتش وإحنا صغيرين ما بتتسيش.. بتفضل 
موجودة جوانا.. ساعات بنفضل نحاول نحققها وما بنعرفش» زي 
الأمثلة اللي فوق دي.. بس ساعات تانية بنحاول نعيش من غيرها.. 
ولا بنفشل.. والوجع يبقى فوق الاحتمال. الاحتياجات دي بتفرض 
نفسها تاني بقوة» وبتجبرنا إننا ننتبه ها ونحققها. 

كريم مثال جيد على النوع التاني ده.. الغياب المستمر للأم والأب 
في السنين الأولى من حياته حرمه من الإحساس بالأمان. ورسّخ في 
عقله الباطن فكرة إنه اتساب وإن أهله تخلوا عنه.. وعلشان يتغلب 
على الوجع والخوف اللي اتربى جواه نتيجة للاعتقاد الزائف ده» كريم 
فرر إنه يبني شخصية مستقلة وما يستناش الاهتهام من حد.. وحيث إن 

العواطف هى الحاجة اللى حتربطه بالآخرين.. يبقى دي حتكون نقطة 
تاني.. علشان كده كريم كان لازم يتحكم في عواطفه ويستبعدها وما 
يسيبهاش تأثر فيه.. ورغم إن سارة حاولت سنين طويلة تديله الاهتمام 
وتسسسه بالآمان, إلا إنه كان للأسف بتى حيظة عالية علشان ميه 
من الوجع اللي ممكن بيجي من الناس وقفل السكة عليها. 

والتعبير عن العواطف.. لكن ورا الستارة الاحتياح فضل موجود.. ولأنه 
احتياج أساسى مرتبط بطبيعتنا الإنسانية؛ فده عمل خلل في التوازن في 
حياته.. وبمرور الوقت الخلل ده تأثيره فضل یکر لحد ما فرض نفسه 
عليه وخلاه يثمرّد على الشكل اللى عاش بيه حياته. 


إستراتيجية «الاستقلال» و«السيطرة على العواطف» اللي كريم 
استخدمها أثبتت بعد سنين طويلة عجزها عن قتل الدافع الداخلي 
العميق والاحتياج اللي جواه للعواطف وللتواصل مع الآخر.. والدافع 
ده هو اللي انتصر في النهاية.. علشان كده ظهور زميلته الجديدة والاهتمام 
الى ادتبوله داس له على الوتر وخلى احتمال الدخول فى علاقة غير 
مشروعة وارد.. وطبعا السؤال المنطقي هو ليه ما لجأش لراته اللي 
حاولت سنين طويلة تديله الاهتمام ده وهو اللي كان رافضه؟ 


المشكلة هي إن التباعد الى حصل بينهم» والتراكيات السلبية اللي 
أثرت على علاقتهم لسنين طويلة؛ خلت كريم بقى شايف سارة على 
إنها جزء من المشكلة مش جزء من الحلء وبالتالي ما بقاش مستني 

ولا عايز منها الحاجة اللي كان محتاج ها.. وطبعا الخال عندها ماكانش 
أحسن كتير.. هي كمان بقت محبطة وفاقدة الأمل في التغيير بعد ما كل 
المجهود اللي بذلته ما جابش نتيجة.. ما حدش منهم بقى قادر يساعد 
التاني ويخفف وجعه.. كل واحد فيهم بقى مشغول بنفسه ومحبوس 
في مشاعر الغضب وخيبة الأمل والإحباط.. ودي مشكلة ناس كتير 
قوي بتعاني منها.. مشكلة إن الشخص اللي كنا مستنين إنه يكون 
سندنا في الدنيا ومصدر راحتنا وسعادتنا يبقى هو مصدر الأ والشقاء 
ف جاتنا 


الجواز هو أكتر مؤسسة شايلة بلاوي الماضى وعقدنا النفسية.. 
هو ضحية كل إخفاقاتنا واحتياجاتنا اللي ما اتلبتش بشكل سليم في 
طفولتناء وفي حياتنا بشكل عام.. وهو أكتر حاجة بتتأثر لما طرف من 
الاتنين بيوصل لفترق الطرق.. كل واحد فينا بيدخل العلاقة عنده 
احتياجات وتطلعات وتوقعات.. وكل واحد فينا بيستنى إن الطرف 
التاني يلبي له احتياجاته ويحقق له توقعاته.. إحنا بنحلم الطرف التاني.. 
بنفضّله على اللي إحنا عايزينه» وبنحمله المسؤولية لو ما اتصرّفش زي 
الشخص الى في دماغنا.. كأن لسان حالنا بيقول للطرف التاني.. أنا عايز ك 
تقرا أفكاري وتتوقع احتياجاتي وتحل لي مشاكلي وتداوي جروحي.. 
آنا عايز المسافة اللي بينا تبقى متقاسة على اللى يرتحني ويناسبني.. أنا 
معتمد عليك تعرّض ضعفي وقلى النقص اللي عندي وتحولني لإنسان 
كامل.. راضى وسعید. 

جوازات كتير بتنتهي في مرحلة منتصف العمر بسبب فشل طرف 
في تحقيق التوقعات غبر المنطقية بتاغة الطرف التاق .... والسؤال هو 
التوقعات دي بتيجي منين؟ اللي بيبني التوقعات دي هي عملية نفسية 
بتحصل لناء ومن خلاها بنسترجع مشاعرنا تجاه الناس اللي كانوا مؤثرين 
في حياتنا في مرحلة الطفولة» واللي في معظم الأحيان بيكونوا الأب 
أو الأم» وننقلها على الناس اللي موجودين في حياتنا النهارده» واللي 
غالبا ما بيكونوا الزوج أو الزوجة.. مثال على كده الولد اللي اتحرم 
من حنان الأم ولما كبر بقى منتظر إن مراته تعوضه عن النقص ده.. 
وبالتالي توقعاته كانت إنها تقوم بالدور اللي افتقده وهو صغيرء واللي 
هو في الحقيقة مش دورها.. وطبعا الست في الحالة دي بتلاقي نفسها 
ا حبست في علاقة مشوهة» واتحرمت من علاقة طبيعية ومتوازنة بتقوم 
فيها بدورها كزوجة مش كأم. 

ساعات التوقعات اللي بنحطها على الطرف التاني بتبقى توقعات 
سلبية..مكال عل كد ه اليقت الل حانت من آلب قامى وعدواي» ويقت 
متوقعة أو خايفة إن جوزها بقی زي أبوهاء وابتدت تبني بينها وبينه 
حاجز من الخوف وسوء الظن والتربص.. وابتدت تترجم أي تصرف 
مش عاجبها على إنه بداية الدخول في السكة اللي هي خايفة منهاء وبالتالي 
قلبت حياتها مع جوزها لجحيم.. أو لما بنت تانية في نفس الوضع تختار 
حد عكس أبوها تماما علشان هرب من الماضي المولم» وتبتدي تعاني 
من نوع تاني من المشاكل.. مشاكل عكس اللي كانت خايفة منها.. 
بس مشاكل في الآخر.. لأنها هربت من تطرف لتطرف من نوع تاني. 


إسقاط العلاقة بالآم والأب على الزوج أو الزوجة مطب بيقع فيه 

ناس كتير قوي.. ده بيوري قد إيه مرحلة الطفولة بتأثر على تركيبتنا 
النفسية» وقد إيه أشباح الماضى بتطاردنا في علاقتنا الزوجية.. وبيفسر ليه 
كتير مننا إما بيتجوزوا ناس شبه أهاليهم بالظبط أو عكسهم بالظبط.. 
وفي كتير من جلسات العلاج النفسى المحطة الأولى اللي بيقف عندها 
الدكتور بتكون العلاقة بالأب والأم.. وفي الكورسات اللي بتشتغل 
على العلاقات الإنسانية» عملية التصالح مع الماضي بتكون جزء مهم 
ومطلوب في تعديل نظرة الإنسان لنفسه وللعلاقات المهمة في حياته. 
قبل ما يقدر يعدّل في سلوكه ويتعامل مع العلاقات دي بشكل مختلف. 


المؤثر التانى: قسوة الحاضر 

اللي حصل لكريم خلى احتمال انفصاله عن سارة بقى وارد بشكل 
كبير.. هو صحيح الاحتمال ده کان موجود قبل كده لما سارة قبلها بكام 
سنة أعلنت عدم رضاها عن العلاقة وطلبت الطلاق؛ لكن الدراسات 
انت إن تذمر السك فن العلاقة مش مؤّشر دقل عل أسقال الفشل.. 
وإن المؤشر الأقوى والأدق في التنبؤ باحتمال حصول الطلاق هو تذمر 
الراجل من العلاقة.. الست بطبيعتها متتريجة على المحافظة على البيت.. 
فيه حاجة مزروعة جواها بتخليها تميل لأنها تستحمل وتييجي على 
نفسها علشان اللى اتبنى ما يتهدش.. الراجل مش كده. 

لاكريم اعترف برغبته في الانفصال.. سارة حست إن العالم بتاعها 
بينتهي.. مش بس بسبب الإحساس باخيانة.. إن| لاا اكتشفت إن 
عمرها كله ضاع من غير تمن.. كل تضحية عملتها.. كل مجهود بذلته.. 

كل احتياج قوي جواها حرمت نفسها منه علشان الدنيا مثى.. كل 
ده اتضح إن مالوش معنى في الآخر. . الحاجة اللي عاشت ت عمرها كله 
تضحي علشان تحافظ عليها. بها واس قبا . راحت من | يديهاء رعم 
إنها عملت كل اللى تقدر عليه علشان ده ما بحصلش .. ودي السكة الى 
وصلت سارة لمفترق الطرق.. لما قسوة الحاضر بتصدمنا وتبز العالم بتاعنا 
بقوة وتقضى على افتراضات وثوابت عمرنا ما كنا نصدق إا ممكن 
تتكسر أو تتهد» بنلاقي نفسنا عند مفترق طرق.. في مواجة اختيارات 
صعبة لسكك جديدة لازم حنمشى في واحدة منها. 
واحدة من العلامات المميزة لوصولنا لمفترق الطرق بسبب قسوة 
ا لحاضر هى إننا بلحس إن الاتفاق اللى بينا وبين الكون اتبد.. الافتراض 
والاعتقاد الساذج إن العطاء بدون حساب والتضحية بحب ورضى 
والنوايا الطيبة دايه| بتتكافئ؛ كل ده بيتحطم على أرض الواقع الجديد.. 
الواقع اللي بيحطنا في مواجهة مع نفسنا وبيجبرنا نشوف الدنيا بمنظور 
ختلف.. بيكسر النضارة اللي كنا لابسينها وكانت مريجحانا وبجط نضارة 
م ا 0 
العو سبوا وعدي لاسي 
عليه.. وبنحمّل الكون أسباب تعاستنا.. الست الى بتتعرض للموقف 
اللي سارة اتعرضت له بتقعد سنين تطلع الحزن والغضب اللي جواها 
هي ساهمت ي ده إزاي؟ مثال تاني.. الراجل اللي فضل طول عمره 

يجري ويعافر في الدنيا على أمل إن التعب اللي تعبه في نص حياته الأولاني 
حيرجع له راحة وسعادة في النص التاني» ويكتشف إنه حتاج يجري 
ويعافر في النص التاني أكتر بكتير من الجري والمعافرة بتاعة النص 
الأولاني؛ بيحس بمرارة من الدنيا لأنه شايف إنه ما يستحقش ال مهزيمة 
دی.. تسن ها بيسالش'نفسة هو دؤرة كان إيه في الل مضل ؟ وهكذا. 

الحقيقة إننا كلنا لما قسوة الواقع بتصدمنا بنكون متواطئين بقدر 
ما بنكون ضحايا.. كل واحد فينا بيوصل تة هو مش راض فيها عن 
نفسه أو عن حياته بيكون بالضرورة له دور في ده بشكل أو بآخر.. إما 
مجهود حقيقى علشان يحققها.. أو لأنه عمل اختيار غلط في حياته وما 
كانش عنده الاستعداد إنه يرجع بي اختياره.. ولا كان عنده الشجاعة 


ما الواقع الجديد بيخبطنا ويكسر النضارة اللي على عينيناء ده بيخلينا 
نشوف الدور اللى لعبناه في وصول الأمور للحتة دي.. بنبتدي ناخد 
بالنا من العلكمات والموش انث الل کات يتقو لا إن فيه سحا شال 
بس إحنا كنا بنتجاهلها.. عند مفترق الطرق» كل واحد فيئا بيبقى غنده 
القدرة إنه يختار.. يعيش ضحية للظروف ولظلم الناس أو الواقع له. 
ولا ياخد زمام الأمور في إيده ويشيل مسؤولية الخروح من المزنق ده؟ 
والخيار التاني ده ما بيحصلش إلا لا عملية المواجهة والاعتراف دي تتم. 
فسوة الحاضر وآخلامتا المكسورة يز قو نا ونبو ضلوفا لمفترق الظرق.. 
بيجبرونا نشوف الدنيا من غير كذب ولا تزییف» وبيخلونا نتخلى عن 
الصورة الرومانسية الخيالية اللي رسمناها عن العالم وصدقناها.. وده 

بيكون ساعات صعب ومؤلم» لأن الصدمة بتخلينا نعيد تقييم ثوابت 
كتير في حياتنا بعد ما بتكون اكتشفنا إن الثوابت ممكن تتهد. 


المؤثر التالت: رعب المستقيل 


في الوقت اللي سارة كانت فيه بتعيش أسوأ أيام حياتها» وكانت 
متلخبطة وغضبانة وبتدور على حد تتكلم معاه؛ الملجاً الطبيعي ليها 
كان رشا.. أقرب صاحباتها والشخص الوحيد اللي بتحس إنها تقدر 
تتكلم براحتها معاه.. سارة راحت تشكي همها لرشاء وأول ما شافتها 
رمت نفسها في حضنها وانفجرت في العياط.. الى حصل بعد كده خلى 
سارة تستغرب.. لأنها لقت رشا بتعيط معاها ثقريبا في نفس الوقت.. 
زي ما تكون كانت عارفة.. بس لما سارة خلصت الحضن الممزوح 
بالعياط لقت رشا بتقول ها «حسن حيسيبني يا سارة). 


حسن ورشا دول بقى قصة حب عنيفة جدا.. كانوا مضرب الأمثال 
في التفاهم والانسجام العاطفي.. أي حد بيشوفهم مع بعض كان 
بيحسدهم على الحب اللي بيحبوه لبعض.. حياتهم كانت سلسة وجميلة 
ما عدا مشكلة واحدة بس.. ما كانوش بيخلفوا.. واللي زود الموضوع 
ده تعقيد إن ما حدش فيهم كان عنده مشكلة.. يعني لو حسن اجوز 
واحدة تانية ممكن يخلف. ولو رشا اجوزت واحد تاني حتقدر برضه.. 
بس الحقيقة الاتنين كانوا متمسكين ببعض ومقدرين قيمة التفاهم 
والحب اللي بينهم» علشان كده الانفصال أو الارتباط بحد تاني ده 
ما كانش وارد وعمره ما خطر على بال حد منهم. 

رشا كانت جاية من عيلة كبيرة ومترابطة.. وكافت داي| عحاسة 
إنها مش لوحدها في الدنياء وإنها جزء من حاجة أكبر وأهم.. الانتماء 
ده كان بيدءبا إحساس عال بالأمان.. حسن كان العکس بالظبط.. 
عيلته كانت صغيرة ما فيهاش قرايب كتير» وكانت فوق كده مفككة.. 
ما حدش بيسأل على حد وكل واحد في العالم بتاعه.. علشان كده 
حسن كان حلمه إنه يخلف ولاد كتير ويعمل عيلة كبيرة تديله الحاجة 
اللي اتحرم منها.. بس لما الظروف ما سمحتش رضي بنصيبه واختار 
نه يكمل حياته مع رشا لأنه كان سعيد معاها. 


بعد ما حسن عدى الأربعين ابتدى يحصل تغيير في طريقة تفكيره 
ونظرته للأمور.. الظاهر إن الدنيا كانت واخداه في النص الأو لاني من 
حياته.. ما بين طموحه ونجاحه في شغله.. لعلاقته الجميلة برشاء والحرية 
والاستمتاع اللي كانوا بيحسوا بيهم وهما مسافرين ومش شايلين هم 
ولاد ولا مدارس» والتحرر المادي من الأعباء التقيلة اللي أصحاءهم 
اللي خلفين كانوا بيعانوا منها.. كل ده ساعد حسن إنه ينسى حكاية 
الخلفة.. بس لا ابتدى يكبر في السن.. ابتدى يفكر في اللى حيحصل 
قدام.. وشاف نفسه في الحتة اللي بتسبب له الرعب.. راجل عجوز.. 
وحيك.. الوقن ھر ولا ستكء.. عشيش خد يسال هليه أو يتب ته 
أو خفف عنه ويطمنه في أيامه الأخيرة. 


رعب المستقبل بيحصل لما بنحول خوف رمزي موجود في ذاكرتنا 
لواقع غير مرغوب حيحصل لنا لو الوقت سرقنا وما عملناش حاجة 
تغير الوضع.. الحالة بتاعة حسن مثال جيد على الديناميكية دي.. الخوف 
اللي جواه هو خوف من الوحدة وإحساس بعدم الأمان جاي من ذكرى 

نشأته وطفولته.. الواقع الغير مرغوب اللي بيتخيله في دماغه هو إنه 
حيموت لوحده من غير حد يقف جنبه وياخد باله منه.. صوت الوفت 
بيقول له إنت في الأربعينات دلوقت.. لو ما لحقتش نفسك وخلفت 
قبل ما يفوت الأوان حتموت وحيد وسيرتك حتتقطع من الدنيا. 

طبعا أي حد غير حسن حيشوف على طول إن الكلام ده مبالغ فيه 
ومش حقيقي.. حسن مش لوحده في الدنيا.. عنده الست اللى بيحبها 
ورال عاشت معاه عمره كله وضحت علشائه باحتياجها للأمومة.. 
عنده أصحابه والناس القريبين منه» وحتى قرايبه على قلتهم.. والأهم 
إنه عنده حاجات كتير حلوة ممكن تروح منه لو أصر على اللي بيفكر 
فيه.. بس للأسف ا نوف ساعات بيبقى أقوى من الحب والعواطف.. 
لآن الخوف مرتبط بغريزة البقاء.. علشان كده سطوته على التفكير 
وقدرته على السيطرة على مراكز المخ أكبر بكتير من التفكير العقلاني 
ومشاعر اللحب والعشرة. 

ناس كتير بتيجي لمفترق الطرق من سكة الخوف من فقدان حاجة 
للأبد.. فكرة إن فيه حاجة مهمة حتروح ومش حترجع تاني بتشل 
التفكير وبتلغى العقل وبتلخبط الدنيا.. المشكلة هى إننا ساعات وإحنا 
بنجري ورا الحاجة اللى اتحرمنا منها بنفقد الحاجات اللى بالفعل خدناها.. 
وللأسف ده الل حصل مع حسن..لمابص على حياته وشاف اة 
اللي ناقصة. جري وراها علشان حياته تكمل.. بس وهو بيعمل كده 
خسر كل اللي بناه وخسر حب حياته. عند مفترق الطرق الاختيار 
الأسهل عادة ما بيكون الاختيار الأسوأ.. بس مش لازم الأمور تمشى 
بالشكل ده. 

حنه ومنحة 


الزلزال اللي بييحصل عند مفترق الطرق ممكن نتايجه تبقى مدمرة.. 
بس الحقيقة إنه تمكن كان يكون فرصة نمو نفسى كبير» وممكن يفتح 
الباب لإمكانية إن الواحد يعيش النص التاني من حياته بقدر أكبر من 
الرضا والسعادة.. لأن مفترق الطرق بيديلنا فرصة حقيقية للاختيار.. 
هل عايزين نكمل بقية حياتنا واقعين في أسر نضارة لبسناها بدري 
قوىبوشوهك نظر قا لطسنتاوللدها؟ عل عايرين غفل عايشين دور 
الضحية؟ ونلوم حظنا والناس اللي حوالينا؟ هل حنفضل محبوسين 
في خوفنا من صورة مزيفة إحنا اللي رسمناها وصدقناها؟ ولا حنقدر 
نعيد تقييم نظرتنا للأمور ونبص بموضوعية على الأسباب اللي وصلتنا 
للحتة دي» ونبتدي ندور على المخرح؟ 

الجميل في أزمة منتصف العمر هو إنها بتعمل مواجهة بين الشخصية 
اللي اكتسبناها من حياتنا وتجاربناء واللي تمكن تكون انحبست واتحكمت 
بقيود كتير الخطت عاينا وحدود اترسفت لثاء وبين الشخضية الل غك 
كرون عليهاء. اخ الل مها اة وإمكانيات غر عدر 
المواجهة دي فرصة نادرة علشان الشخصية التانية تنتصر على الأولانية 
وتحل حلها.. علشان كده الأزمة دي ممكن تكون لحظة موت وحياة.. 
موت الذات القديمة اللي في صراعها مع الدنيا ما قدرتش توصل 
لعنى يشفي غليلها.. أو ما نجحتش تحقق التوازن والرضا.. وبين 
ذات جديدة.. متصالحة مع عيوبها ونواقصها وشايفة معنى وحكمة 
في كل حاجة.. «ذات» ناضجة.. بتبص لبكره من غير خوف مالوش 
تبرير ومن غير أمل كاذب في سعادة مثالية. 

لا كريم وسارة وصلوا لمفترق الطرق.. كل واحد فيهم اتمرّد على 
نفسه وعلى شخصيته القديمة.. كريم اعرد على عزلته وعلى عجزه إنه 
يطلع اللي جواه ويعيش حياة فيها مشاعر حقيقية.. وسارة اتمرّدت 
على ضعفها وإهمالها لاحتياجاتها وإهدارها لحقها في حياة غنية تقدر 
تطلع فيها كل طاقاتها وإمكانياتها.. الاتنين كانوا محتاجين تغيير كبير.. 
بس طبعا فيه خاطرة هنا.. لأن مش بالضرورة الجديد يبقى أحسن من 
القديم.. وده السبب الأساسي اللي بيخلي ناس كتير ما تحبش التغيير.. 
بس عند مفترق الطرق التغيير حيحصل حيحصل.. الفرق الوحيد هو 
الاختيار اللي الناس بتاخده في الوقت ده.. حيفتحوا عقلهم وقلبهم 
للتغيير ويطلعوا منه أحسن ما فيه؟ ولا حيعاندوا ويقاوموا ومهربوا 
من المواجهة؟ حيمشوا في طريق النهايات غير السعيدة؟ ولا حيعافروا 


ويبنوا مع بعض بداية جديدة؟ 


ذه اللي حنشوفه في الفصل الحاي! 

® بداية جديدة = 


زي ما شفنا.. عند مفترق الطرق بيحصل إعادة اكتشاف للذات.. 
ولا الشخص بيمر بالمرحلة دي بتظهر جوانب من شخصيته مكن تخي 
سلوكه يتغير بشكل كبير ويأثر على علاقته بالطرف التاني.. والسؤال 
في الحالة دي هو: إيه تمكن يحصل بعد كده؟ 

واحد من الخيارات اللي بتكون مطروحة في الوقت ده هو إعادة تقييم 
العلاقة» وبذل مجهود فيهاء ومحاولة إعادة بنائها على أساس مختلف.. 
بس للأسف الخيار ده درجة الإقبال عليه مش عالية.. لآن في كتير من 
الحاللات, على بال الاتنين ما بيوصلوا للمرحلة دي؛ بيكونوا حاولوا 
كذا مرة وتعبوا من كتر المحاولات وفقدوا الأمل في التغيير.. ده كان 
لو ما حدش منهم كانت مشاعره اتغرّرت.. أو حد فيهم كان فقد ثقته 
أو حتى احترامه للتاني. 

تاني خيار متاح هو خيار الانفصال أو الطلاق.. والخيار ده على 
صعوبته وقسوته ساعات بيكون خيار مشروع.. لأن فيه كتير من 
الاحيان الال الناتح عن الخروج من العلاقة بيبفى اقل من الام الناتح 
عن الاستمرار فيها.. فيه علاقات بتنتهي عند مفترق الطرق والطرفين 
بيكون عندهم فرصة يبتدوا حياة جديدة.. وساعات ده بينجح وحد 
بيلاقي کار اکر مو السعادة والإشباع في علاقة جديدة.. وسواء ده 
حصل أو لأ؛ في الحالتين الباب بيكون مفتوح للتغيير. 

فيه خيار تالت.. وده أسوأ الخيارات على الإطلاق.. ورغم سوء 
الخيار ده.. إلا إن عدد الناس اللي بتروح له وبتقبله كحل للتعامل مع 
علاقاتهم المتدهورة مذهل.. ناس كتير بتستبدل الخيارات المنطقية بتاعة 
إغهاء العلاقة أو الشغل عليها بالخيار المؤلم بتاع الاستمرار في العلاقة 
بشكلها القائم» والقبول بالوضع السىء ومحاولة التعايش معاه.. طبعا 
الناس اللى بتاخد الخيار ده بتكون حكمت على نفسها بالحبس المؤيد 
هو ليه الناس بتعمل في نفسها كده؟ والإجابة هى: 


قلية الم فدع المغلي 
الضفدع كائن دمه بارد.. دي مش شتيمة.. دي حقيقة علمية.. 
الضفدع دمه داي) بياخد درجة حرارة البيئة المحيطة بيه.. كل الل 
قربت الضفدع من مية مغلية حيحس بالحرارة العالية» اللي هي مختلفة 

اختلاف كبر عن درجة حرارة جسمه» وحيحاول بسر عة يبعد عن 
مصدر الحرارة.. لكن لو حطيت الضفدع في مية فاترة وابتديت تسخن 
المية شوية بشوية.. درجة حرارة دم الضفدع حترتفع تدرجياء والضفدع 
حيحاول يتأقلم مع الارتفاع في درجة الحرارة» ومش حيحس بالخطر 
اللى هو فيه إلا بعد فوات الأوان. 


تتأقلم مع التغيبر السلبي اللي بيحصل في علاقاتها بدل ما تحاول تفهم 
الواقع المؤلم بدل ما تشتغل عليه وتغيره.. وطبعا مش كل الناس بتختار 
طرق تعايش مفيدة أو فعالة.. فيه ناس بتختار تعمل حاجات تبعد عنها 
بعيد عن العالم الحقيقي اللي بقى مش مناسب ليهم.. أو تبتدي تلجأ 
للأدوية أو المخدرات.. ناس تانية بتختار تطلع الغضب اللي جواها 
وتبتدي تدخل في دايرة العنف الجسدي.. أو العنف اللفظى.. الازدراء 
الي اتكلمنا عليه قبل كده.. ناس تانيين بيختاروا مبربوا من الواقع 
غير المحتمل فيغرقوا في الشغل.. أو يغرقوا في حياة الناس التانية.. أو 
يغرقوا في علاقات غير مشروعة.. وهكذا. كل دي محاولات للتأقلم 
ويخرج بره المية ا مغلية. 


المغلية.. جزء من السبب بييجى من الخوف من التغيير.. أو الخوف 
من المجهول.. أو الخوف إننا وإحنا بنحاول نتخلص من الحاجات 

من المأساة بييجي من عدم قدرة الناس إا تحل مشاكلها بنفسها.. لأن 
الى جابت المشاكل بالدرجة الأولى موجودة.. وده يتطلب مساعدة 
خارجية وعين مختلفة بتبص على العلاقة بدون شحنات عاطفية أو 
ميل لحل معين.. واللجوء لطرف تالت ده مش سهل.. وبالذات على 
غريب شيء مش مقبول. 

عموما اللي أنقذ كريم وسارة من المصير ده هو إنهم كانوا جربوا 
عقلية الضفدع المغلي قبل كدة وبقوا عارفين إنها مش حتجيب نتيجة.. 
الوحيد اللي كان فاضل لهم كان خيار الانفصال. 


الخيار التانى 

لا العك اللي دخل فيه كريم مع زميلته بان وانكشف» سارة طلبت 
الطلاق. المرة دي الموضوع كان جد وما كانش ينفع فيه حايلة أو حلول 
وسط.. بس كريم رفض الفكرة تماما وزق في سكة الانفصال. رغم إنه 
ما كانش سعيد في حياته مع سارة وكان محتاج يبعد ويعيد التفكير في 
أموره كلهاء إلا إن فيه حاجة جواه كانت لياه مش مستعد يطلق.. 
يمكن إحساسه بتأنيب الضمير لأنه هو اللي بيهد البيت وبيخرج من 

العلاقة.. ولأنه عارف إن سارة ما قصّرتش في حقه» وإن التغيير اللي 
حصل ده في الحقيقة مش ذنبها.. ويمكن لأنه ما كانش واثق إن اللي 
بيعمله هو الصح.. هو نفسه ما كانش عارف يحط إيده على السبب. 

في أول ٠‏ أشهر بعد الانفصال كريم كان طاير فوق السحاب.. 
لأول مرة من سنين طويلة يحس إنه حر بجد.. بيخرج ويرجع وقت 
مع مين وراجع إمتى؟ الإحساس بتأنيب الضمير اختفى وهو بيقابل 
زميلته في الشغل وبيحلم معاها بحياتهم اللى حيبنوها سوا.. بس أهم 
وألطف حاجة في القصة دي هو الإحساس الرائع بإنه رجع شباب 
من تاني. فجأة» كريم بقى عنده طاقة ونشاط واحد عمره 7١‏ سنة.. 
إحساس بقاله سنین ماحسش بيه» وما بقاش فاهم إزاي ده خصل .. 


الراجل اللي بيدخل علاقة في منتصف عمره بيحس بطاقة وحيوية: 
وبيلاحظ اختلاف واضح في نشاطه بشكل عام» ونشاطه ال جنسی بوجه 
داهن .. ليه؟ لآل فى الس ده مستوى السنهو سروك مخض بشكل 
ملحوظ عند بعض الرجالة» وبيتسبب في فقدانهم الطاقة والرغبة الجنسية. 
وبيخلى الدنيا مالهاش طعم.. ده اللي بنسميه «سن اليأس» الرجالي.. 
مرحلة كئيبة ومزعجة ولو حصلت للراجل بتأثر على رغبته في الحياة 
وې قدرته على الاستمتاع» وممكن تتسبب له في الاكتئاب. 


علشان كدة لما الراجل بيدخل في مغامرة عاطفية أو جنسية» بيحصل 
تحفيز شديد والحرمون بيرجع يعلى في جسمه تاني» ويعمل التاثير الرائع 

الى إحنا بنتكلم عنه.. الراجل ساعتها بيحس إنه استعاد حياته اللي 
فقدهاء وبيدوق أحاسيس بيكون اتحرم منها لمدة كبيرة» وده بيفسر اللوثة 
اللي ساعات الستات بتشوفها بتحصل للرجالة اللي بيعدوا بالتجربة 
دي» واللى بتخليهم يتصرفوا زي المراهقين. 

القفزة في معدلات الهرمون ده والأحاسيس المصاحبة ليها في الغالب 
بتكون وقتية.. يعني بتستمر فترة وبعدين ا هرمون بيرجع بعد شوية 
لمعدلاته الطبيعية تاني. المصيبة هنا هى إن الفترة دي بتكون طويلة 
كفاية إن الراجل ياخد قرارات كبيرة في حياته.. بس مش دایم بتكون 
طويلة بالقدر اللي يسمح له إنه يستمتع بنتايج القرارات دي. حنعرف 
دلوقت الدنيا مشيت إزاي مع كريم.. بس خلينا الأول نبص على سارة 
ونشوف حصل ها إيه؟ 


مشوار الال 
بعد الانفصال» سارة كانت بتعيش أسوأ أيام حياتها. اللي حصل سبب 
ها جرح عميق وإحساس بالمهانة والغدر» وقعدت مدة طويلة جدا في 
حالة غضب شديد.. غضبها من كريم كان ولا حاجة جنب غضبها 
من .لفسهنا. ‏ إزاق سمت إن هتسبل ؟ إزاق سابت الا موز توصل 
لكده؟ فيه صوت كان بيطلع من جواها ويقول ها «لو ما كنتيش هنتي 
على نفسك ما كنتيش هنتي عليه».. وده ما كانش الصوت الوحيد. 


مليون صوت تانيين كانوا بيتكلموا جوه دماغها وفي نفس الوقت.. 

صوت يتهمها بالفشلء إنها ماعر فتش محافظ على بيتها.. صوت يصور 
لها إنها ضحية ويخليها تصعب على نفسها.. صوت يخوفها من المستقبل 
ويلعب على إحساسها بعدم الأمان» ويقول ها «إنتي بقيتي لوحدك وما 
حدش حيقف جنيك».. وهكذا.. مفيش صوت واحد كان بيساعدها 
أو يطمّنها. 
سارة قعدت شوية كويسين في مرحلة الغضب والخوف» وعانت 
مخ المشاهر السام دق ا کر بس رور ألو فك بشت ت تكتشى 
إن المشاعر دي بتستهلكها وبتسحب طاقتها ومش بتساعدها تطلع 
لقدام.. الوضع الى نحطت فيه» والاحتال القائم بتاع الطلاق؛ حط 
عليها ضغط كبير إنها تبتدي تعتمد على نفسها وتبني حياتها بعيد عن 
كريم.. أول ما تفكيرها ابتدى يروح في سكة (إيه اللي ممكن يتعمل؟)» 
وانتدت تاخد خحطوات عملية علشان تستعيد السيطرة عل ححياتهاء 
الدئيا اتتدلفت اخدلاف كبير.. ساعتها بس ابتدى الإستساس بالعجة 
يتراجع ومحل عله الثقة بالنفس. 
في يوم من الأيام وهي قاعدة بتفكر في حياتها وبتستعيد شريط 
الأحداث اللي حصلت ها بعد الأزمة؛ سارة لاحظت حاجة غريبة 
مال هاش تفسير.. شعور الغضب اللي كانت بتحس بيه وهي بتفكر في 
الي حصل واللي كان بيحرقها في اليوم ٠٠١‏ مرة اختفى» وحل محله 
شعور بالحزن.. وقتهاء سارة ما كانتش فاهمة المدلول المهم للتحول ده.. 
بس بعد كده عرفت إن الغضب مرتبط بالأمل والحزن مرتبط بالفقد.. 
الغضب طاقة حركة وفعل على آمل إننا نغيّر الحاجة اللي مش عاجبانا.. 
الحزن طاقة تسليم وقبول بنتيجة أو بواقع كنا بنحاول نتجنبه. وصولنا 

للحظة دي بيكون معناه إننا بقينا مستعدين ننعي حاجة فاتت وانتهت.. 
بنطوي صفحة وبنستعد لصفحة جديدة.. الحزن العميق مؤْلم.. بس 
هو مفتاح الطلوع لقدام. 

من اليوم ده حصل تغيير كبير في سلوك سارة وفي نظرتها للأمور.. 
الدنيا بقت أهدى بكتير جواهاء وده ادالها فرصة تقلع الغمامة السودة 
اللي بيحطها الغضب على عينين الناس وتشوف الأمور بقدر كبير من 
التوازن.. لما بصت على أحداث رحلتها مع كريم من غير غضب. سارة 
قدرت تشوف لأول مرة الدور الى هي لعبته في إن الأمور توصل 
لكذة.. خض التظر عن :مين کان له الذور الا کر اومن کان سسس 
الفكرة بتاعة الاعتراف بالمسؤولية الحزئية عن النتيجة حرر سارة من 
دور الضحية» ودي كانت خطوة تانية كبيرة في الاتجاه الصحيح. 


طول ما الشخص بيشوف نفسه ضحية» التغيير ا حقيقي والنضح 
معناه إنك بتقبل فكرة إن اللي بييحصل لك خارج عن إرادتك وإنك 
عاجز عن تغييره.. أول ما بنرفض الدور ده ونعترف إن اللى بيحصل 
القدرة على اختيار ردود أفعالنا على الحاجات اللي بتحصل حوالينا.. 
ساعتها بس بنقدر نعيش بقدر أكبر من المسؤولية وبنقدر نواجه الواقع 
بشجاعة وثقة.. وده بالظبط اللى سارة عملته. 

مشوار الندم 

في الوقت اللي سارة فيه كانت بتطلع لقدام كل يوم وبتستعيد سيطرتها 
على حياتها.. كريم كان في حتة تانية خالص.. بعد مرحلة الانفصال 
ما عدت بالمتغيرات السريعة والمشرة اللى فيهاء الحياة رجعت لريتمها 
الطبيعى تاني وابتدت ر لسن ی الحقيقى. لما ده حصل» 
كريم ابتدی يشوف اللي ما كانش شایفه» أو بمعنى أدق اللي ما كانش 
عايز يشوفه. 

الزميلة اللي كريم دخل معاها في علاقة كانت ست طبيعية بكل 
المقاييس.. وده معناه إن المميزات اللي شدت كريم ليهاء واللى ما كانتش 
موجودة عند سارة» طلع إن فيه قدامها عيوب ونقائص برضه ما كانتش 
موجودة في سارة.. من الناحية التانية كريم اكتشف إنه بيفتقد حاجات 
في سارة ما كانش حاسس قد إيه هي مهمة بالنسبة له إلا لما اتحرم منها. . 
ده طبعا خبط له الدنيا جدا وحطه في حيرة ما كانش عامل حسابه عليها. 

ساعات الراجل أو الست بيخرجوا من العلاقة لأسباب مشروعة.. 
الحب بيكون انتهى.. احترامهم للشخص التاني بيكون مات.. احتياجاتهم 
الأساسية اللي ما يقدروش يعيشوا من غيرها بتكون مش متحققة في 
العلاقة.. كل دي أسباب تخلي الخروج من العلاقة مش بس منطقي» 
إنا کان مطلوب. بس مش ده اللي حصل مع كريم. 

الي زق كريم على الخروج من العلاقة كان احتياجاته المكبوتة واللي 


هو نسه ما کانش واعى بيها.. ده مش معناه إن سارة ما كانتش تقدر 
تديله الاحتياجات دي.. بس ظهور الاحتياجات بعد ما العلاقة عدت 

بتحديات كتيرة الاتنين ما اتعاملوش معاها بأحسن طريقة خلت كريم 
يتصور إن الحل حيكون بره العلاقة» وكان لازم يسعى لده ويجرب.. 
وده اللي عمله.. بس لا التجربة ما نجحتش. ولا اكتشف إنه بيفتقد 
الجزء الجميل اللي كان موجود في علاقته مع سارة؛ واللي للأسف 
ا فی واتشى سعد الخلاقات والشد المستمر .. هو کان انتدى يشو فت 
الأمور من زواية ختلفة. 

بعد ما التجربة اللي عدى بيها غيرت نضارته. كريم راجع نفسه 
واكتشف إنه لسه بيحب سارة» وطلب منها إنهم يدوا لنفسهم فرصة 
تانية.. بس سارة كانت في حتة مختلفة.. بعد ما استعادت توازنها وثقتها 
بنفسها بقت شايفة إن علاقتها بكريم كانت رحلة عدت بمراحل كتير 
فيها الحلو وفيها المرّ.. بس بقى فيه شك إن العلاقة ممكن تكمّل بنجاح.. 
التغيير اللي حصل ها نتيجة للانفصال كان كبير» وما بقتش متأكدة إذا 
كان كريم هو الشخص اللي هي عايزة تكمل حياتها معاه ولا لا. 

كريم ما فقدش الأمل وفضل يزن على سارة علشان تديله فرصة 
تانية.. وفي الآخر سارة استجابت بس حطت شرط أساسي.. إنهم 
يلجأوا لحد متخصص يساعدهم يفهموا نفسهم بشكل أفضل» ويفهموا 
طبيعة التفاعل اللي بيحصل بينهم.. وبناء عليه يبان إذا كانت العلاقة 
اللي بينهم ممكن تنجح ولا لأ.. وقي حالة إن الأمل موجود. يبقى 
دور الشخص ده إنه يحط معاهم الأساس اللي يضمن إن العلاقة 
مش بس تستمر.. إنما كان تبقى علاقة مشبعة لاحتياجاتهم» وتديهم 
إحساس السعادة والرضا اللي افتقدوه في السنين الأخيرة من حياتهم مع 
۱۷٤‏ 

للمزيد من الروايات والكتب الحصرية 


انضموا لجروب ساحر الكتب 
او زيارة موقعنا sa'7eralkutub.com‏ 





زي معظم الرجالة» كريم ما كانش متحمس قوي للموضوع ده.. 
بس سارة ما ادتلوش خيار» واضطر يستجيب لطلبها.. والسؤال الي 
الحدید؟ 


بداية الطريق 

5 اتنين في علاقة محتاجين مساعدة بيكون قدامهم ٣‏ أنواع من 
الأول هو الدكتور النفساني (]28:00180135»» وده بيكون دارس طب.. 
النوع التان هو أخصائي علم النفس «253:010108156»» وده بيكون دارس 
علم نفس بس مش دكتور.. والنوع التالت هو «(Relationship Coach)‏ 
أو كوتش العلاقات الإنسانية» وده بيكون مؤهل لاستخدام أدوات 
وتقنيات مستمدة من علم النفس ومن علوم تانية بس مع أشخاص 
اماد یعتی ناس ماع فش أمراضى أو مشاكل تة والسؤال 
هنا مين من دول الأفضل ؟ 

قبل ما نقول مين الأفضل لازم نتكلم على الحالات اللي ما فيهاش 
دوا؛ يبقى مفيش بديل غير الدكتور النفساني.. هو الوحيد في التلاتة 
اللي عنده الصلاحية دي.. وبالتالى لو طرف مثلا عنده اكتئاب» أو حد 
من الاتنين بيعاني من مشكلة إدمان» أو أي مرض نفسي يستلزم علاج؛ 
ساعتها الدكتور النفساني هو الحل الوحيد المتاح.. فيه كان حالات 

بتحتاج تقويم نفسى بس من غير دوا.. مثال على كده العلاقات اللي 
فيها طرف بيهارس العنف الجسدي.. أو الناس اللى بتعاني من صدمات 
عاطفية (8111112 111106101121)» وهكذا.. هنا الأخصائى النفسى يقدر 
يهوم بالدور ده» والدكتور النفساني يقدر برضه طبعا. 


في الحالة بتاعة أشخاص طبيعيين وأصحاء؛ ال ٣‏ أنواع اللي اتكلمنا 
عليهم يقدروا يتعاملوا مع التحديات اللي بتواجه العلاقة.. مين الأفضل في 
الحالة دي؟ كل واحد له ميزاته.. الدكتور والأخصائي بيكونوا متبحرين 
في علم النفس» بس بيكونوا جايين من خلفية علاجية» وتركيزهم أكتر 
بيكون على أحداث الماضي.. الكوتش بيكون عنده أدوات علم النفس 
المطلوبة للتعامل مع ناس طبيعية ماعندهاش مشاكل مرضية» بس كان 
بيكون عنده أدوات تانية تساعد الزوجين إنهم يبنوا مهارات تواصل 
أفظ[ مقع مد من غال اله البشرية.. تركير الكرتش کون 
أكتر على المستقبل والتغيير المطلوب في السلوك علشان العلاقة تبقى 


صحية وإنجابية. 


الخلاصة.. أفضل شخص حيكون الشخص اللى تخصص في العلاقات 
واشتغل عليها كتير» وبنى خيرة كبيرة في التعامل معاهاء وبقى عنده 
مجموعة كبيرة من الأدوات اللي تساعده على تقييم وفهم العلاقة.. عامل 
مهم جدا كان إن الزوجين يرتاحوا له ويحسوا بالأمان معاه» علشان 
يقدروا يفتحوا قلبهم ويطلعوا اللي جواهم.. وعموماي النهاية الناس 
بتروح للشخص اللي سمعوا عنه من خلال تجربة ناجحة لحد تاني» أو 
من سمعثه الشخضية ف المجال ده. 


مش مهم كريم وسارة راحوا لين.. المهم إنهم طلبوا المساعدة 

لا أدركوا إنبم مش حيعر فوا يتعاملوا مع مشاكلهم بنفس طريقة التفكير 
الى سمت الشاكل دي ىالا ساس . الششتخصى المتخصيض ذه هدر 
بالأسئلة والأدوات بتاعته يدخل ورا الستارة وط إيذه عل الأسباب 
الحقيقية في التحديات اللي الاتنين كانوا بيواجهوها مع بعض» ومشى 
معاهم رحلة إعادة تقييم وإعادة تعريف للعلاقة اللي بينهم.. وكان 
طول الوقت بيعمل حاجتين.. بيزود وعي الاتنين عن نفسهم وعن 
بعضء وكان بيديلهم معلومات تخليهم يفهموا طبيعة العلاقة الي 


المتخصص الل اشقاروه» قدروا يخروا شوية نضارات کانوا يشوفوا 
مها الاك أول فار كانت النشارة اد اامين عنده حق؟).. في كل 
الخلافات الزوجية الافتراض الأساسبى عند الطرفين بيكون إن فيه حد 
عنده حق والتاني لأ.. وطبعا كل طرف بيحاول يثبت إنه هو اللى عنده 
حق عل حساب الطرف التان؛ والنتيتجة هي معركة مستخيل حسمها. 

النضارة الجديدة اللي لبسوها كانت النضارة بتاعة «(كل طرف محق 
جزئيا».. بمعنى إن فيه جزء من الحقيقة في كلام كل واحد فيهم.. لما 
سارة مثلا تشتكي من قلة اهتمام كريم بيها فده معناه إن في العالم بتاعها 
فيه شىء هي مفتقداه وهو مش بديبوها بالشكل اللي يرضيها.. وي 
المقابل لما هو يرد ويجزم إنه بيدي سارة اهتمام وهي اللي مش حاسة 

بيه» وإنه مش متقدر» فهو برضه عنده حق لأنه في الحقيقة بيحاول.. 
حتى لو ما كانش ناجح في محاولته.. وهكذا.. النضارة دي عملت فرق 
كبير في طريقة الحوار بينهم» وبقى كل طرف عنده استعداد أكبر يسمع 
الخانب التاق علشاك يقدر يشوف الصورة الكاملة. 


كريم وسارة عرفوا معلومة شقلبت نظرتهم لعلاقتهم ببعض بشكل 
كبير.. المعلومة بتقول إن تقريبا ٠٠١‏ من مشاكل المتجوزين مالهاش 
حل.. وبالتاللي الوقت والمجهود اللى بيتحط في محاولة «القضاء» على 
المشاكل دي بيضيع» واللي بيفضل عند الطرفين هو الإحساس بالإحباط 
واليأس والغضب. 


طبعا الفكرة دي غريبة شوية.. بس الرقم ده طلع من أبحاث اتعملت 
على عدد كبير من الأزواج» والحقيقة إن أي حد متجوز حيبصم بالعشرة 
إن فيه مشاكل كتير موجودة من أول يوم جواز وما اتحلتش.. والحقيقة 
برضه إن ده بيحصل في كل حاجة تانية في حياتنا.. كتير بنقابل مشاكل في 
شغلنا ومع أهلنا وأصدقائناء وبنبقى عارفين إنها مش حتتحل وبنتعايش 
معاها.. زي الصديق اللي قلبه أبيض وجدع بس عصبي وفي لحظة بيولع 
الدنيا.. أو الأم اللي بتفضل تقلق على ولادها حتى بعد ما يستقلوا 
بحياتهم.. وهكذا.. الحاجات دي ما بتتغيرش» بس إحنا بنتأقلم عليها 
وبنتعلم نتعامل معاها. 

المشاكل الزوجية اللى ما بتتحلش عاملة زي الانزلاق الغض روفي 
(الديسك).. جا عد بيجي يسك فى الأغلب ما يمشفش هنهم بس 
بيتعايش معاه وبيتأقلم عليه.. بيبقى عارف إن ساعات الديسك حيشد 

يقف كتير مثلاء أو إنه ينام على مرتبة طبية» وهكذا. 


هل معنى ده إننا نسلم بوجود المشاكل وما نحاولش نحلها؟ طبعا 
لأ.. العكس هو الصحيح.. أي مشكلة لازم الطرفين يشتغلوا عليها.. 
بس فيه مشاكل بندور ها على حل علشان ختفي» وفيه مشاكل بندور 
على طريقة نتعامل بيها معاها لأننا عارفين إن احتمال استمرارها كبير.. 
كتير من المشاكل الزوجية بتكون ناتجة عن اختلافات جوهرية في طبيعة 
وتركيبة الطرفين» والاختلافات دي بتكون صعبة التغيير.. التعامل 
الأمثل معاها في الحالة دي هو الاعتراف بوجودها ومحاولة التكيف 
معاهاء أو تقليل تأثيرها على العلاقة.. زي مثلا مسألة إن كريم انطوائي 
وإن سارة اجتاعية.. دي حاجة عمرها ما حتتغير.. ولازم هما الاتنين 
يتعاملوا مع الحقيقة دي ويتأقلموا معاهاء ويحاولوا يدوّروا على حلول 
وسط للمشاكل اللي بتحصل بسبب الاختلاف ده. 


تغيبر النضارات كان بيخصل عن طريق زيادة الوعى.. ومن الأدوات 
الى المتخصصين بيستخدموها في زيادة الوعى هی اختبارات لرل 
الشخصيةء اللي بتساعد الطرفين إنهم يفهموا تركيبات بعض النفسية 
ويكتشفوا الحاجات المستخبية في شخصياتهم.. بس زي ما شفنا في 
الفصل الخامس.. لما كريم وسارة عملوا اختبار أناط السلوك النتيجة 
كانت تخض.. لأنهم طلعوا عكس بعض في كل حاجة.. هو منطوي 

وهي اجتماعية.. هو عقلاني وبيبص على الصورة الكبيرة.. هي عاطفية 
وبتبص على الواقع.. هو مرن وبيمثي حاله.. هي منظمة وبتحب 
القواعد والقوانين.. لما النتيجة بتطلع كده؛ فيه ناس ممكن تفتكر إنها 
انجوزت الششخص الغلطء وإن الأمور كانث حتبقى أحسنن لو كانوا 
اجوزوا شخص عامل زبهم.. بس الحقيقة غير كله. 

جوازات كتير الطرفين فيها بيحاولوا يغيّروا بعض.. وبيقعدوا 
سنين يعافروا في الموضوع ده» وطبعا ده معناه إنهم بيزقوا في عكس 
الاتجاه طول الوقت.. ولآن الطبيعة الشخصية صعب تغييرها بشكل 
جدذري» فالمحاولات دي دايا بتنتهي بالفشل» وكل اللي بتعمله إنها 
بتسيب إحساس بالإحباط واليأس 5 إمكانية التغيير. ۰ 


كريم وسارة اكتشفوا في رحلتهم إن التغيير المطلوب مش في شخصية 
حد منهم» إن) في نظرتهم للآمور.. اتعلموا بمساعدة المتخصص إنبم 
بشو فوا الا ختلاف عل إله ميزة مش غيب.. ا 3ه ييستفدل کل طرف 
بيشوف الطرف التاني على إنه بيكمله وبيعوض نقط ضعفه.. كريم 
حيبقى صمام الأمان لسارة لما عواطفها تغلبهاء وهي حتبقى صمام 
الأمان ليه لما عقلانيته تاخد أولوية قبل إنسانيته.. طبعها الاجتماعى 
المنفتم حيخليها تبقى الشباك اللي بيبص منه على الدنياء ونظرته البعيدة 
وأحلامه المستقبلية هى الى حتشدها بره دايرة ارتياحها وتخليها تجرب 
حاجات جليدة., مكنا 


مثلا تخلي الطرفين ياخدوا بالهم من الطريقة اللي بيتفاعلوا بيها مع 
بعض ودرجة تأثيرها على علاقتهم.. من ضمن الحاجات اللي الاتنين 

عرفوها هي إن النسبة بين التفاعلات الإيجابية اللي بين اتنين في علاقة 
(كلام حلو.. هدية.. شكر.. تقدير.. إلخ) والتفاعلات السلبية (نقد.. 
تريقة.. غضب.. شتيمة.. نسيان حاجة مهمة.. إلخ) مؤشر مهم جدا 
على صحة العلاقة دي.. الدراسات والمشاهدات بتقول إن النسبة دي 
في العلاقات الناجحة والمستقرة بتكون خمسة لواحد.. ده معناه إن قدام 
كل تفاعل سلبى بيكون فيه ه تفاعلات إيجابية.. وإن لما عدد التفاعلات 
السللية وزيا اع عدة الاعات الاي الملا بت عل قسار 
الطلاق أو الفشل.. المعلومة دي خلتهم يبقوا مركزين في اللي بيقولوه 
وبيعملوه» وبقوا طول الوقت واعيين بالأثر اللي بيسيبه كلام كل واحد 
منهم وتصرفاته على التاني. 


نقطة ومن أول السطر 
في مشوار بناء العلاقة من جديد» واحدة من الحاجات اللي عملت 
تحول جوهري في علاقة كريم وسارة هي إن كل واحد فيهم أدرك إنه 
المسؤول الأول عن نفسه وعن احتياجاته» مش الطرف التاني.. البداية 
التانية في الحياة ما بتحصلش إلا لما بنعترف إننا حملنا العلاقات بتاعتنا 
أكثر ما تحتمل بأحلام واحتياجات الطفولة الغير واقعية.. ويبتدي 
كل واحد مننا يتحمل مسؤولية سعادته أو شقاؤه.. آنا بس اللي أقدر 
أخلق معنى لحياتي بغض النظر عن مين اللي فيها.. العلاقة مكن تديني 
حاجات مهمة زي الحب.. الاحترام.. الاهتمامات المشتركة.. بس 
الطرف التاني مش المنقذ أو المخلص.. الطرف التاني شريك.. الحياة 
معاه أكثر متعة وإشباع.. إن الحياة من غيره مش مستحيلة. 

المنظور ده بيخلق نديّة في العلاقة» وبيبنيها على أساس مختلف تماما 
عن الأساس اللى اتبنت عليه في مراحلها الآولى.. لما العلاقة بتوصل 
مرحلة النضجء الأساس بيكون الترابط والدعم المتبادل بين الاتنين. . 
ده بيحصل لما كل واحد يشوف إن التاني زيه.. عنده مخاوفه ومشاكله 
ونقط ضعفه.. هو كمان شايل حمل تقيل على ضهره» وبيحارب أشباح 
الماضى وقسوة الحاضر ورعب المستقبل .. وبالتالي الاتنين بيبقوا محتاجين 
بعض مش واحد هو اللي محتاج والتاني هو اللي لازم يدي. 

وهو بيبني معاهم البداية الجديدة؛ الشخص المتخصص اللي كريم 
وسارة لجأوا له شرح هم أهمية إن يبقى فيه تعريف مختلف لمفهوم العلاقة 
الناجحة.. وجهة نظره إن تعريفنا للعلاقة السليمة هو البوصلة اللي 
بترشدنا للي لازم نعمله علشان العلاقة تفضل صحية ومرضية للطرفين. 
التعريف بيقول إن معنى إنك تكون في علاقة مع حد هي إنك تكون قادر 
تشوف الدنيا بعينيه.. تفهم احتياجاته وتحس بمخاوفه وتقدر أحلامه.. 
تبقى عارف ا حاجات اللي بيحبها والحاجات اللي بتضايقه.. ومعرفتك 
دي تنعكس على تفكيرك وسلوكك.. الشخص اللي ما بيقدرش أو 
ما بيعرفش يشوف الدنيا بعينين التاني يبقى ما يعرفش التاني كويس . 

ناس كتير بتبقى فاكرة إنها تعرف شريك حياتها.. بس هي في الغالب 
بتكون عارفة اللي شريك حياتها بيوريه أو بيظهره.. وفيه ناس لأنها 
مهمومة باحتياجاتها الشخصية ما بتقدرش نحس وتشوف الاحتياجات 
بتاعة الطرف التاني» رغم إنها بتعدي عليها في اليوم عشرين مرة.. ساعات 
أول تبادل حفيقى للمغلومات بين الراجل والست عن المشاعرء أو 
الاعتراف بالأخطاءء أو الإفصاح عن الاحتياجات والرغبات؛ بيكون 

قدام الكوتش أو الأخصائي النفسى أو الدكتور أو عحتى المحكمة.. 
اقات المشكلة مش يتكوة إن الغعلاقة فشلت.. امشكلة بتكون إن 
العلاقة ما اتجربتش أصلا.. لأن بالتعريف الحديد ده الناس ممكن تكون 
عاشت مع بعض سنين بس ما عر فتش بعض معرفة حقيقية. 
علشان كده الحل هو الحوار المتواصل بين الطرفين.. لازم يبقى فيه 
التزام بالمشاركة في المشاعر والاحتياجات من غير لا لوم ولا توقعات.. 
لازم نتعلم نسمع بعض.. مش بهدف إن حد فينا يطلع صح أو غلط.. 
إنها هدف إننا نفهم بعض ونحس ببعض.. ا حوار ده بيساعد الطرفين 
إنهم يرسموا ويفهموا الخرايط اللي بترسم العالم الداخلي بتاع كل واحد. 
وبتدي لشريك حياته فرصة إنه يفهمه بجد ويحس بيه.. دي اللى اسمها 
خرايط الحب. ۰ 


مربط الفرس 


كريم وسارة مشيوا مع بعض رحلة طويلة.. ابتدت حتى قبل 
ما يتقابلوا.. من ساعة ما الجينات بتاعة أهلهم اتزرعت جواهم ومعاها 
تاريخ الجنس البشري كله.. في الرحلة بتاعتهم شافوا أيام حلوة وأيام 
صعبة.. والحاجات اللي كانت بتحصل ورا الستارة ودتهم يمين وشمال 
وأثرت على سلوكهم وقراراتهم.. بس في الآخر رحلتهم وصّلتهم لبر 
الأمان.. لمنطقة قدروا يعيشوا فيها مع بعض بقدر كبير من التفاهم 
والسعادة والرضا.. حاجات كتير ساعدتهم وخلتهم يفهموا نفسهم 
ويفهموا بعض أكتر.. بس مش كل العلاقات بتروح الحتة دي.. علاقات 

كتير بتموت بدري رغم إن أطرافها ناس طبيعيين» رغبتهم كانت إنهم 
يعيشوا مع الطرف التاني حياة مشبعة ومرضية» بس ما حصاش .. إيه 
الفروق الأساسية بين اللي قدروا يكملوا واللي ماقدروش؟ 


أي علاقة بين راجل وست بتكون شايلة جواها كل الاحتمالات.. احتمال 
النجاح.. احتمال الفشل.. احتمال الخيانة.. إلخ.. مين من الاحتماللات دي 
الفى بيحصل ؟ ده بيعتمد بشكل كبير على قراراتنا وتصرفاتنا.. علاقات 
قليلة قوي اللى أسباب فشلها أقوى بكتير من أسباب نجاحها.. ودي 
تحافظ عليها.. وعلاقات قليلة قوي برضه اللي كل أسباب النجاح 
موجودة فيها واحتالاات فشلها ضعيفة.. لكن الغالبية العظمى من 
بالعلاقة لير الآمان. 

علشان كده أول فرق هو الرغبة المشتركة في الحفاظ على العلاقة. 
والاستعداد لبذل مجهود فيها علشان تستمر وتعيش . العلاقة الإنسانية 
كائن حي.. له شخصية وت ركيبة نفسية.. بينمو وبينة بينضح.. بيتغير وبيتأثر 
بالظروف الل عحواليه.. بيمرض وکن يموت.. الكائن ذه تيستملك فز ته 
أو ضعفه من الطرفين اللى بنوه.. لو تخلوا عنه مش حيعيش .. لو اشتغلوا 
عليه وادوله الرعاية المطلوبة فرصته في الاستمرار بتبقى أعلى بكتير.. 
اللي خلى كريم وسارة يكملوا هو تمسكهم ببعض رغم كل التحديات 
اللي واجهوهاء واستعدادهم إنهم يدوا من وقتهم ومجهودهم علشان 
يحافظوا على اللي بينهم.. بس اللي ساعدهم على ده هو الفرق التاني بين 
العلاقة الفاشلة والعلاقة الناجحة. 

تاني فرق هو الحفاظ على الحد الأدنى من الاحترام.. علاقات كتير 
الخلافات اللي فيها ما تستدعيش إنها تفشل أو تموت.. بس اللي بيوصلها 
لكد هو الشرخ اللي بيحصل في نظرة الاتنين لبعض.. مفيش حاجة 
بتوجع البني آدم زي إن الصورة الذاتية 5616111886١‏ بتاعته تتهد.. 
r.‏ 
را ا راج الا ورای رچ نيم ان الصورة هن 
هى نظرة الناس لينا.. لما الى قدامك يفقد احترامه ليك ويبان ده في 
الوا 0 
الى ب تتحرم من الاحتراء اما ا عساش وبشتیء پا إا بك قير 
وبتموت نمسيا. 


تالت فرق هو الل الكعانب ذه كله ينه ور سه اله الو عي .+ فک 
إتنا حاول ثفهم طبيعتنا كيني آدمين يشكل آعمق.. وإننا نعرف إن اللي 
بيبان على الوش ده جزء صغير من الصورة الكاملة» وإن الجزء الأكير 
مستخبي ورا الستارة.. وإننا نسعى طول الوقت ونستثمر وقت ومجهود 
في معرفة الحاجات اللي تساعدنا نزود وعيناء ونشوف اللي ماكناش 
قادرين نشوفه.. ده معناه كان إننا لازم نتكلم أكتر ونطلع اللي جواناء 
ونزوّد فضولنا عن الحاجات اللي جوه الطرف التاني» واللي ساعات 
ما بنبقاش شايفينها أو عارفينها.. من غير ده حنفضل محبوسين في 
التضازات الل اتركبت عل عينيناة والل بستكم في سلوكنا ونتوصلنا 
للنتايج اللي إحنا مش راضيين عنها. 

فو ” 


مستحيل علاقتك مع الآخر حتبقى أحسن من علاقتك بنفسك.. 
ساعات بنبقى فاكرين إننا لازم نشتغل على الطرف التاني أو نشتغل على 
العلاقة.. لكن الحقيقة إن في معظم الوقت الحاجة اللي إحنا محتاجين 
نشتغل عليها هي نفسناء ومش بس من ناحية علاقتنا باللي حوالينا.. إن) 
كيان من ناحية غلاقتنا بنفسناء ونظر تنا للدنياء والخيارات اللى بناخدها 
بناء على النظرة دي.. التغيير الحقيقي بيحصل لما الستارة بتاعتنا إحنا 
تنزل: وساعها بس بقلى اکر یر خلشان ناهد علا فا بالا خر كان 

المراجع المتعلقة بأنماط السلوك 


http://www.myersbriggs.org/my - mbtı - personality - type/mbtı - 
basıcs/home.htm?bhcp=] 


- اختبار مجاني لمؤشر مايرز بريجز لأنماط السلوك: 
https://www. 16personalıtıes.com/free - personality - test‏ 
-الاختبار الأصل المعتمد لمؤشر مايرز بريجز لأناظ السلوك: 
https://www.mbtıonlıne.com/TaketheMBTI‏ 
- كتب عن مؤشر مايرز بريجز لأنماط السلوك: 
Gifts Differeing: Understanding Personality Types‏ 
By: Isabel Brıggs Myers, and Peter M. Myers‏ 
Please Understand Me: Character and Temprament Types‏ 
By: David 11159 and Marılyn Bates‏ 


Type Talk: The 16 Personality Types That Determine How We 
Live, Love, and Work 


By: Otto Kroeger and Janet M. Thuesen 

شكر وعرفان 


ناس كتير ساعدتني في رحلتي الممتعة لإصدار أول كتاب ليا.. 
من غير الناس دي الكتاب ده ما كانش حيطلع بشكله اللي طلع بيه.. 
لذلك آنا ممتن من كل قلبي لكل واحد من الآتية أسماؤهم: 
طارق رشدي.. رشا قناوي.. علاء إدريس.. محمو د المهيلمي.. 
شركائي وزملائي في كويست» اللي اعتبروا الكتاب كتابهم. 
وحطوا قلبهم معايا في كل خطوة. 
وأخيرا وليس آخرا.. مريم جلال.. العين اللي كانت بتتطمن دايما 


إن الحتاب ممكن يوصل للناس» واللى من غيرها الكتثائب ده كان 
حايبقى محتاح شفرة خاصة علشان الناس تعرف تقراه. 

